Bet aš, parodęs tavo pelę šitai ir kitoms 
katėms, dabar privalau rašyti. Net jei- 
gu mudu būtume pramanyti, vis tiek 
privalau. Tas, kurį amatas prispyrė 
mus išgalvoti, vis iš naujo verčia mane 
i į rankas tavąjį Adomo obuolį ir 
jo pergales ir pralaimėjimus. Gerai, 
tuomet tegul iš pradžių pelė pastryk- 
čioja virš atsuktuvo, o aš, aukštai vir- 
šum Malkės galvos, į šuorais lekiantį 
nordostą, pavėjui sviedžiu būrį sočių 
žuvėdrų; oras, tarkim, vasariškas ir 
nusistovėjęs, sena gelda - kitados bu- 
vęs „Czaika“ klasės laivas. Baltijos jūra 
tebus storastiklio selterio butelio spal- 
vos, o veiksmo vieta mano valia - nau- 
jasis farvateris į pietryčius nuo plūdu- 
rą atstojančios statinės; Malkės oda, 
nuo kurios tebevarva vanduo, šiurpsta 
kaip žąsies, bet šiurpsta ji ne iš baimės, 
o tik nuo pernelyg ilgo mirkimo van- 
denyje. 

„o vieną sykį, - Malkė jau mokėjo plaukti, - mes gulėjom 
žolėje prie muštuko aikštelės. Man būtų buvę neprošal nueiti 
pas dantų gydytoją, bet manęs neleido, - rask kitą tokį gynėją. 
Mano dantis gaudė. Įstrižai per pievutę nutykino katė, ir niekas 
niekuo į ją nepaleido. Kas kramsnojo stiebus, kas dantim plėšė 
jų šluosteles. Hotenas Zontagas vilnone kojine trynė savo rit- 
mušą. Mano dantis tirtėjo. Rungtynės tęsėsi jau dvi valandas. 
Mes smarkiai prakišom ir dabar laukėm, kada gausim atsigriebti. 
Katė buvo jauna, bet jau nebe kačiukė. Stadione į abejus vartus 
vis krito ir krito įvarčiai. Mano dantis traukė vis tą pačią dainą. 
Sprinteriai ant šlako takelio repetavo startą ar tiesiog muistėsi. 
Sukdama ratus, katė slankiojo aplink. Lėtai ir garsiai per dangų 
šliaužė trimotoris lėktuvas, bet nustelbti mano danties jis neį- 
stengė. Žolėje vis šmėkščiojo baltas juodos aikštelės prižiūrėtojo 
katės pilvukas. Malkė miegojo. Krematoriumas tarp Jungtinių 
kapinių ir Aukštosios technikos mokyklos rūko pučiant rytų vė- 
jui. Mokytojas Malenbrantas pasileido švilpčiot: Keitimas! Lies- 
tas kamuolys! Nuošalė! Katė treniravosi. Malkė miegojo ar bent 
dėjosi miegas. O aš sėdėjau šalia, mane kamavo dantis. Pratin- 
damasi medžioti, katė pritykino artėliau. Jai į akis kriro Malkės 


Adomo obuolys - jis buvo didžiulis, be perstogės kilojosi ir metė 

šešėlį. Juoda prižiūrėtojo katė, sustingusi tarp Malkės ir manęs, 
įsitempė šuoliui. Visi trys sudarėm trikampį. Mano dantis nu- 
stojo tirtėjęs: Malkės obuolys katei tapo pele! Dar jaunutė buvo 
toji katė, o Malkės „adomas“ taip krutėjo - strykt, ir kačiukė įsi- 
kibo Malkei į giesmę. O gal kažkuris mūsų stvėrė katę ir sviedė 
ją Malkei ant kaklo, gal netgi aš, su savo danties skausmu ar be 
jo, čiupęs katę, prikišau ją prie Malkės obuolio: Joachimas Malkė 
suriko, bet viskas baigėsi tik menkais įdrėskimais. 

Bet aš, parodęs tavo pelę šitai ir kiroms katėms, dabar priva- 
lau rašyti. Net jeigu mudu būtume pramanyti, vis tiek privalau. 
Tas, kurį amatas prispyrė mus išgalvoti, vis iš naujo verčia mane 
imti į rankas tavąjį Adomo obuolį ir nešti jį į visas tas vietas, 
kurios regėjo jo pergales ir pralaimėjimus. Gerai, tuomet tegul 
iš pradžių pelė pastrykčioja virš atsuktuvo, o aš, aukštai viršum 
Malkės galvos, į šuorais lekiantį nordostą, pavėjui sviedžiu būrį 
sočių žuvėdrų; oras, tarkim, vasariškas ir nusistovėjęs, sena gel- 
da - kitados buvęs „Czaika“ klasės laivas. Baltijos jūra tebus sto- 
rastiklio selterio butelio spalvos, o veiksmo vieta mano valia — 
naujasis farvateris į pietryčius nuo plūdurą atstojančios statinės; 
Malkės oda, nuo kurios tebevarva vanduo, šiurpsta kaip žąsies, 
bet šiurpsta ji ne iš baimės, o tik nuo pernelyg ilgo mirkimo van- 
denyje. 

Bet nė vienas iš mūsų — liesų, ilgarankių, praskėstais keliais 
tupinčių ant kapitono tiltelio - neakino Malkės, kad jis dar kar- 
tą pasinertų į nuskendusio minų tralerio priekį ir ten, mašinų 
skyriuje, savo atsuktuvu atsuktų kokį varžtelį, ratuką ar dar ką 
nors gniaužiančio kvapą, kad ir varinę lentelę, prirašytą lenkiškų 


ir angliškų instrukcijų, kaip elgtis su tokiu ir tokiu mechanizmu. 


Juk mes sėdėjome ant kyšančių iš vandens „Czaika“ klasės minų 
tralerio likučių. Kitados Modline jį nuleido į vandenį, įrengė 
Gdynėje, o prieš metus jis nuskendo į pietryčius nuo plūduro, 
atokiau farvaterio, tad laivybai visiškai nekliudė. 

Nuo to laiko ant jo rūdžių ir pradėjo džiūti žuvėdrų mėšlas. 
Jos skraidydavo nepaisydamos oro - riebios, žvilgančios, į stiklo 
karoliukus panašiom, šonuose įstatytom akimis, tai šaudamos 
žemyn ir jau beveik čiupdamos grobį virš naktouzo, tai pagal 
kažkokį tik joms suvokiamą planą kildamos aukštyn ir skrydyje 
taškydamos savo gleivėtą mėšlą, niekad nepataikydamos į liulan- 
čią jūrą, nuolat kliudydamos tik tiltelio rūdis. Išmatos sukietė- 
davo, sukalkėdavo ir gumulėlis po gumulėlio kaupdavosi sluoks- 
niais. Vos čia atsidūrę, kojų ir rankų nagais bandydavom tą mėšlą 
nukrapšryti. Štai kodėl lūžinėdavo mūsų nagai, - visai ne dėl to, 
kad būtume juos kramtę; nagus amžinai kramtydavo tik Šilin- 
gas, tik jo nagai ir būdavo visuomet atšerpetoję. O Malkės nagai 
buvo ilgi, kad ir pageltę nuo ilgo nardymo; jis juos saugojo — 
nei kramtė, nei krapštinėjo jais žuvėdrų mėšlo. Be to, jis buvo 
vienintelis, kuris šitų krešulių niekad nevalgė; tuo tarpu mes, — 
mėšlo buvo pilna visur, - kalkėtus gumulėlius žiautarojom kaip 
geldeles ir gličiom seilėm spjaudėm už borto. Jie neturėjo jokio 
skonio - gal atsiduodavo gipsu ar žuvų miltais, o gal viskuo, kuo 
tik norėjai: laime, mergaitėm, ponu Dievu. Vinteris - o jis turė- 
jo visai neprastą balsą — sykį tarstelėjo: „Žinot? Tenorai kasdien 
valgo žuvėdrų mėšlą!“ Kalkėtus mūsų spjūvius žuvėdros neretai 


sugriebdavo ore, veikiausiai nė nepastebėdamos apgaulės. 


Vos prasidėjus karui, Joachimui Malkei suėjo keturiolika 
metų; jis dar nemokėjo nei plaukti, nei važinėti dviračiu, aps- 
kritai niekuo neišsiskyrė, neturėjo nė to Adomo obuolio, kuris 
vėliau priviliojo katę. Nuo gimnastikos ir plaukimo jis buvo at- 
leistas, mokėjo dėtis nesveikas ir patvirtinti tai pažymomis. Dar 
prieš išmokdamas važiuoti dviračiu - oi, kiek jis mus prijuokino 
savo įsitempusiu veidu, raudonomis atsikišusiom ausimis ir į ša- 
lis besikilnojančiais keliais! - Malkė nusprendė išmokti plaukti 
ir žiemos sezonui užsirašė į miesto baseiną, bet pirmučiausia jam 
ten teko plaukioti sausumoje su mažyliais. Ir vasarai atėjus, Mal- 
kė vis dar tebesikapstė krante. Brezeno baseino treneriui, tipiš- 
kam plaukikui įdubusiu pilvuku ir beplaukėm kojom, iš pradžių 
teko Malkę vaikyti po sausumą, tik vėliau leido jam taškytis įsi- 
kibus į kartį. Bet kai mes kiekvieną popietę ėmėm plaukioti į nu- 
skendusį minų tralerį ir pasakoti apie jį neįtikimiausius dalykus, 
Malkė gavo galingą stimulą - po dviejų savaičių jis jau plaukiojo 
kaip žuvis. 

Rimtas ir susikaupęs jis sukaliojosi tarp laiptelių į jūrą, didžio- 
jo tramplino bei maudyklių ir jau sugebėjo ilgėliau išsilaikyti van- 
dens paviršiuje, tik staiga jam šovė į galvą pradėti nardymus nuo 
bangolaužio. Iš pradžių jis iškildavo su paprasčiausiom Baltijos 
geldutėm, paskui, tolokai nušveitęs, jau įstengdavo iškelti smėlio 
pilną alaus butelį. Butelį, rodos, Malkė jau nesunkiai iškeldavo, 
nes kai pradėjo nardyti luote, toli gražu nebebuvo naujokas. 

Malkė maldavo leisti jam plaukti kartu. Mes, šeši ar septyni 
smarkūs vyrukai, kaip tik rengėmės savo kasdieniam plaukimui, 
apdairiai pliuškenomės sekliam šeimyninės maudyklės kvadrate, 


kai ant vyrų maudyklės laiptelių išdygo Malkė. 

- Paimkite ir mane. Aš neatsiliksiu. 

Ant jo kaklo maskatavo atsuktuvas, jis labiau krito į akis nei 
„adomas“. 

— Gerai, plaukiam! 

Malkė pasileido plaukti, tarp pirmosios ir antrosios seklumos 
pralenkė mus, bet mes nė nesistengėm jo pavyti: 

— Tegul sau duodasi! 

Kol Malkė plaukė krūtine, atsuktuvas šokinėjo tarp jo men- 
čių — iš tolo buvo matyti medinė rankena. Kai jis apsiversdavo 
ant nugaros, rankena nardė prie tos fatališkos, tarp smakro ir 
raktikaulių styrančios kremzlės, - ji tarsi pelekas kyšojo iš van- 
dens, skrodė jį ir kėlė sūkurius. 

Paskui Malkė parodė mums, ką moka. Jis keletą kartų pa- 
nėrė su atsuktuvu ir iškėlė paviršiun tai, ką galima atsukti tris 
keturis kartus pasinėrus: kažkokį dangtelį, apraisų gabalus, ge- 
neratoriaus detalę. Po vandeniu aptiko ir lyną, pritaisęs prie jo 
kablį, iš laivo priekio išžvejojo gesintuvą „Minimax“ - jis, beje, 
vokiškas, buvo dar visai geras. Malkė tai įrodė - ėmė gesinti pu- 
tomis; parodė mums, kaip gesinama putomis; putomis gesino 
žalią kaip stiklas jūrą. Ir iš pat pirmos dienos nepaprastai išaugo 
mūsų akyse. 

Mažytėm salelėm ir nutįsusiom juostom putos tebeslūgsojo 
ant plokščio, lygiai alsuojančio jūros paviršiaus, priviliojo kelias 
žuvėdras, — jos nusivylė; paskui putos susibėgo krūvon ir ėmė 
slinkti kranto link kokti, prarūgusi plakta grietinėlė. Tuomet 
ir Malkė nutarė pailsėti, atsitūpė naktouzo šešėlyje, ir štai da- 
bar, — ne, jau senokai, netvarkingai plūduriuojančioms putoms 


dar neprisivarius prie tiltelio, kur jos krūpčiojo nuo menkiau- 

sio siūbtelėjimo, — jo oda taip pašiurpo, jog rodės visa nuberta 
smulkiais grūdeliais. 

Malkė tirtėjo, jo obuolys kilojosi, atsuktuvas šokčiojo tarp 
virpančių raktikaulių. O ir Malkės nugara - daiktais balta kaip 
sūris, žemiau pečių raudona kaip virto vėžio, abipus stuburkau- 
lio su išsišovusiais kaip skalbimo lenta šonkauliais besilupan- 
ti nuo naujo įdegio - pasidarė grūdėta, šiurpuliai šuorais ėjo 
per ją. Pablyškusių lūpų krašteliai pamėlo, pasirodė barškantys 
Malkės dantys. Didelėm, druskos nusėtom rankomis jis bandė 
nulaikyti kelius, besitrinančius į geldutėm apkibusią pertvarą, 
ir atgauti savitvardą. Hotenas Zontagas - o gal tai buvau aš? — 
puolė Malkę trinti: 

— "Tu, vyruti, žiūrėk. Mums dar reikia parplaukti. 

Atsuktuvas tarsi atėjo į protą - aprimo. 

Jeigu į luotą plaukdavom nuo molo, užtrukdavom dvidešimt 
penkias, jei nuo maudyklų - trisdešimt penkias minutes. Atgal 
tekdavo plaukti tris ketvirčius valandos. Kad ir nusivaręs, Mal- 
kė granitinį molą visuomet pasiekdavo gera minute anksčiau. 
Pirmosios dienos pranašumas buvo ryškus ir vėliau. Mums dar 
nepriplaukus luoto, - taip vadinome nuskendusį minų trale- 
rį, - Malkė jau būdavo spėjęs pasinerti, ir kai mes - beveik kar- 
tu — išmirkusiom kaip skalbėjų rankom įsikibdavom į surūdiju- 
sį, žuvėdrų apterštą tiltelį ar išsikišusius krancus, jis tylėdamas 
atkišdavo mums kokį guolį, ką nors tokio, nesunkiai atsukamo, 
ir šiurpdavo nuo šalčio, nors jau po antro ar trečio nėrimo jis 
storai, netaupydamas išsitrindavo „Nivėja“; kišenpinigių Malkė 
niekad nestokodavo. 


Malkė buvo vienturtis. 


Malkė buvo pusiau našlaitis. 

Malkės tėvo nebebuvo tarp gyvųjų. 

Žiemą vasarą Malkė avėjo tais pačiais senamadiškais, aukšta- 
auliais batais, matyt, tėvo palikimu. 

Savo atsuktuvą Malkė ir buvo pasirišęs ant vieno tų batų raiš- 
telio, tikriausai ne šiaip sau; bet atsuktuvas labiau krito į akis. 
Visą laiką, atrodo, nešiojo, tik mes vis nekreipėm dėmesio, - ko 
gero, dar tuomet, kai mokėsi plaukioti sausumoje ir rangėsi po 
smėliuką, Malkė jau dėvėjo ant kaklo sidabrinę grandinėlę, ant 
kurios kadaravo ir kataliko vertas priedas — Švenčiausioji Mer- 
gelė. 

Niekad, net gimnastikos pamokų metu, šito pakabučio Mal- 
kė nenusiimdavo. Vos pradėjęs mankštintis sausumoje, o paskui 
ir plaukioti įskibęs karties, jis pasirodė ir mūsų gimnastikos sa- 
lėje: jokių šeimos gydytojo pažymėjimų daugiau nebekaišioda- 
vo. Amuletas arba pradingdavo jo baltų sportinių marškinėlių 
iškirptėje, arba tabaluodavo virš jų ties raudona juosta per visą 
krūtinę. 

Malkė be jokio vargo vartydavosi ant lygiagrečių. Jis nesibai- 
dė nė arklio, kur mankštindavosi tik trys ar keturi geriausieji iš 
pirmosios rinktinės; priešingai — atsispyręs nuo tiltelio, susirie- 
tęs, bet kaulėtas ir tvirtas jis skriste perskrisdavo per ilgą juodą 
arklio liemenį ir, sukeldamas debesį dulkių, su savo grandinėle ir 
iššokusia iš marškinėlių Švenčiausiąja dribtelėdavo ant gimnasti- 
kos čiužinio. Kai jis ant skersinio darydavo persivertimus į prie- 
kį, - vėliau jam pavykdavo persiversti dviem kartais daugiau nei 
Hotenui Žontagui, geriausiam mūsų gimnastui, - taigi, kai Mal- 


kė išvargdavo tuos trisdešimt septynis persivertimus, amuletas 


iškrisdavo iš marškinėlių ir sidabrinė Marija trisdešimt septynis 
kartus - visą laiką jo rusvų plaukų priešaky - persiversdavo per 
girgždantį skersinį, nuo kaklo vis dėlto nenukrisdama ir laisvėn 
neišsiverždama; be „adomo“, kuris čia veikė kaip stabdis, Malkė 
turėjo ir atsikišusį pakaušį su aiškia įduba, - jis, o ir plaukai, ne- 
leisdavo grandinėlei nukristi. Atsuktuvas karojo virš amuleto, ir 
batraištis pridengdavo grandinėlę. Bet įrankis negalėjo išstumti 
amuleto jau vien dėl to, kad šiam daikteliui su medine rankena 
gimnastikos salės durys buvo uždarytos. Gimnastikos mokytojas 
Malenbrantas, tarp gimnastų garsėjęs kaip knygos apie muštuko 
pagrindus autorius, savo pamokų metu draudė Malkei nešioti 
atsuktuvą. Dėl amuleto Malenbrantas niekad nieko nesakė, - be 
gimnastikos, jis dar dėstė geografiją bei tikybą ir iki pat antrųjų 
karo metų ant skersinio ir lygiagrečių treniravo katalikiškos dar- 
bininkų sporto draugijos likučius. 

Atsuktuvui beliko kaboti rūbinėje po marškiniais ir laukti, o 
sidabrinė Švenčiausioji ant Malkės kaklo, tegul ir kiek nudilus, 
sergėjo jo sprandą, atliekant pačius nutrūktgalviškiausius pra- 
timus. 

Paprasčiausias atsuktuvas: patvarus ir pigus. Neretai Malkei 
tekdavo nerti penkis ar šešis kartus, kad paviršiun iškeltų siau- 
rą lentelę, ne didesnę už dviem varžtais prie durų priveržiamą 
plokštelę, ypač kai tokia lentelė būdavo priveržta prie metalo, o 
varžtai užrūdiję. Užtat kartais, panėrus vos porą sykių, jam pa- 
vykdavo ištraukti ir didesnių lentelių su nemažais tekstais; at- 
suktuvą jis čia panaudodavo vietoj laužtuvėlio vien dėl to, kad 
iš sutrešusio medžio išluptų varžtus ir parodytų savo laimikį 


ant tiltelio. Tokių lentelių Malkė beveik nevertino, kone visas 


13 


atiduodavo Vinteriui ir Jurgenui Kupkai — šiedu kolekcionavo 
viską, ką tik būdavo galima nusukti, net garvių lenteles ir viešųjų 
tualetų iškabas; namo Malkė nešdavosi nebent tai, kas jam bū- 
davo itin prie širdies. 

Malkė viską įgydavo nelengvai. Kol mes snūduriuodavom 
luote, jis vargdavo po vandeniu. Mes krapštinėdavom žuvėdrų 
mėšlą, įdegdavom kaip negrai, iš šviesiaplaukių virsdavom šiau- 
daplaukiais, o Malkė nusvildavo vis iš naujo. Mūsų akys sekio- 
davo laivus šiauriau plūduro, o jo žvilgsnis nuolat būdavo nu- 
kreiptas žemyn, į gelmę: paraudę, truputėlį karščiuojantys vokai 
skystom blakstienom, atrodo, mėlynos akys, kuriose smalsumas 
sužibdavo tik po vandeniu. Ne kartą Malkė iškildavo ir be jokių 
lentelių, be laimikio, užtat su nulūžusiu ar beviltiškai sulinkusiu 
atsuktuvu. Tuomet parodydavo bent jį, tai irgi darydavo įspūdį. 
Mostas, kuriuo Malkė per petį šveisdavo jūron tą daiktelį ir tuč- 
tuojau suklaidindavo žuvėdras, nereiškė nei glebaus nusivylimo, 
nei beprasmio įtūžio. Niekad neišmesdavo nebetinkamo įrankio 
vaidindamas ar abejingai. Mostas reiškė: nagi palaukit, netrukus 


aš jums dar kai ką parodysiu! 


„„o vieną sykį, kai pasirodė plaukiojanti ligoninė su dviem 
kaminais ir mes, kiek pasvyravę, nustatėm, kad tai Rytų Prūsi- 
jos laivynui priklausantis „Kaiser“, Joachimas Malkė be atsuk- 
tuvo pasinėrė į laivo pirmugalį ir pradingo žaliame, niūriame, 
vos užlietame liuke. Dviem pirštais užsiėmė nosį, pirmučiausia 
įkišo galvą nuo nardymo ir plaukymo glaudžiai sulipusiais, per 


vidurį persiskyrusiais plaukais, iš paskos įtraukė liemenį ir sėdy- 

nę, kairėj pusėj dar išburbuliavo orą ir, abiem kulnais atsispyręs 
nuo liuko krašto, įstrižai nuniro į šitą blandų, vėsų akvariumą, 
kur šviesa patekdavo tik pro iliuminatorių po vandeniu: dirglios 
dyglės, sustingęs būrys nėgių, siūbuojantys, bet vis dar tebesilai- 
kantys jūreivių gultai, apmūsoję ir apaugę dumblių barzdom, ku- 
riose vaikus veda kilkės. Apie ungurius vieni gandai. Nė vienos 
plekšnės. 

O mes prilaikėm vos virpančius kelius ir žiautarojom žuvė- 
drų mėšlą, kol jis virsdavo tyrele. Truputėlį nerimavom, jautėm ir 
nuovargį, ir smalsią įtampą, skaičiavom torpedinių katerių jun- 
ginius, iš padilbų žvilgčiojom vienas į kitą: jis ten kažko užtru- 
ko! Žuvėdros suko ratus, bangos pleškendamos užliedavo laivo 
priešakį ir suduždavo į demontuoto pabūklo stovus. Teškėjimas 
už tiltelio, kur vanduo laižė vis tas pačias kniedes; kalkės panagė- 
se, sausos odos niežulys; vandens ribuliavimas, motoro pukšėji- 
mas vėjyje; sėdint nutirpusios vietos, varpa pusiau sustangrėjusi; 
septyniolika tuopų tarp Brezeno ir Gletkau. Pagaliau Malkė tar- 
si iššautas išniro: melsvom ir rausvom dėmėm išmuštu smakru, 
gelstelėjusiais skruostikauliais; tiesiu sklastymu jis išstūmė iš liu- 
ko vandenį, iki kelių svyruodamas vandenyje, stvėrėsi atsikišusių 
turėklų, suklupo, išvertęs paklaikusias akis, - mums teko užsi- 
traukti jį į viršų. Vanduo dar tebevarvėjo nuo jo nosies ir lūpų 
kampučių, o jis jau rodė mums savo grobį - atsuktuvą iš vien- 
tiso gabalo plieno. Angliškas. Su išgraviruotu įrašu: Shefheld. 
Rūdžių nė kvapo, nė menkiausio įbrėžimo. Dar alyva žvilgantis 


atsuktuvas: virsdamas rutuliukais, vanduo nuo jo riedėjo žemyn. 


Šitą sunkų, sakyčiau, nesugadinamą atsuktuvą Joachimas 
Malkė išnešiojo ant kaklo ilgiau nei metus. Pasirišęs ant batraiš- 
čio, tampydavosi jį kasdien, netgi tuomet, kai mes jau rečiau arba 
visai nebeplaukdavome į luotą, susikūrė iš jo kažką panašaus į 
amuletą, nors, o gal kaip tik dėl to, buvo katalikas. Prieš gim- 
nastikos pamokas jis atiduodavo atsuktuvą saugoti mokytojui 
Malenbrantui, imdavosi tą gelžgalį net į Marijos koplyčią - mat 
Malkė ne tik sekmadieniais, bet ir kitom dienom, dar prieš pa- 
mokas, skubėdavo į koplyčią Marinevėge, žemėliau kooperatinės 
Naujosios Škotijos gyvenvietės. 

Ir jam, ir angliškam jo atsuktuvui iki Marijos koplyčios buvo 
netoli: iš Ostercailės tereikėjo nusileisti iki Bėrenvėgo. Daugybė 
namukų, vilų dvišlaičiais stogais, eilėmis susodinti vaismedžiai. 
Dar dvi eilės gyvenvietės namų, išmuštų arba neišmuštų drėg- 
nom dėmėm. Tramvajus čia suko į dešinę, drauge su juo po daž- 
niausiai apniukusiu dangum suko ir laidai. Kairėje — smėlėti ir 
skurdūs geležinkeliečių daržiukai, pavėnės ir triušidės, sukaltos 
iš raudonų ir juodų senų vagonų lentgalių. Toliau - šviesoforai ir 
bėgiai į laisvąjį uostą. Siloso bokštai, judantys ir sustingę kranai. 
Ir netikėtai ryškūs sausakrūvių tūriai. Senoje vietoje ir abu pilki 
linijiniai laivai su senoviškais bokšteliais, plaukiojantis dokas, 
duonos kepykla „Germania“ ir neaukštai pririšti, vos siūbuojan- 
tys aerostatai sidabriniais pilvais. Užtat po dešinei, priešais bu- 
vusią Helenos Langės, o dabar Gudrūnos mokyklą, užgožiančią 
visą šitą geležinį laivų statyklos chaosą iki pat didžiojo krano su 
vertikalia strėle — gerai prižiūrimos sporto aikštelės, naujai da- 
žyti vartai, baltos baudų linijos nušienautoje vejoje: sekmadie- 


niais „geltonai žydrieji čia žaidžia su „Selmiuliu 98“. Tribūnų 

nėra, užtat šalia stūkso moderniška, aukštalangė ir šviesi gim- 
nastikos salė, ant kurios stogo, naujo, raudono, tarsi svetimkūnis 
užrioglintas dervuotas kryžius. Pats gyvenimas privertė Marijos 
koplyčią įrengti buvusioje gimnastikos salėje, priklausiusioje 
Naujosios Škotijos sporto draugijai - Jėzaus Širdies bažnyčia 
buvo pernelyg toli, rad Naujosios Škotijos, Šelmiulio ir gyven- 
vietės tarp Ostercailės ir Vestercailės žmonės, daugiausia laivų 
statytojai, paštininkai ir geležinkeliečiai, ilgus metus siuntinė- 
jo prašymus į vyskupo rezidenciją Olyvoje, kol ten, dar laisvojo 
miesto laikais, pagaliau buvo ryžtasi tą salę nupirkti, perstatyti ir 
pašventinti. 

Nors Marijos koplyčia ir buvo prikimšta puikiausių paveiks- 
lų, dekoratyvinių puošmenų, surankiotų kone iš visų vyskupi- 
jos bažnyčių rūsių ir sandėlių, net iš privačių rinkinių, ji ir da- 
bar dvelkė tik gimnastikos sale. Netgi smilkalų ir vaško žvakių 
kvapas ne visuomet, o iki galo tai ir niekad, neįstengė užgožti 
įsisenėjusio kreidos, odų, gimnastų ir rankininkų prakaito dvo- 
ko - visa tai koplyčiai teikė kaži kokio evangeliško šykštumo, 
fanatiškos maldos namų blaivybės atspalvį. 

Devyniolikto amžiaus pabaigoje iš degtų plytų statytoje 
pseudogotikinėje Jėzaus Širdies bažnyčioje, stūksančioje nuoša- 
liau gyvenviečių, netoli priemiestinės stoties, Joachimas Malkė 
su savo plieniniu atsuktuvu būtų išsiskyręs kaip baisus įžūlėlis. 
Tuo tarpu Marijos koplyčioje šį anglišką aukščiausios kokybės 
instrumentą galėjo ramiausiai ir nesislėpdamas nešioti: ši ko- 
plyčia rūpestingai prižiūrimom linoleumo grindim, matiniais 
kvadrato formos šviestuvais pačioj palubėj, stipriais įtvirtinimais 


skersiniui grindyse, taip įtaisytais, kad skersinis, būdavo, nė krust, 


su geležinėm, kad ir nubaltintom sijom po lentom apmuštom 
betoninėm lubom, prie kurių kitados būdavo tvirtinami žiedai, 
trapecijos ir gal pustuzinis virvių bei karčių sliuogimui, - kad ir 
buvo pristatyta dažytų ir auksuotų stovylų, kurios plastiškai pa- 
keltomis rankomis laimino lankytojus, buvo tokia šiuolaikiška 
ir šaltai racionali, kad plieninis atsuktuvas, kadaruojantis besi- 
meldžiančio ar netgi priimančio komuniją gimnazisto pakaklėje, 
nepiktino nei jo šventenybės Guzevskio, nei užsimiegojusio jo 
klapčiuko, kuriuo, beje, neretai būdavau ir aš. 

Netiesa! Pro mano akis tasai daiktelis niekad neprasprūsda- 
vo. Atlikdamas savo pareigas prie altoriaus, netgi Pakylėjimo 
metu, aš stengdavaus neišleisti tavęs iš akių, tik tu nekreipda- 
vai į mane jokio dėmesio; atsuktuvas karojo po tavo marški- 
niais, pro kuriuos prasimušdavo riebaluotos dėmės, neaiškiai 
kartojančios to įrankio kontūrus. Žvelgiant nuo altoriaus, 
Malkė klūpodavo kairėje, antroje klaupykloje, ir, plačiai atvė- 
ręs manding šviesiai pilkas, neretai nuo nardymo ir plaukymo 
karščiuojančias akis į Švenčiausiąją mergelę Mariją, skirdavo jai 


karštą savo maldą. 


...o vieną kartą - jau nebeatmenu kurią vasarą — ar pirmųjų 
vasaros atostogų luote metu, tuoj po tos sumaišties Prancūzi- 
joje, ar jau kitą vasarą? — dieną, parūkavusią nuo kaitros, pilną 
žmonių košės šeimyninėj maudyklėj, dieną su subliuškusiais 
vimpelais, garuojančiais kūnais, spūstimi prie vaisvandenių bū- 
delių, su svylančiais padais ant kokoso plaušo kilimėlių, dieną 
eilėje prie persirengimo kabinų, kupiną išdykusių vaikų krizeni- 

mo, ašarų, aimanų, pasidūrus koją, - šiandien tiems vaikučiams 
jau dvidešimt treji metai, - tarp rimtai pasilenkusių suaugėlių 
kojų gal trimetis bamblys monotoniškai daužė skardinį būgne- 
lį, versdamas popietę pragaro kalve, ir mes neapsikentę nuplau- 
kėm į savo luotą, o plaukimo trenerio jūrų žiūrone vis mažėjo 
šešios iš vandens kyšančios galvos. Viena - priekyje, ji pirmoji 
pasiekė tikslą. 

Sukritom ant vėjo nugairintų, bet vis dėlto įkaitusių rūdžių 
ir žuvėdrų mėšlo ir neturėjom jėgų net krustelėt, o Malkė jau 
buvo spėjęs dukart pasinerti. Išniro su kroviniu kairiojoje ran- 
koje - laivo pirmugalyje, komandos kajutėje, kur tykiai siūbavo 
apipuvę, bet vis dar tebesilaikantys gultai - žėrinčių dyglių debe- 
syse, dumblių raizgalynėse, tarp šmirinėjančių aplink nėgių, jis 
rausėsi ir kapstėsi tol, kol dumblu apaugusio šlamšto krūvoj ap- 
tiko buvusį jūreivio Vitoldo Dušynskio ar Lišinskio daiktmaišį, 
ojame - delno dydžio bronzinę plokštelę, kurios vienoj pusėj po 
mažyčiu ir išdidžiu lenkų ereliu buvo išgraviruotas jos savinin- 
ko vardas ir įteikimo data, o antroj puikavosi riestaūsio generolo 
reljefas; nušveitus plokštelę smėliu ir sutrintu žuvėdrų mėšlu, 
išryškėjo apvalus užrašas, skelbiantis, kad dienos švieson Malkė 
išvilko patį maršalą Pilsudskį. 

Dvi savaites Malkė tik ir ieškojo tokių plokštelių. Jis surado 
į aliumininę lėkštę panašų 1934 metų Gdynės regatos atmini- 
mo medalį ir ten pat, ankštoje ir sunkiai pasiekiamoje karinin- 
kų kajutkompanijoje priešais mašinų skyrių, — markės dydžio 
sidabrinį medalioną su ąsele grandinėlei įverti, nudilusia ir tuš- 
čia nugarėle bei ryškiai profiliuotu ir išpuoštu priekiu - puikus 


Švenčiausiosios mergelės su kūdikiu reljefas! 

Tai buvo - šitai irgi skelbė iškilus užrašas — garsioji Matka 
Boska Częstochowska*. Malkė ant tiltelio apžiūrėjo radinį, mes 
kišom jam sausą, birų smėliuką, bet sidabro jis nešveitė, paliko 
juosvą patiną. 

Mums vis dar tebesiginčijant, - labai jau norėjom, kad 
sidabras sušvistų, — jis jau klūpėjo naktouzo pavėsyje ir tol 
pamaldumo ir pagarbos kupinoms akims. Mes krizenom, kai 
jis virpėdamas ir pamėlynavęs, druskų nuėstais pirštų galais 
persižegnojo, o drebančiom lūpom bandė kalbėti maldą, - už 
naktouzo pasigirdo lotyniškas murmesys. Ir šiandien manau, 
kad tai buvo viena iš jo jau tuomet mėgtų sekvencijų, paprastai 
giedamų tik prieš Verbų sekmadienį: „Virgo virginum praecla- 
ra, mihi iam non sis amara...** 

Vėliau, kai mūsų direktorius, vyresnysis mokytojas Klozė už- 
draudė Malkei nešioti ant kaklo širą lenkišką daiktelį, - Klozė 
aktyviai politikavo ir dėstydavo tik priešokiais, - Malkei teko 
tenkintis savo senuoju amuletu ir plieniniu atsuktuvu po Ado- 
mo obuoliu, kurį katė buvo palaikiusi pele. 

Juosvą sidabrinę mergelę Mariją jis pakabino tarp bronzinio 
Pilsudskio ir atviruko dydžio komandoro Bontės, Narviko did- 
vyrio, fotografijos. 


* Censtakavos Dievo motina (lenk., vert. past. ). 
** „Skaisčioji iš skaisčiausiųjų mergele, neatstumk mangs..: (lot., vert. past.). 

II 


Švenčiausiosios mergelės garbinimas. Nejau tai buvo vien 
juokai? Jūsų namas stovėjo Vestercailėje. Tavo humoras, jeigu tik 
tu turėjai tokį jausmą, buvo keistas. Ne, jūs gyvenote Ostercai- 
lėje. Tokios panašios buvo visos tos gatvės. Kita vertus, net tau 
kramtant sumuštinį mes krisdavom iš juoko ir patys stebėdavo- 
mės, - ko gi mes iš tavęs juokiamės? Bet kai mokytojas Brunys 
ėmė visų mokinių klausinėti, kas kokią profesiją žada rinktis, ir 
tu, - tuomet tu jau mokėjai plaukti, atsakei: „Kada nors aš tapsiu 
klounu ir juokinsiu žmones“, mūsų kvadratinėje klasėje niekas 
net nešyptelėjo, o aš netgi nusiminiau, nes Malkė, ką tik viešai 
pareiškęs ketinimą tapti cirko ar dar kokiu klounu, nutaisė tokį 
rimtą veidą, kad tikrai pasidarė baisu — juk jis tikrai kada nors 
juokins žmones, kad ir tuo savo Marijos garbinimu, įterptu kur 
nors tarp numerio su plėšrūnais ir akrobato ant trapecijos pasi- 
rodymo. Kad ir toji maldelė luote, - iš širdies ji plaukė ar tu tik 
norėjai pasišaipyti? 

Ne, vis dėlto jis gyveno Ostercailėje. Jų namelis stovėjo tarp ir 
prieš tokius pat šeimyninius namukus, kurie skyrėsi nebent nu- 
meriais, na, gal dar užuolaidų raštais ar jų paraukimu, tik jau ne 
augmenija siauruose panamių darželiuose. Prie kiekvieno tokio 


namelio ant karties kyšodavo inkilas ir būtinai stovėdavo kokia 

nors glazūruoto molio puošmena - varlės, musmirės arba nykš- 
tukai. Priešais Malkės namus tupėjo keramikinė varlė. Bet ir prie 
kaimynų, ir prie kitų kaimynų namų tupėjo tokios pačios žalios 
keramikinės varlės. 

Jų namų numeris buvo dvidešimt ketvirtas. Jei eisi iš Volfsvė- 
go pusės, tai Malkė gyveno ketvirtam name kairėje gatvės pusė- 
je. Ostercailė, kaip ir gretima Vestercailė, atsimušė į Bėrenvėgą, 
o šis ėjo lygiagrečiai su Volfsvėgu. Kas leisdavosi Volfsvėgu, tas 
kairėje pusėje virš raudonų čerpių stogų išvysdavo pažaliavusį 
bokšto kupolą, jo fasadą ir vakarinę pusę. Kas ta pačia kryptimi 
leisdavosi į Ostercailę, dešinėje viršum tų pačių stogų matydavo 
tos pačios varpinės fasadą ir rytinę jos pusę, nes Jėzaus Širdies 
bažnyčia stovėjo kaip tik per šių dviejų gatvių vidurį, priešingoje 
Bėrenvėgo pusėje, ir keturi jo ciferblatai po žaliu kupolu rodė 
tikslų laiką visam kvartalui nuo Makso Halbės aikštės iki katali- 
kiškos mergelės Marijos koplyčios (ši laikrodžio neturėjo), nuo 
Magdeburgo iki Posadovskos garvės, beveik iki Šelmiulio; tad 
visi darbininkai - evangelikai ir katalikai, tarnautojai, pardavė- 
jos, liaudies mokyklų moksleiviai ir gimnazistai, nesvarbu, kokio 
tikėjimo, pačiu laiku galėjo spėti į darbą ar mokyklą. 

Pro savo langą Malkė matydavo rytinį varpinės ciferblatą. 
Savo kambarėlį jis buvo įsirengęs pačioje pastogėje, gyveno čia 
tarp kiek pasvirusių sienų, tiesiai virš galvos tiesiu sklastymu 
beldžiant lietui ar krušai. Kaip ir visi berniukai, šitą mansardą 
jis buvo prigrūdęs visokiausio šlamšto — nuo peteliškių kolek- 
cijos iki mėgiamų artistų, apdovanojimais apsikarsčiusių lakūnų 
naikintojų ir tankų armijų generolų nuotraukų, bet tarp tokių 


niekniekių kabojo ir neįrėminta Siksto madonos oleografija, jau 

minėtas medalis su Pilsudskio profiliu ir Malkės šventenybė — 
Čenstakavos amuletas, pakabintas šalia Narviko eskadros vado 


fotografijos. 


Jau pirmąsyk čia apsilankius, į akis man krito poliarinės pe- 
lėdos iškamša. Aš gyvenau netoliese, Vestercailėje, bet negi apie 
mane čia kalbama, kalbama apie Malkę, arba apie Malkę ir mane, 
bet Malkė visuomet svarbesnis. Juk tai jis turėjo tą sklastymą, jis 
avėjo aukštaauliais batais, tai ant jo kaklo kabodavo tai vienoks, 
tai kitoks pakabutis, tai jis klūpėdavo priešais Marijos altorių, jis 
buvo tas saulėj nusvilęs nardytojas, tai jis, kad ir tąsomas šlykš- 
taus mėšlungio, plaukiant į luotą visuomet mus aplenkdavo. 
Pagaliau tai jis, vos išmokęs plaukti, kada nors, baigęs mokyklą, 
troško tapti klounu ir juokinti žmones. 

Viršugalvyje poliarinė pelėda irgi turėjo tiesų sklastymą ir, 
visai kaip Malkė, buvo nutaisiusi kenčiančią, švelnią, tačiau ryž- 
tingą, sakytum, persmelktą dantų skausmo Išganytojo išraišką. 
Šitą puikiai iškimštą, visai nežymiai pagražintą pelėdą - nagais ji 
laikėsi įsikibusi į beržo šaką - Malkei buvo palikęs tėvas. 

Man - stengiausi nepastebėti nei poliarinės pelėdos, nei 
madonos oleografijos, netgi sidabrinio blizgučio iš Censtaka- 
vos - šito kambarėlio centras buvo patefonas, kurį ilgai vargęs iš 
luoto ištraukė Malkė. Plokštelių jis ten neaptiko. Veikiausiai jos 
buvo ištirpusios. Šią gan modernią dėžę su prisukama rankena 
ir membrana jis surado toj pačioj karininkų kajutkompanijoje, 
kuri jam padovanojo sidabrinį amuletą ir kelis kitus gražniekius. 


Toji kajutė glūdėjo laivo viduryje, tad mums, netgi Hotenui 

Zontagui, buvo nepasiekiama. Mes nardydavom tik į pirmugalį, 
oį tamsius, nuo šmirinėjančių žuvų virpančius koridorius su pri- 
gludusiom iš šonų ankštom kajutėm brautis nedrįsdavome. 

Šitą parefoną Malkė ištraukė gal dvylika kartų panėręs, jau 
beveik baigiantis pirmosioms vasaros atostogoms luote. Jis, kaip 
ir gesintuvas, buvo vokiškas. Metras po metro Malkė stūmėsi su 
juo prie liuko. Galiausiai tuo pačiu lynu ir kabliu, kuriuo buvo 
ištraukęs „Minimax“, iškėlė jį paviršiun, o paskui užtempė ir pas 
mus ant tiltelio. 

Iš bangų priplaktų lentgalių ir kamščių mes sumeistravom 
plaustą ir dėžę su parūdijusia rankena parplukdėm į krantą. Vil- 
kom ją visi pakaitom. Tik Malkė ne. 

Sutaisytas, išteptas alyva, bronza nudažytomis metalinėmis 
dalimis patefonas po savaitės jau stovėjo jo kambarėlyje. Diskas 
buvo aptrauktas nauju fetru. Malkė paleido aparatą -— tuščias, 
ryškiai žalias diskas ėmė suktis. Susidėjęs rankas ant krūtinės, 
Malkė stovėjo šalia į beržo šaką įsikibusios poliarinės pelėdos. Jo 
pelė snūduriavo. Aš, atsukęs nugarą Siksto madonai, arba žvel- 
tolyn virš ryškiai raudonų čerpių į Jėzaus Širdies bažnyčios bokš- 
tą su ciferblatu fasade ir ciferblatu rytinėje pusėje. Prieš pat mu- 
šant šeštą kajutkompanijos patefonas sušnypštė ir sustojo. Malkė 
dar kelis kartus užvedė jį, versdamas mane betarpiškai klausytis 
galybės skirtingo tembro garsų, iškilmingos tuščios eigos. Plokš- 
telių tuo metu Malkė dar neturėjo. 

Jo knygos buvo sustatytos ilgoje, išlinkusioje lentynoje. Juk jis 
mėgo skaityti, religinę literatūrą irgi. Šalia kaktusų ant palangės, 


torpedinio „Wolf“ klasės katerio, avižos „Grille“ modelių būtina 

paminėti ir stiklinę, stovėjusią ant komodos greta praustuvės — 
ji visuomet būdavo apmūsojusi, o dugne slūgsodavo per pirštą 
cukraus. Šitoj stiklinėj, neišpildamas vakarykščių likučių, Malkė 
rytais tol plakdavo vandenį, kol jis virsdavo balkšva tinktūra, - ja 
jis tikėjosi sustiprinti savo iš prigimties plonus ir silpnus plau- 
kus. Kartą šią priemonę jis pasiūlė išbandyti ir man, - ėmiau ir 
pamirkiau šukas į tą saldų vandenėlį. Ir, žiūrėk, nuo šito tirpalo 
mano frizūra išsilaikė iki pat vakaro! Buvo standi kaip stiklinė: 
galva niežėjo, rankos lipo, kai perbraukdavai jomis plaukus tik- 
rindamas, ar plaukai tikrai stovi taip, kaip ir Malkei; bet galbūt 
aš tik dabar sugalvojau tas lipnias rankas, gal iš tikrųjų jos visai 
ir nelipo. 

Po jo būsto grindimis, dviejuose iš trijų kambarių buvo įsi- 
kūrusios Malkės motina ir vyresnioji jos sesuo. Abi moterys jo 
akivaizdoje būdavo tykios; abi labai baiminosi dėl Malkės ir di- 
džiavosi juo: sprendžiant iš pažymių, Malkė buvo geras mokinys, 
kad ir ne pirmas klasėje. Laimėjimus moksle kiek menkino tai, 
kad Malkė buvo metais už mus vyresnis: silpną, - jos sakė, - li- 
guistą, - berniuką motina ir teta į liaudies mokyklą nuvedė me- 
tais vėliau. 

Bet Malkė nebuvo garbėtroška - kaldavo su protu, duodavo 
visiems nusirašyti, niekad kitų neskųsdavo ir ypatingo uolumo 
niekad nerodė, nebent per gimnastikos pamokas, atvirai bjaurė- 
davosi įprastinėm penktokų kiaulystėm ir neiškentė, kai Hote- 
nas Zontagas, parke po suolais radęs prezervatyvą, užkabino jį 
ant šakelės, atsinešė į klasę ir užmovė ant durų rankenos. Siurpri- 
zas buvo skirtas pusakliam mokytojui Troigei, kuriam jau seniai 


reikėjo išeiti į pensiją. Kai koridoriuje kažkas šūktelėjo: „Eina!“, 

Malkė pakilo iš suolo, neskubiai žengė prie durų ir su skiautele 
sviestinio popieriaus numovė pezervatyvą nuo rankenos. 

Ir niekas nė žodžio. Malkė mums vėl parodė savo. Dabar aš 
jau galiu pasakyti: kad ir nebūdamas garbėtroška, išskyrus gim- 
nastiką, neperlenkdamas su mokslais, nerodydamas ypatingo uo- 
lumo, neprisidėdamas prie mūsų kiaulysčių, jis vis dėlto buvo už 
mus visus viršesnis, — jį lydėjo iš dalies rafinuota, iš dalies kančios 
kupina sėkmė. Ko norėt, juk jis ir veržėsi arenon, ko gero, netgi 
į teatrą, mokėsi klounados. Rankiodamas gličius prezervatyvus 
ir pašėlusiai sukdamas tuos savo persivertimus — Švenčiausioji 
skriete skriejo per sudvisusį salės orą - jis susilaukdavo pritaria- 
mo murmesio ir buvo jau beveik tikras klounas. Ber didžiausio 
pasisekimo Malkė susilaukdavo vasarą nuskendusiam luote, nors 
pamišėliškas jo nardymas mums visai nebuvo panašus į smagius 
cirko numerius. Niekad nesijuokdavom, kai pamėlynavęs ir dre- 
bėdamas jis ropšdavosi į viršų ir vis ką nors iškeldavo, kad tik 
galėtų parodyti mums. Žavėdavomės santūriai: „Na žinai, čia tai 
bent. Ir aš norėčiau turėti tokius nervus. Tu tikrai padūkęs vyru- 
tis, Joachimai. Kaip čia tau ir pavyko?“ 

Tokie žodžiai pamalonindavo Malkę - kremzlė nustodavo šo- 
kinėjusi; kita vertus, toks pritarimas jį ir trikdydavo - „adomas“ 
tučtuojau vėl pašėldavo. Bet dažniausiai Malkė tik numodavo 
ranka, o toks mostas vėlei susilaukdavo pritarimo. Ne, Malke, 
tu niekad nebuvai pagyrų puodas, niekad nesakydavai: „Nagi, ir 
tu pabandyk šitaip. Arba: „Kuris, kaip aš užvakar, įstengtų ke- 
turis kartus iš eilės murktelėti, prasibrauti iki kambuzo ir atvilkti 
iš ten dėžutę konservų? Patys žinot, jie buvo pancūziški - kon- 


servuotos varlių šlaunelės, skoniu primena veršieną, bet jūs visi 

iškart, nė į burną neėmę, pratrydot, o aš jau pusę dėžutės buvau 
sušveitęs. Aš iškėliau ir antrą dėžutę, radau net konservų peilį, 
tik ta antroji - Corned Beef - jau buvo sugedus: 

Ne, širaip Malkė niekuomet nešnekėdavo. Jis padarė tai, kas 
atrodė neįtikėtina — iš kambuzo vieną po kitos jis iškėlė dau- 
gybę konservų dėžučių; sprendžiant pagal įspaudus skardoje, 
visos jos buvo anglų ir prancūzų gamybos; ten, po vandeniu, jis 
„suorganizavo“ ir iš bėdos dar gerą konservų peilį. Mūsų aki- 
vaizdoje, netaręs nė žodžio, jis prapjovė skardelę ir ėmė ryti tas 
neva varlių šlauneles, o jo „adomas“ tuo tarpu pradėjo baisiau- 
siai kilotis - pamiršau pasakyt, kad, iš prigimties rajus, Malkė 
koks liesas buvo, toks ir liko. Beveik ištuštinęs vieną tokią dė- 
žutę, jis su iššūkiu, bet ne primygtinai siūlė paragauti ir mums. 
Tai jau ačiū, sakėm mes, o Vinteriui jau vien pažiūrėjus į tuos 
konservus teko mauti šalin ir nusigręžus į uosto vartus gan ilgai 
žiaukčioti. 

Netgi po šitokio demonstratyvaus valgymo Malkė susilaukė 
pritarimo, numojo ranka į tai, o varlienos ir dvokiančius Corned 
Beef likučius švystelėjo žuvėdroms; dar Malkei ryjant konservus, 
jos neramiai sukaliojosi aplink. Pagaliau su visa skardine jis pari- 
deno tuos likučius už borto ir smėliu nušveitė konservų peilį, - 
vien jis Malkei rodės dar šio to vertas. Ir angliškąjį atsuktuvą, ir 
čia vieną, čia kitą amuletą, peilį irgi, ėmė nešioti po marškiniais. 
Tiesa, tik tuomet, kai į laivo gelmes leisdavosi ieškoti konservų: 
savo skrandžio jis taip ir nesugadino. Tą peilį, parištą ant vir- 
vutės, jis nešiojo drauge su kitais savo barškaliukais - eidavo su 


juo į mokyklą ir netgi į ankstyvąsias mišias Marijos koplyčioje. 
* Troškinta mėsa (angl., vert. past.). 

Šito tai jis negalėjo nuslėpti! Kai Malkė priklaupdavo komuni- 
jai, užversdavo galvą ir iškišdavo liežuvį, o jo šventybė Guzevskis 
padėdavo ant jo ostiją, klapčiukas, stovintis šalia kunigo, sužiur- 
davo po Malkės marškiniais: ant tavo kaklo, šalia madonos ir 
riebaluoto atsuktuvo, tabaluodavo ir konservų peilis; nors tu ir 
nesistengei žavėti, aš žavėjausi tavimi. Ne, tu nė iš tolo nebuvai 
garbėtroška. 

Netgi tai, kad tą patį rudenį, kai Malkė išmoko plaukti, jį iš- 
metė iš „jungfolko“ ir įrašė į „hitlerjugendą“ - „jungcūgo“ būri- 
ninkas Malkė kelis sskmadienius iš eilės nenuvedė savo būrio į 
rytmečius Ješkentalio miške - bent jau mūsų klasėje sukėlė tikrą 
susižavėjimą. Kaip ir kitais kartais, į mūsų klegesį jis tik numo- 
jo, truputėlį sutriko ir, kaip ir anksčiau, nėjo į tuos rytmečius. 
Dabar, kai jis priklausė jau „hitlerjugendui“ - organizacijai, ap- 
rėpiančiai visą jaunimą, pradedant keturiolikmečiais, toks aplai- 
dumas mažiau krito į akis - „HJ“, priešingai „jungfolkui“, buvo 
gan palaida bala, ir tokie vyrukai kaip Malkė galėjo ten nepaste- 
bimai ištirpti. 

Be to, jis ir nebuvo toks užsispyrėlis kaip kiti - ištisą savaitę 
lankydavo visokiausius susirinkimus, dalyvaudavo ir vis dažnė- 
jančiose „ypatingose akcijose“, renkant antrines žaliavas ar daik- 
tus „žiemos pagalbai, juoba kad monetų skimbčiojimas į skardi- 
nę per ankstyvąsias mišias netrukus jam pasidarė nebeaktualus. 
Valstybinės jaunimo organizacijos narys Malkė pasiliko „hitler- 
jugende“ ir buvo ten tik vienas iš daugelio - anoks čia įvykis iš 
„jungfolko“ pereiti į „hitlerjugendą“. Tuo tarpu tuojau po pir- 
mosios mūsų luoto vasaros mokykloje apie Malkę pradėjo sklisti 


ypatinga - nei gera, nei prasta - legendinė šlovė. 

Matyt, palyginus su jau minėta jaunimo organizacija, mūsų 
gimnazija laikui bėgant tau reiškė daugiau nei paprasta gimna- 
zija su savo rūstokom, bet mielom tradicijom, spalvingom gim- 
nazistiškom kepuraitėm, su ta taip dažnai minima gimnazijos 


dvasia, kuri nė iš tolo neatitiko tavo gyvenimiškos sampratos. 


— Kasjam? 

— Sakau tau - tikas. 

— Galbūt tai siejasi su tėvo mirtim? 

— O barškalai pakaklėj? 

— Ir amžinai laksto melstis. 

— O niekuo netiki, sakau tau. 

— O, tam jis pernelyg protingas. 

— Betgi visi tie daikčiukai, o ir dabar - va?.. 

— Tai imk ir paklausk, juk tu tada jam katę... 

Ir taip mes svarstėm bei spėliojom, ir anaip - niekaip tavęs 
nesupratom. Kol tu nemokėjai plaukti, buvai niekas, kurį kart- 
kartėm kviesdavo prie lentos, kuris dažniausiai teisingai atsaki- 
nėdavo ir buvo vadinamas Joachimu Malke. Man kažkodėl at- 
rodo, kad šeštoje klasėje, o gal ir vėliau, bet tikrai dar prieš tau 
pradedant lankyti baseiną, mudu kurį laiką sėdėjome viename 
suole - gal tu sėdėjai man už nugaros, gal greta, tik vidurinėje 
eilėje, o aš arčiau lango, su Šilingu? Vėliau kažkas sakė, kad iki 
penktos klasės tu nešiojai akinius, aš jų nepastebėjau. O ir į tavo 
suvarstomus aukštaaulius batus aš atkreipiau dėmesį tik tada, 
kai tu jau laisvai plaukiojai ir vieną tų batų raištelį užsirišai ant 


kaklo. 


30 


Pasaulį sukrėtė dideli įvykiai, bet Malkė laiką matavo savaip — 
kol nemokėjo plaukti ir kai plaukiojo jau laisvai. Nes kai visur — 
ne, ne iš karto, iš pradžių Vesterplatėje, paskui radijuje, o vėliau 
ir laikraščiuose — prasidėjo karas, Malkė tebuvo nemokantis nei 
plaukti, nei gerai dviračiu važiuoti gimnazistas, taigi - niekas. O 
štai „Czaikos“ klasės minų traleris, vėliau suteikęs progą Malkei 
pasireikšti, jau tuomet, - tai kas, kad vos kelias savaites, - vaidi- 
no tam tikrą karinį vaidmenį Pucigo užutėkyje, įlankoje, ir He- 
loje, žvejų uoste. 

Lenkų laivynas buvo nedidelis, užtat ambicingas. Atminti- 
nai žinojom visus daugiausia Anglijoje ir Prancūzijoje į vandenį 
nuleistus jo karo laivus, neužsikirsdami galėjom it žirnius berti 
duomenis apie jų ginkluotę, tonažą, greitį. Kaip ir išvardinti visų 
Iralijos lengvųjų kreiserių arba pasenusių Brazilijos šarvuočių 
bei monitorių vardus. 

Vėliau Malkė ėmė pirmauti ir šioje srityje, — nė karto nesukly- 
dęs galėjo išvardinti pačius naujausius, vos trisdešimt aštuntųjų 
metų laidos Japonijos „Kasumi“ klasės eskadrinius minininkus, 
galėjo berte išberti tos pačios šalies dvidešimt trečiaisiais metais 
modernizuotus lėtaeigius „Asagao“ klasės laivus - „Humiduki“, 
„Satuki“, „Juduki“, „Hokadze“, „Nadakadze“ ir „Oite“. 

Vardijant lenkų laivyną, vargo būta dar mažiau: eskadriniai 
minininkai „Blyskawica“ ir „Grom“, abu dviejų tūkstančių tonų 
vandentalpos, greitis trisdešimt devyni mazgai. Likus vos dviem 
dienoms iki karo pradžios, jiedu pakėlė inkarus ir nuplaukė į 
Anglijos uostus, kur buvo primti į anglų laivyną. „Blyskawica“ 
gyvuoja ir po šiai dienai: Gdynėje ji paversta Karo laivyno mu- 


ziejumi, ją gausiai lanko mokinių ekskursijos. 

Tuo pačiu kursu į Angliją išplaukė ir minininkas „Burza“, — 
vandentalpa pusantro tūkstančio tonų, greitis — trisdešimt trys 
mazgai. Iš penkių lenkų povandeninių laivų tik vienam, „Wil- 
kui“, na ir dar tūkstančio tonų talpos „Orzeliui po nuotykin- 
gos kelionės be jūrlapių ir vado pavyko pasiekti anglų uostus. 
Povandeniniai laivai „Rys“, „Zbik“ ir „Semp“ buvo internuoti 
Švedijoje. 

Karo pradžioje visuose Gdynės, Pucigo, Heisternesto ir He- 
los uostuose stovėjo tik vienas prancūzų kreiseris — sena gelda, 
paversta mokomuoju laivu, o drauge ir nakvynviete, kaip ir mini- 
ninkas „Gryl“, baisiai ginkluotas, dviejų tūkstančių dviejų šimtų 
tonų talpos, pastatytas „Normandijos“ statykloje Havre. Vienu 
kartu jis galėdavo imtis tris šimtus minų. Dar buvo likęs „W'i- 
cher“, vienintelis eskadrinis minininkas, keletas buvusių Impera- 
toriškojo vokiečių laivyno torpedinių katerių ir tie šeši „Czaika“ 
klasės minų traleriai. Jie išvystydavo aštuoniolikos mazgų greitį, 
buvo ginkluoti septynių su puse kalibro priekiniu pabūklu, ketu- 
riais ant sukamųjų konsolių įtaisytais kulkosvaidžiais, pagal ofi- 
cialius duomenis galėjo imti iki dvidešimt penkių minų; minas 
jie ne tik traktuodavo, bet ir statydavo. 

Vienas toks šimto aštuoniasdešimt penkių tonų vandental- 
pos laivukas buvo pastatytas specialiai Malkei. 

Jūrų kautynės Dancigo įlankoje truko nuo rugsėjo pirmo- 
sios iki spalio antrosios ir, kapituliavus Helos pusiasaliui, reali 
padėtis buvo tokia: lenkų karo laivai „Gryf“, „Wicher“, „Bal- 
tyk“, kaip ir trys „Czaika“ klasės laivai - „Mewa“, „Jaskolka“, 
„Czapla“ - sudegė ir nuskendo uoste; eskadrinis vokiečių mi- 


nininkas „Leberecht Maas“ pakliuvo į tiesioginę artilerijos ugnį 

ir išėjo iš rikiuotės, o minų traleris M 85 šiauriau nuo Heister- 
nesto užplaukė ant povandeninės minos, neteko trečdalio įgu- 
los ir nuskendo. 

Karo grobiu tapo tik trys lengvai apgadinti „Czaika“ klasės 
laivai. Tiesa, jeigu „Žurawl“ ir „Czaika“, perkrikštyti į „Oxthoft“ 
ir „Westerplatte“, netrukus vėl sugrįžo rikiuotėn, tai trečiasis lai- 
vas - „Rybirwa“, - atitempus jį iš Helos į naująjį farvaterį, pra- 
dėjo leisti vandenį, krypti ant šono ir laukti Joachimo Malkės; 
juk tai jis kitą vasarą į dienos šviesą išvilko varinę lentelę, kurioje 
buvo išgraviruotas laivo pavadinimas - „Rybitwa“. Vėliau skli- 
do kalbos, esą kažkoks lenkų karininkas ir bocmanas, saugomi 
vokiečių, stovėję už vairo ir, sekdami pagarsėjusiu „Scapa Flow“ 
pavyzdžiu, nugramzdinę jį dugnan. 

Dėl šitos ar kitos priežasties minų traleris priburbuliavo ne- 
toli farvaterio ir plūduro, nebuvo iškeltas, nors patogiai tįsojo 
ant vienos iš daugybės seklumėlių. Taip jis ir kyšojo iš vandens 
per visą karą - su denio antstatais, turėklų likučiais, sulanksty- 
tais ventiliatoriais ir išmontuoto pabūklo stovu. Iš pradžių tos 
liekanos atrodė keistokai, paskui visi įprato. Tas laivas tapo tavo, 
Joachimai Malke, tikslu, kaip keturiasdešimt penktųjų metų va- 
sario mėnesį prie pat Gdynės uosto vartų nuskandintas karo lai- 
vas „Gneisenau“ tapo lenkų berniūkščių tikslu, nors nežinia, ar 
tarp tų lenkiukų, nardžiusių po laivą ir krausčiusių „Gneisenau“ 
liekanas, buvo bent vienas toks pašėlęs nardytojas kaip mūsiškis 


Malkė. 

III 


Gražus tai jis tikrai nebuvo. Jam būtų visai ne pro šalį patvar- 
kyti savo „adomą . Ta kremzlė, ko gero, viską ir gadino. 

Teisybė, ji turėjo sau atsvarą. Tik ar galima viską įrodinėti 
vien proporcijomis? Savo sielos Malkė man niekuomet neat- 
vėrė. Nė sykio neišgirdau, ką jis galvoja. Man belieka pasakoti 
vien apie tą kaklą ir daugybę jo atsvarų. O kad ir į gimnaziją, ir 
į maudyklę jis tempdavosi kalnus sumuštinių, kad tiek per pa- 
mokas, tiek prieš lįsdamas į vandenį malšindavo alkį margarinu 
aptepta duona, tik dar kartą primena pelę - ji krimto kartu ir 
buvo nepasotinama. 

Aha, dar ta malda priešais mergelės Marijos altorių. Nukry- 
žiuotasis Malkės beveik nedomino. Į akis krisdavo tai, kad net 
tuomet, kai jis suglausdavo pirštus maldai, nelemtas kremzlės 
kilojimasis nesibaigdavo; visiškai jis niekad nenurimdavo. Mels- 
damasis Malkė tarsi darydavo rijimo judesius - tarsi sulėtintam 
kine! Stilizuotai sudėjęs rankas, Malkė sugebėdavo nukreipti dė- 
mesį nuo savo aukštyn žemyn važinėjančio keltuvo, be paliovos 
judančio virš jo marškinių apykaklės, virš visų tų ant virvučių, 
raištelių ir grandinėlių priraišiotų jo amuletų. 

Bet ir mergaitėmis jis mažai tesidomėjo. Kas būtų buvę, jei 


Malkė būtų turėjęs seserį? Mano pusseserės jam irgi buvo tuš- 

čia vieta. Tula Pokrifkė nesiskaito, jų santykiai buvo ypatingi, 
lyg koks cirko numeris; jis norėjo tapti klounu, o Tula, spirgas 
su dviem stačiais brūkšniais vietoj kojų, buvo beveik berniukas. 
Kad ir kas būtų, o šitos trapios būtybės, kuri antrąją vasarą kada 
tik įsigeidusi plaukdavo su mumis į luotą, nė truputėlio nevaržė, 
kai mes ten, gailėdami savo glaudžių, nuogutėliai vartydavomės 
ant tiltelio ir visiškai arba beveik visiškai nežinojom, ką su savimi 
daryti. 

Geriausia Tulos veidą būtų perteikti taip, kaip piešia maži 
vaikai, - du taškai, kablelis, brūkšnys. Rodės, kad vietoj kojų 
pirštų ji turi pelekus - taip lengvai laikėsi vandens paviršiuje. Ir 
dar - nuolat, netgi luote, nepaisant dumblių, žuvėdrų mėšlo ir 
rūgštinių rūdžių, Tula dvokė stalių klijais, - jos tėvas meistrau- 
davo Tulos dėdės dirbtuvėje. Ji buvo sudaryta iš odos, kaulų ir 
smalsumo. Parėmusi rankomis smakrą, Tula ramiausiai spokso- 
davo, kaip nežinodami kur dėtis dirginasi Vinteris ar Ešas, kaip 
jie atiduoda savo duoklę gamtai. Atkišusi savo kaulėtą nugarkau- 
lį, ji atsitūpdavo priešais Vinterį — tas visuomet ilgai tąsydavosi, 
kol baigdavo - ir maivydavosi: 

— Oi, kaip tu ilgai! 

Tik kai pagaliau išsiliejęs lašelis nutikšdavo ant rūdžių, ji tie- 
siog pašėldavo — suspurdėdavo, griūdavo ant pilvo, prisimerk- 
davo kaip tikra žiurkė, nenuleisdama akių nuo to lašelio, tarsi 
norėtų jame atrasti „ašpatinežinauką“, paskui vėl tūpdavosi, pul- 
davo ant kelių, truputėlį praskėtus kojas neskubiai atsistodavo ir 
lanksčiu kojos nykščiu taip imdavo trinti tą lašiuką, kad jis pa- 
rausdavo nuo rūdžių ir suputodavo: 


— Nuostabu, vaikine! Dabar tu, Achimai. 

Šitas tikrai nekaltas mūsų užsiėmimas Tulai niekad nenu- 
bosdavo: 

— Nagi, nuvarvink dar kartelį. Kuris šiandien dar nedarė? Da- 
bar tavo eilė. 

Ir žinot, visuomet atsirasdavo koks geraširdis asilas, kuris, kad 
ir visiškai nenorėdamas, imdavo dirgintis, kad tik Tula gautų pa- 
spoksoti. Vienintelis, kuris į šituos reikalus visiškai nesikišdavo, 
kol Tula pagaliau sukurstė ir jį, - tam ši olimpiada ir aprašoma, - 
buvo didysis plaukikas ir nardytojas Joachimas Malkė. 

Kai mes - vieni, kaip dar Biblijoje papasakota, individualiai, 
kiti, kaip atliekant kolektyvinę išpažintį, būreliu - užsiimdavom 
šiuo malonumu, Malkė visuomet vaikštinėdavo tik su glaudėmis 
ir įtemptai žvelgdavo į Helo pusę. Buvom tikri, kad savo kamba- 
riūkštyje, atsistojęs tarp poliarinės pelėdos ir Siksto madonos, jis 
irgi užsiima ta pačia sporto šaka. 

Tąkart jis buvo ką tik išniręs, kaip visuomet drebėjo ir nebu- 
vo ištraukęs nieko tokio, kuo būtų galėjęs pasigirti. Šilingas jau 
buvo padirbėjęs Tulai. Kranto apsaugos motorlaivis pukšėdamas 
įplaukė į uostą. 

— Dar kartelį, - maldavo Tula, nes Šilingas įstengdavo dau- 
giausia. Reide nesimatė nė vienos geldos. 

— Tik jau ne išsimaudžius. Rytoj. - Šilingui suteikus šitokią 
viltį, Tula apsisuko ant kulno ir, išskėtus kojų pirštus, pradėjo stai- 
pytis prieš Malkę. Šis kaip visada kaleno dantim už naktouzo, bet 
dar nebuvo atsitūpęs. Iš uosto išplaukė karinis vilkikas su pabūk- 
lu priekyje. 

— O tu galėtum? Pabandyk bent sykį. O gal tau nieko neišei- 


na? Tu nenori? Ar negali? 

Malkė žengė žingsnį iš šešėlio ir delnu, paskui atpakalia ranka 
stipriai patrynė mažą vaikišką Tulos snukutį. Jo „adomas“ kalė 
kaip pašėlęs, atsuktuvas daužėsi kaip niekad. Tula, aišku, nenu- 
varvino nė ašarėlės, tik sučiauptom lūpom sukikeno kaip ožka, 
surangė prieš jį savo guminius sąnarius, be jokio vargo išrietusi 
tiltelį, pro savo pagaliukus iškišo galvą ir tol žvelgė į Malkę, ko! 
šis, vėl įlindęs šešėlin, vilkikas pasuko į šiaurvakarius, - pasakė: 

— Na, gerai. Tik tam, kad tu vienąkart užsičiauptum. 

Tula tučtuojau pašoko ir, išvydusi, kaip Malkė iki kelių nu- 
sismaukė glaudėes, jau kaip žmogus atsitūpė, parietusi po savim 
kojas. Lėlių teatre vaikai būtų išsižioję — keli staigūs judesiai iš 
riešo, ir jo varpa taip sustangrėjo, kad naktouzo šešėlyje atsirado 
kyšulys. Tik kai pusračiu apstojom Malkę, kyšulys pradingo. 

— Galima man, aš greitai, aš labai greitai? — Tula taip ir liko 
išsižiojusi. Malkė linktelėjo ir nuleido savo dešinę. Amžinai ap- 
draskytos Tulos rankutės pradėjo maigyti strampą, nuo jos pirš- 
tų jis sustorėjo, išpampo kraujagyslės, pritvinko ir Malkės „gilės“. 

— Išmatuok paskui! - šūktelėjo Jurgenas Kupka. Pirmąkart 
Tulos delnas sušlapo visas, kitą sykį jau menkiau. Kažkuris, pas- 
kui dar kažkas kuštelėjo: 

— Mažiausiai trisdešimt centimetrų. 

Perdėjo, žinoma. Šilingui, kurio pimpalas buvo ilgiausias iš 
mūsų, teko jį išsitraukti, sustangrinti ir taip laikyti: pirma, Mal- 
kės buvo visu numeriu storesnis, antra — per degtukų dėžutę il- 
gesnis, ir trečia - atrodė kur kas vyriškesnis, pavojingesnis, kėlė 
didesnę pagarbą. 

Malkė dar kartą viską pakartojo, paskui iškart — dar sykį, ir 


abu kartus, kaip mes sakydavom, - su kraičiu. Truputėlį sulen- 

kęs kelius, Malkė stovėjo už naktouzo, prie pat išlinkusių turė- 
klų, bukai žvelgė į plūdurą naujajame farvateryje, akies krašteliu 
nusekė skystą tolstančio vilkiko dūmą; nepražiopsojo nė išplau- 
kiančio „Czaika“ klasės torpedinio katerio. Nuo kyšančių už 
borto kojų pirštų iki šlapio sklastymo jis buvo visas matomas iš 
profilio: reikia pažymėti, kad jo varpa dabar nustelbė paprastai 
dominuojantį Adomo obuolį, - kad ir keista, proporcijų jo kū- 
nui gamta nepašykštėjo. 

Vos tik Malkė trykštelėjo pirmąjį užtaisą už borto, tučtuo- 
jau viskas prasidėjo iš naujo. Vinteris su savo vandens nepralei- 
džiančiu rankiniu laikrodžiu pasekė laiką: Malkė užtruko tol, 
kol torpedinis kateris nuplaukė nuo molo galo iki plūduro. Vos 
tik kateris pasiekė plūdurą, jis ir vėl trykštelėjo - beveik tokį pat 
krovinį, kaip ir pirmąsyk: mes susiriesdami kvatojomės, išvydę, 
kaip paskui nutiškusį lašą žuvėdros puolė į ramią, vos pašiurpu- 
sią jūrą ir klykė, reikalaudamos dar. 

Šito rekordo Malkei nereikėjo nei kartoti, nei viršyti jį. Nė 
vienas mūsų, bent jau tiek nardęs ir mirkęs vandeny, jo nebūtų 
pasiekęs, — mes juk tik sportavom ir laikėmės taisyklių. 

Tula Pokrifkė, - jai Malkė buvo padaręs stipriausią įspūdį, - 
kurį laiką lakstė jam iš paskos, vis tupinėjo aplink naktouzą ir 
nenuleido akių nuo glaudžių. Keliskart ji maldaute maldavo jį, 
bet Malkė, nėmaž neprarasdamas kantrybės, atstūmė ją. 

— Tau reikėtų pasisakyt per išpažintį? 

Malkė linktelėjo ir, norėdamas nukreipti jos žvilgsnį, pradėjo 
žaisti su kadaruojančiu ant batraiščio atsuktuvu. 

— Ar leisi man bent kartelį pasinerti su tavim? Viena aš bijau. 


Galim lažintis, ten guli negyvėlis. 

Veikiausiai auklėjimo tikslais Malkė pasiėmė Tulą į laivo 
pirmugalį. Jiedu pernelyg ilgai užsibuvo po vandeniu, nes - kai 
iškilo — visa papilkėjusi ir pageltonijusi Tula karojo Malkei ant 
kaklo. Plokščią, be jokių apvalumų Tulą mums teko pastatyti ant 
galvos. 

Nuo tos dienos Tula Pokrifkė į luotą buvo arplaukusi vos ke- 
lis kartus. Žinoma, palyginus su kitom mergiūkštėm, Tula buvo 
tikra šaunuolė, bet tie jos amžini pliurpalai apie negyvėlį mus vis 
labiau erzino. Negyvėlis pasidarė mėgstamiausia jos tema. 

— Kas man jį iškels, tam aš ir duosiu, - taip žadėjo atsilyginti 
Tula. 

Vienas nuo kito tai slėpdami, mes nardėm po pirmugalį, o 
Malkė ir po mašinų skyrių, ieškodami apipuvusio lenkų jūreivio, 


»vyeo 


sau. Nardėm, ir tiek. 


Ne, Malkei Tula beveik nieko nereiškė, nors, atrodo, vėliau 
tarp jų kažkas ir buvo. Mergaitės jam buvo nė motais, netgi 
Šilingo sesuo. Ir į mano berlynietes pusseseres jis žvelgė žuvies 
akimis. Apskritai Malkė labiau domėjosi berniukais. Visai ne- 
noriu pasakyti, kad jis turėjo kokių iškrypėliškų polinkių - tais 
laikais, kai mes beveik nieko daugiau ir neveikėm, tik plaukio- 
jom iš maudyklių į nuskendusį minų tralerį ir atgal, nė vienas 
mūsų gerai ir nežinojom, kas mes - berniukai ar neberniukai. 
Teisybę sakant, - kad ir kiek tam prieštarautų gandai ir patiki- 
mi šaltiniai, — jei jau kalbėsim apie moteris, tai iš tokių Malkei 


teegzistavo viena - katalikiškoji mergelė Marija. Vien dėl jos 

į koplyčią jis ir nešiojosi viską, ką tik galima užsikabinti ant 
kaklo. Ir tie visi nardymai, ir vėlesni, kur kas karingesni, jo pa- 
siekimai buvo skirti vienai Marijai, ir tam, - čia esu privers- 
tas prieštarauti pats sau, - kad nukreiptų dėmesį nuo Adomo 
obuolio. Galop, neužtraukiant įtarimo nei ant Marijos, nei ant 
pelės, būtų galima nurodyti ir trečiąją priežastį: mūsų gim- 
nazija, šita tvanki, pridvisus dėžė, o ypač jos Aula, Joachimui 
Malkei reiškė labai daug ir vėliau privertė tave atlikti paskutinį 


žygdarbį. 


Dabar pats laikas papasakoti apie Malkės veidą. Keletas 
mūsų, likusių gyvų po karo, dabar gyvena mažuose miestukuose 
ir mažuose didmiesčiuose, auginasi pilvukus, plinka ir dar užsi- 
dirba duonai ir prie duonos. Su Šilingu aš kalbėjausi Duisburge, 
o su Jurgenu Kupka - Braunšveige, prieš pat jam emigruojant į 
Kanadą. Abu iškart pradėjo nuo Adomo obuolio: 

— Palauk, juk jam kažkas buvo ant kaklo. Ir dar kaži kas su 
kate buvo... Ei, ar tik ne tu ir užmetei jam ant kaklo katę? 

Teko juos pertraukti: 

— Aš visai ne apie tai, man rūpi veidas. 

Pagaliau mes sutarėm: jo akys buvo pilkos, o gal pilkšvai 
melsvos, šviesios, bet ne švytinčios, ir jau jokiu būdu ne rudos. 
Veidas pailgas, liesas, žandikauliai muskulingi. Nosis pernelyg 
nekrito į akis, bet buvo mėsinga, tuoj raustanti nuo šalto vėjo. 
Apie įdubusį pakaušį jau sakyta. Niekaip neįstengėm sutarti dėl 
viršutinės Malkės lūpos. Jurgenas Kupka buvo tos pačios nuomo- 


nės, kaip ir aš: lūpa buvo atvipusi - kyšojo abu viršutiniai iltiniai 

dantys, - beje, ne statmenai, bet įstrižai ir panėšėjo į kaplius, 
jie dingdavo nebent tada, kai Malkė pasinerdavo. Čia mes ir vėl 
suabejojome, - prisiminėme, kad ir Tula Pokrifkė turėjusi tokią 
pat atvipusią lūpą, pro kurią irgi blykčiodavo jos iltys. Galiausiai 
mes ir patys nebesusivokėm, - ar tik per tą lūpą nebūsim supai- 
nioję Malkės su Tula? Gal tik jos vienos toji lūpa buvo atvipus? 
O kad Tula buvo atviplūpė, tai jau tikrai. 

Šilingas Duisburge, — mudu susitikom stoties viešbutyje, 
mat netikėti svečiai Šilingo žmonelei nelabai patinka, - priminė 
man vieną karikatūrą, kitados kelioms dienoms sukrėtusią mūsų 
klasę. Apie keturiasdešimt pirmuosius metus pas mus pasirodė 
toks ilgšis. Vokiškai kalbėjo prastokai, bet sklandžiai; jį su visa 
šeima buvo atkėlę iš Pabaltijo: kilmingas, visuomet elegantiš- 
kas, mokėjo net graikiškai, baisus plepys, tėvas - baronas, žiemą 
dėvėjo kailinę kepurę; kaipgi jis ten vadinosi? Pavardės nebepa- 
menu, o vardas — Karelas. Vos paprašytas, jis sugebėdavo viską 
nepaprastai greitai nupiešti. O ir neprašytas. Štai vilkai puola 
per pusnynus skriejančią „troiką , štai girti kazokai, žydai visai 
kaip „Sturmerio“ puslapiuose, nuogos mergos ant liūtų, šiaip 
mergos — ilgom porcelianinėm kojom, bet be jokių kiaulysčių, 
užtat kūdikius dantim plėšantys bolševikai, Hitleris, aprengtas 
Karlo Didžiojo drabužiais, lenktyniniai automobiliai, o už vai- 
ro - damos, apsivyniojusios kaklus ilgais plevėsuojančiais šaliais. 
Bet užvis geriau jam sekdavosi — teptuku, plunksna ar sangvi- 
nu - piešti mokytojų ir bendraklasių karikatūras. Piešdavo ant 
pirmojo po ranka pakliuvusio popiergalio ar kreida lentoje; štai 
Malkę jis ir nupiešė ne sangvinu ir ne popieriuje, o cypiančia ir 


dreskiančia lentą mokykline kreida. 

Malkę jis nupiešė iš priekio. Tuo metu jis nešiojo tą savo bež- 
džionišką, cukruotu vandeniu sustandytą šukuoseną. Veidas 
atrodė trikampis, smaigaly styrojo smakras. Burna rūgščiai su- 
čiaupta. Nė užuominos apie kaplius, tai yra Malkės iltinius dan- 
tis. Akys - dygūs taškeliai po skausmingai pakeltais antakiais. Į 
šoną perkreiptas kaklas su išsigimėlišku Adomo obuoliu. O ap- 
linkui kankinio veidą apvesta aureolė — Išganytojas Malkė buvo 
nuostabus, kėlė neišdildomą įspūdį. 

Mes žvengėm suoluose ir susizgribom tik tuomet, kai kažkas 
Karelą tokį ir tokį stvėrė už atlapų, puolė iš pradžių kumščiais, o 
paskui, vos spėjus juos perskirti, su nusitrauktu nuo kaklo plie- 
niniu atsuktuvu. Karelas prie mokytojo katedros per plauką liko 
gyvas. 

Tai aš buvau tasai, kuris kempine nutrynė tavo, Išganytojo, 


atvaizdą nuo lentos. 


IV 


Ir juokais, ir rimtai: ko gero, iš tavęs būtų išėjęs ne klounas, 
o kažkas panašaus į madų diktatorių, - juk prabėgus antrajai 
mūsų vasarai luote kaip tik nuo Malkės ir prasidėjo toji bumbu- 
lų manija. Du stalo teniso kamuoliuko dydžio vilnoniai rutuliai 
ant suvyto siūlo po marškinių apykakle būdavo kabinami kaip 
kaklaryšis, o priekyje dar surišami kilpute taip, kad vienas karo- 
tų aukščiau, kitas - žemiau. Vėliau aš pasitikrinau: prieš trečiąją 
karo žiemą tokie rutuliai ar bumbulai - bumbulais praminėm 
mes - buvo nešiojami visoje Vokietijoje, ypač gimnazistų sluoks- 
niuose, o gausiausiai jos šiaurėje bei rytuose. Mūsuose juos buvo 
įvedęs Malkė. Jis neva juos ir išradęs. Galimas dalykas, kad Malkė 
ir buvo tas išradėjas: pasak jo, tai jis įkalbėjęs tetulę Zuzę iš senų, 
nuskalbtų, šimtąkart adytų peradytų vilnonių velionio tėvo ko- 
jinių prigaminti jam galybę tokių rutulių; demonstratyviai juos 
pasirišęs, Malkė ateidavo į mokyklą. 

Po dešimties dienų tokie rutuliai pasirodė ir galanterijos 
krautuvėse; iš pradžių, tiesa, buvo dar kiek drovimasi - supakuo- 
ti į kartonines dėžutes, jie gulėjo tik šalia kasų, bet netrukus jau 
puikavosi vitrinose ir - tai ypač svarbu - buvo pardavinėjami be 
kortelių. O paskui jau be jokių kliūčių jie pradėjo savo pergalin- 
gą žygį per Šiaurės ir Rytų Vokietiją. Turiu liudininkų - jie buvo 

nešiojami netgi Leipcige ir Pirnoje, o po kelių mėnesių, kai Mal- 
kė juos buvo jau pamiršęs, vienas kitas toks atvejis pasitaikė net 
Reinlande ir Pfalce. Gerai prisimenu dieną, kai Malkė nusirišo tą 
savo išradimą, vėliau apie tai papasakosiu. 

Bumbulus mes dar ilgai nešiojom, teisybę sakant, nešiojom 
protesto ženklan, nes mūsų direktorius, vyresnysis mokytojas 
Klozė, paskelbė, kad tokius niekus gali nešioti tik bobos, kad to- 
kie dalykai vokiečių jaunuoliui visiškai nedera, ir uždraudė juos 
ne tik mokyklos patalpose, bet ir kieme, pertraukų metu. Šitą 
savo potvarkį Klozė paskelbė visose klasėse, kuriose tik dėstė, ir 
didžiuma gimnazistų jam pakluso. Prisiminęs bumbulus, aš pri- 
simenu ir tėtušį Brunį, kurį, prasidėjus karui, valdžia vėl pašaukė 
ir pastatė katedroje: išvydęs tuos kamuolėlius, jis tiesiog pražys- 
davo, o kartą ar netgi du, kai Malkė jų nebenešiojo, jis pasirišo 
juos ant savo stačios marškinių apykaklės ir šitaip pasipuošęs 
deklamavo Eichendorto „Kur aukšti langai frontonuos..:, o gal 
ir ką kita, bet tikrai kažką Eichendorto, mylimiausio savo poeto. 
Osvaldas Brunys buvo baisus smaližius, vėliau apkaltintas, kad 
jis esą pasiglemždavęs mokiniams skirtas vitaminizuotas table- 
tes, bet veikiausiai jį pričiupo dėl politikos - Brunys buvo ma- 
sonas; jį suėmė tiesiog gimnazijoje. Buvo apklausti ir mokiniai. 
Bent aš, rodos, nieko blogo apie jį nepasakiau. Jo įdukra, graži 
kaip lėlė baleto mokinė, nešiojo gedulą; išvežė jį į Štuthofą, kur 
Brunys ir pražuvo, - tamsi ir paini istorija, šaukte besišaukianti 
plunksnos, tik ne manosios, - Brunio jokiu būdu negalima sieti 
su Malke. 

Bei grįžkim prie bumbulų. Aišku, Malkė juos išrado tik 


tam, kad užmaskuotų savo „adomą“. Kuriam laikui jie, atrodo, 

tikrai buvo apmaldę jo nenustygstantį šoklį, bet kai bumbulus 
pradėjo nešioti net pirmokai, šie ir ant išradėjo kaklo nebekri- 
to į akis. Kaip šiandien matau Malkę keturiasdešimt pirmųjų 
žiemą; ji turėjo jam būti liūdna - nardyti negalima, su bumbu- 
lais irgi neišdegė. Štai jis, didingai vienišas, leidžiasi Ostercaile, 
Bėrenvėgu kyla Marijos koplyčios link: apsiavęs suvarstomais 
aukštaauliais, žengia gurgždančiu, pelenais apkritusiu sniegu. 
Vienplaukis. Ausys raudonos, tarsi stiklinės, atlėpusios. Plaukai 
sustingę nuo cukraus ir šalčio, vėjo šuoras perskyręs juos per vi- 
durį. Antakiai suaugę ant kaktos visai kaip kankinio. Išplėstos iš 
siaubo akys, - jos tik atrodo vandeningos ir blyškios, iš tikrųjų 
taip nėra. Apsiausto apykaklė pastatyta; apsiaustas — irgi tėvo 
palikimas. Pilkas vilnonis šalis kryžmai užvyniotas iki pat smai- 
lo, kone skausmingo smakro, o kad nesmuktų, susegtas dideliu, 
iš tolo matomu anglišku segtuku. Kas dvidešimt žingsnių jis 
traukia ranką iš kišenės, tikrindamas, ar šalis gerai laikosi. Tikras 
juokdarys: kine aš juk mačiau — su panašiais segtukais dirba ir 
klounas Grokas, ir Čaplinas. Taigi Malkė treniravosi. Jam einant, 
iš sniego tai po vieną, tai ištisom virtinėm priešais išdygsta vyrai, 
moterys, kariškiai, atostogautojai, vaikai. Visiems, taigi ir Mal- 
kei, iš burnų eina baltas garas, skrieja per petį. Ir visų sutiktųjų 
akys nukreiptos į tą juokingą, labai juokingą, baisiai juokingą 
segtuką, - taip tikriausiai galvojo Malkė. 

Tą pačią rūsčią ir sausą žiemą su dviem savo pusseserėmis, at- 
važiavusiomis Kalėdoms iš Berlyno, kad būtų po porą, pasiėmę 
ir Šilingą, užšalusia jūra susirengėme į mūsų leduose įšalusį minų 
tralerį. Norėjome truputėlį pasipuikuoti prieš šias gražutes, šva- 


rutes, garbanotas ir šviesiaplaukes, išpaikintas berlyniškų malo- 


48 


numų ir pramogų mergytes, parodyti joms kažką nepaprasto, 
na, kad ir tą mūsų luotą. Be to, tikėjomės ten iškrėsti ką nors 
tokio, ko varžėmės tramvajuje ar gatvėje, tik patys nežinojom ką. 

Visą tą popietę sugadino Malkė. Farvateryje, netoli uosto var- 
tų, ledlaužiai jau ne kartą triuškino ledus, tad lytys buvo susigrū- 
dusios, įsiklynijusios viena į kitą. Susidarė pilnas plyšių, gairina- 
mas vėjo, dainuojantis pylimas - jis dengė ir dalį denio antstatų. 
Malkę pastebėjom tik užkopę ant maždaug žmogaus ūgio ledų 
sangrūdos ir užsitraukę ant jos mergaites. Tiltelis, naktouzas, 
ventiliatoriai toliau nuo tiltelio, - viskas, kas dar išliko, - atrodė 
tarsi balkšvai melsva glazūra aptrauktas saldainis, kurį veltui lai- 
žė šalta, sustingus saulė. Nė vienos žuvėdros. Visos jos suskrido 
toliau, ant irgi įšalusio sausakrūvio, kur gardžiavosi atliekomis. 
Žinoma, Malkė buvo pasistatęs apykaklę, šalį apsivyniojęs iki 
pat kaklo ir dar susegęs jį anglišku segtuku. Vėl vienplaukis, su 
sklastymu per vidurį, užtat megztos ausinės - lygiai tokios pat 
kaip šiukšlininkų ir aluvežių - juodos ir apvalios, su įverta į vidų 
skardine juostele, kuri tarsi sija dengė jo sklastymą; jos ir laikė 
prispaudusios šiaip atlėpusias jo ausis. 

Mūsų jis nepastebėjo, - net sukaitęs kapojo ledą laivo prieky- 
je. Kirvuku bandė iškirsti ekerę maždaug toje vietoje, kur, jo ma- 
nymu, turėjo būti liukas. Greitais, trumpais kirčiais jis kirto ratą, 
lede atkartojantį liuko apybraižas. Mudu su Šilingu stryktelėjom 
nuo ledo sangrūdos, pagavom į glėbį mergaites ir pristatėme jas 
Malkei. Pirštinių mautis jam neteko. Tik kirvuką perėmė į kai- 
riąją ranką ir visiems padavė savo niežtinčią, sukaitusią dešinę, 
kuri, vos paspaudusi mūsiškes, tuojau vėl stvėrė kirvelį ir ėmė 


stuksėti ledą. Abi mergaitės stovėjo iš nuostabos pravėrusios 

burnas. Smulkūs jų dantukai pradėjo kalenti. Kvapas iš burnų 
virto šerkšnu ir gulė ant skarų. Išpūtusios akis jos stebėjo, kaip 
geležis grumiasi su ledu. Nieko neveikdami, mudu stovėjome ša- 
lia, ir nors niršom ant Malkės, puolėm pasakoti apie nardymus, 
taigi ir apie vasarą: 

— Jis iškėlė iš ten lentelių su užrašais... na, ką čia dar? Aha, 
gesintuvą, visokių konservų, konservų peilį irgi... galit tikėt, galit 
ne - ten buvo konservuota žmogiena, o iš patefono - jį jis irgi 
iškėlė — išlindo kaži koks padaras, o kitą sykį... 

Toli gražu ne viską mergaitės suprato, apipylė jį idiotiškais 
klausimais, sakė Malkei „jūs“. Malkė be atokvėpio kapojo ledą 
ir, kai mes pernelyg įsismagindavom, pasakodami apie jo didvy- 
rišką nardymą, tik lingavo galvą su ausinėmis, o laisvąja ranka 
vis nepamiršdavo pačiupinėti anglišku segtuku susegtą šalį. 
Kai visai išsekę stovėjom šalia ir stipom, jis, iki galo net neat- 
sitiesdamas, kas dvidešimt kirčių darydavo pertraukėlę, kurią 
užpildydavo kukliais, bet dalykiškais komentarais. Pasitikėda- 
mas savim, o drauge ir droviai, jis pasakojo apie savo kasdienius 
nardymus, nutylėdamas herojiškas povandenines ekspedicijas, 
kur kas plačiau nušviesdamas savo šiokiadienius nei nuotykius 
gličiam nuskendusio minų tralerio kiaute. Ratas lede vis gilėjo. 
Vargu ar Malkė sužavėjo mano pusseseres, - pasakojo vangiai ir 
nesąmojingai. Be to, abi mergytės dar niekad nebuvo susidūru- 
sios su tokiu seniokiškas ausines užsimaukšlinusiu tipu. Vis dėl- 
to mudu su Šilingu stovėjome čia tarsi pašaliniai. Malkė pavertė 
mus mažais, sustirusiais berniūkščiais su varvančiomis nosimis. 
Grįžtant atgal ir su manim, ir su Šilingu abi mergiūkštės kalbėjo 


iš aukšto. 

Malkė pasiliko, norėjo iškirsti eketę iki galo ir įsitikinti, ar jis 
tikrai ten — viršum liuko - kerta. Teisybė, jis nesakė: „Luktelė- 
kit, tuojau baigiu“, bet kai mes vėl užsiropštėm ant ledų, jis mus 
kokioms penkioms minutėms sulaikė; nežiūrėdamas į mus, bet 
ir nenusigręžęs jis pusbalsiu kalbėjo, žvelgdamas į tolumoj įšalusį 
laivą. 

Jis kreipėsi į mus, prašydamas pagalbos. O gal tai buvo man- 
dagus įsakymas? Šiaip ar taip, mums buvo pasiūlyta nusišlapinti 
į jo iškirstą pleišto pavidalo plyšį, kad šiltas šlapimas ištirpdytų 
ledą, bent suminkštintų jį. Nei Šilingui, nei man nespėjus ištarti: 
„Dar ko užsimanė!“ arba: „Mes jau eidami čionai nusišlapinom“, 
mano pusseserės nušvito ir įtaigiai sukikeno: 

— Gerai, gerai, tik judu nusigręžkit, jūs irgi, pone Malke! 

Po to, kai Malkė parodė joms, kur reikia pritūpti, - abi čiurkš- 
lės turi pataikyti į tą patį tašką, paaiškino jis, antraip viskas vel- 
tui, — jis užlipo ant sangrūdos ir drauge su mumis nusigręžė į 
krantą. Už mūsų nugarų pro kikenimą ir kuždulius girdėjosi, kaip 
čiurškia dviguba srovelė, o mes, neatitraukdami akių, žvelgėm į 
juodą, knibždantųį Brezeno skruzdėlyną ir apledėjusius laiptelius 
tolumoje. Septyniolika tuopų pajūrio alėjoje stovėjo septyniolika 
kartų apibarstytos cukrumi. Auksinis rutulys ant obelisko - pa- 
minklo žuvusiems kariams - kyšančio iš Brezeno giraitės, nera- 
miai mirkčiojo mums. Kiek tik užmatai - visur sekmadienis. 

Kai mergaitės vėl užsitempė savo slidinėjimo kelnes, ir mes 
jau apačioje, pasistiebę ant pirštų galų, stovėjom palei plyšį, ratas 
dar garavo, ypač tose vietose, kurias Malkė apdairiai pažymėjo 
kirvuku. Blyškiai gelsvas skystis spragčiodamas gėrėsi gilyn. Jo 
pėdsakas paliko gelsvai žalią atspalvį. Ledas gailiai dainavo. Ore 

liko tvyroti aštrus kvapas - aplinkui jokių kitų kvapų nei vėjo 
nebuvo. Jis dar paaštrėjo, kai Malkė kirvuku pradėjo krapštytis 
įduboje ir prigramdė iš jos gerą kibirą ledinės tyrės. Pažymėtose 
vietose jam pavyko praurbinti skyles ir prasiskverbti gilyn. 

Ledo tyrę suvertęs į krūvelę nuošaliau, — ši tučtuojau sustin- 
go, - Malkė pažymėjo dvi naujas vietas. Dabar jau mergaitėms 
teko nusigręžti, o mudu su Šilingu atsisagstėm antukus. Ištirpinę 
dar keletą centimetrų ledo ir pragręžę dvi naujas skylutes, pagel- 
bėjom Malkei, bet gylio vis dar nepakako. Pats jis nesišlapino. 
Mes jo ir nespyrėm, netgi prisibijojom, kad tik mergiūkštės ne- 
pradėtų šito prašyti. 

Vos tik atlikom savo darbą, vos mano pusseserės spėjo pra- 
sižioti, Malkė liepė mums eiti. Dar kartą užsikabaroję ant san- 
grūdos ir atsigręžę išvydom, kaip jis su visu anglišku segtuku 
užsitraukė šalį ant smakro ir nosies, bet kaklas liko vis tiek už- 
dengtas. Vilnoniai kamuoliukai, tie rausvi bumbulai baltais 
taškais, iššoko laukan. Jis vėl darbavosi kirvuku, triūsdamas prie 
įdubos, kur ir mes, ir mergaitės buvom palikę savo šnabždančius 
pėdsakus, lenkė nugarą virš garų, lekiančių tarsi iš skalbyklos, 
šydo, kuriame vartaliojosi saulė. 

Grįžtant atgal į Brezeną, tik apie Malkę ir tekalbėjom. Abi 
pusseserės viena per kitą ar netgi abi iškart klausinėjo mus, tik ne 
į visus klausimus turėjom ką atsakyti. Kai jaunesniajai parūpo, 
kodėl tas Malkė kaip kokį tvarsųį iki pat smakro vyniojasi savo 
šalį, kai ir vyresnioji susidomėjo to šaliu, Šilingas, nė negalvo- 
damas praleisti šios menkos progelės, tuoj sušneko apie Malkės 
„obuolį“, tarsi jis būrų koks auglys ar gūžys. Tyčia kraupiai vaiz- 


davo, kaip Malkė ryja, atsismaukė savo sportinę kepuraitę ant 

pakaušio, pirštais perskyrė plaukus, tarsi padarydamas sklasty- 
mą, ir prajuokinęs mergaites pagaliau pasiekė savo: jos pareiškė, 
kad tam keistuoliui Malkei, matyt, ne visi namie. 

Vienintelė mažytė pergalė, laimėta tavo sąskaita: aš irgi kyš- 
telėjau savo trigrašį, vaizdžiai imituodamas tavo santykius su 
mergele Marija. O po savaitės mano pusseserės išdulkėjo į Ber- 
lyną. Išskyrus jau įprastas gūžynes kine, mes nieko tokio taip ir 
neįstengėm suveikti. 

Negaliu nucylėt, kad jau kitą dieną su aušra aš nuvažiavau į 
Brezeną, per tirštą rūką pasileidau ledu ir vos nepražiopsojau 
mūsų luoto. Eketę laivo pirmugalyje radau jau iškirstą, vargau, 
kol kulnu pramušiau ledu užsitraukusią skylę, - kulnu ir tėvo 
lazda su metaliniu antgaliu, kurią buvau apdairiai pasiėmęs. Pro 
pramuštą ledą kyštelėjau ją į pilkšvai juodą skylę, lazda sulindo 
beveik iki pat riestos rankenos, ėmė šlapti mano pirštinė, tik štai 
jos galas atsimušė į viršutinį denį, - ne, iš pradžių lazda prasme- 
go į bedugnę, ir tik kai aš pamakalavau ja po eketę, lazda į kažką 
atsitrenkė, — aha, dabar aš geležimi paliečiau geležį, ten iš tikrųjų 
buvo atviras liukas. Kaip dvi viena ant kitos sudėtos lėkštės — 
eketė buvo tiesiai viršum liuko angos. Netiesa, taip tiksliai nie- 
kad nebūna. Viena iš dviejų: arba eketė buvo truputėlį didesnė 
už liuką, arba liukas didėlesnis už eketę. Bet liukas vis dėlto vėrė- 
si tiesiai po ekete, ir mane apėmė saldus pasididžiavimas Joachi- 
mu Malke, - tą akimirką nedvejodamas būčiau padovanojęs jam 
savo rankinį laikrodį. 

Gal dešimt minučių prasėdėjau ant apvalaus, sustingusio, 
kokių keturiasdešimties centimetrų aukščio ledo dangčio šalia 


eketės. Apačioje aplink šitą luistą ėjo šviesiai gelsvas vakarykščio 

šlapimo pėdsakas. Mums buvo leista jam pagelbėti. Bet juk šitą 
skylę jis būtų prakirtęs ir vienas. Hm, gal jis tikrai gali išsiversti 
be publikos? Gal tikrai Malkė turi kažką, ką tik sau pačiam sau- 
go? Juk netgi žuvėdros nebūtų galėjusios stebėtis ekete viršum 


liuko, jeigu aš nebūčiau atėjęs pasigėrėti tavo triūsu... 


Ne, savo publiką jis turėjo visuomet. Jeigu aš dabar sakau, - 
taip, jis visuomet ją turėjo, netgi tuomet, kai apledėjusiam luo- 
te vienas kirto tą eketę, su juo buvo švenčiausioji Marija, ji juk 
žvelgė į švysčiojantį kirvuką, ji gėrėjosi jo darbu, — tai, mano 
manymu, bažnyčia turėtų pripažinti, kad aš teisus. Gal bažnyčia 
ir neišdrįstų mergelės Marijos pripažinti Malkės užmojų stebė- 
toja, — šiaip ar taip, ji nuolat sekė viską, ką tik šis daro. Kas kas, 
o aš puikiai šitą žinojau, - juk tai aš patarnaudavau mišioms: iš 
pradžių pas jo šventenybę Vynkę Jėzaus Širdies bažnyčioje, pas- 
kui pas Guzevskį Marijos koplyčioje. Vis klapčiukavau, nors jau 
seniai, matyt, augant mano tikėjimas stebuklais silpo. Bet man 
patiko šitoks lakstymas, ir aš stengiausi. Net neparagaudavau 
bažnytinio vyno, nors kiti lakė jį kaip latrai. Iki šios dienos nie- 
kad nebuvau tikras, kad Dievo nėra; galbūt kas nors ir yra, tar- 
kim, anoje relikvijų skrynutėje, - iš kur man žinoti? 

Jo šventenybė Guzevskis mano tarnyba, atrodo, buvo paten- 
kintas, nes tarp aukojimo ir antrosios mišių dalies niekad ne- 
mainikaudavau cigarečių dėžutėmis, kaip kiti berniukai, niekad 
nesuvėlindavau patilindžiuoti varpeliu ir nei į kairę, nei į dešinę 
nepardavinėjau bažnytinio vyno. O juk su tais klapčiukais gy- 


vas vargas! Jie ne tik ant altoriaus laiptelių prikrauna visokiausio 

savo šlamšto, ne tik baisiausiai varžosi dėl pinigo ar kokių senų 
guolių, kur ten! Pamaldų metu jie įsigudrina netgi įsiterpti į lo- 
tyniškus tekstus ir vienas kitą klausinėja apie dar plaukiojančių 
ar jau nuskendusių karo laivų technines savybes. 

— Introibo ad altare Dei... 

— Kuriais metais nuleistas į vandenį kreiseris „Eritrea“? 

— Trisdešimt šeštais. Kuo jis žymus? 

— Vienintelis Italijos kreiseris, kariaujantis Rytų Afrikoje. 
Vandentalpa? 

— Deus foritudo mea... 

— Du tūkstančiai šimtas septyniasdešimt dvi tonos. Greitis 
mazgais? 

— Et introibo ad altare Dei... 

— Nežinau. 

- Ginkluotė? 

— Sicut erat in principio... 

- Šešios - penkiolikos centimetrų, keturios — septyni kablelis 
šeši... Ne, ne taip! 

— „et Nunc et semper... 

— Taip. Vokiečių jūrų artilerijos mokomieji laivai? 

— „et in saecula saeculorum. 

— „Sparva“ ir „Šūdmusė“! 

Vėliau jau tik kartais patarnaudavau mišioms Marijos koply- 
čioje, ateidavau tik tuomet, kai jo šventybė Guzevskis pasiųs- 
davo manęs pakviesti, nes jo berniukai arba būdavo išsiruošę į 
sekmadieninius žygius, arba rinkdavo daiktus „žiemos pagalbai“. 

Visa tai čia pasakojama tik tam, kad būtų galima lengviau 


įsivaizduoti mano vietą prie didžiojo altoriaus; kaip tik nuo šio 

altoriaus aš ir stebėdavau priešais Mariją klūpantį Malkę. Būtu- 
mėt matę, kaip jis melsdavosi! Jau vien tas veršiškas jo žvilgsnis!“ 
Akys kone stiklinės, ir kuo toliau, tuo labiau. Burna tarsi gedė- 
tojo, o lūpos tik kruta, tik kruta - be perstogės, be mažiausio 
stabtelėjimo. Taip rirmingai žiobčioja į krantą išmestos žuvys. 
Toksai pavyzdėlis, manau, turėtų įrodyti, kaip karštai, viską ap- 
linkui užmiršęs, Malkė sugebėjo melstis. Kai jo šventybė Gu- 
zevskis ir aš prieidavom prie Malkės, - žiūrint nuo altoriaus, jis 
visuomet klūpėdavo kairėje, - tai išvysdavom viską pasaulyje pa- 
miršusį žmogų: šalis su didžiuliu anglišku segtuku voliojasi ant 
grindų, akys - stulpu, galva su sklastymu per vidurį atkraginta 
atgal, liežuvis iškištas. Sustingus jam šita poza, pelė pasidarydavo 
tokia pastebima, jog bejėgį žvėriuką būčiau galėjęs pačiupti ran- 
komis. Ko gero, Joachimas Malkė ir pats pastebėdavo nubudusį 
savo žvėrelį. Vis rydamas ir rydamas, jis stengėsi atkreipti į save 
stiklinį švenčiausiosios Mergelės žvilgsnį. Ne, aš negaliu ir neno- 
riu tikėti, kad tu kada nors būtum galėjęs net menkiausią dalyką 
atlikti be publikos. 

Su bumbulais ant kaklo Marijos koplyčioje aš jo niekad nepa- 
stebėjau. Ir šiaip jis rečiau bepasirodydavo pasipuošęs tais vilno- 
niais kamuoliukais, nors jų mada gimnazijoje tik pradėjo plisti. 
Kai pertraukų metu trise stoviniuodavome mokyklos kieme vis 
po tuo pačiu kaštonu ir nekreipdami dėmesio į vilnonius nie- 
kus pliaukšdavom, kas tik užeidavo ant seilės, Malkė kartais juos 
nusirišdavo, bet tiktai tam, kad, nesant kitokio amuleto, jau po 
antrojo skambučio vėl užsirištų. 

Buvęs mūsų mokyklos abiturientas pirmą kartą grįžo iš fron- 
to, pakeliui dar oficialiai apsilankęs fiurerio būstinėje, ir jau tu- 
rėjo užsikabinęs ant kaklo taip trokštą saldainiuką. Per vidurį 
pamokos nuaidėjo specialus skambutis, sukvietęs visus į Aulą. 
Stovėdamas salės priekyje, prieš tris aukštus langus, apstatytus 
vazonais su stambialapiais augalais, ir pusračiu susėdusius mo- 
kytojus, atsistojęs ne katedroje, o šalia šitos senos rudos dėžės, 
jaunas vyrukas mažom, ryškiai raudonom ir švelniom lūpom 
šnekėjo kažkur virš mūsų galvų ir aiškindamas gestikuliavo. Stai- 
ga išvydau, kad prieš mane ir Šilingą sėdėjusio Joachimo Malkės 
ausys iš pradžių pasidarė skaidrios, paskui baisiausiai užraudo; 
jis smarkiai atsilošė į atkaltę ir abiem rankom ėmė graibytis apie 


kaklą, galiausiai kažką švystelėjo pasuolėn. Vilnonius, rausvai 


58 


žalius bumbulus, dingtelėjo man. „Liuftvafės“ leitenantas iš pra- 
džių kalbėjo vos girdimai, šnekėjo užsikirsdamas, maloniu, neį- 
gudusiu kalbėti balsu ir vis raudo, nors tai, ką jis sakė, nė iš tolo 
neteikė jam tam pgrindo: 

— ...tik jūs, berniukai, negalvokit, kad pas mus kaip kiškių me- 
džioklėj - pamatei ir pilk! Būna, ištisas savaites - nieko. Bet kai 
pradėjom skraidyti viršum kanalo“, aš pagalvojau: jeigu ne čia, 
tai niekur. Taip ir atsitiko. Pirmas skrydis, ir štai prieš mus, pačioj 
panosėj, visa jų eskadra, dengiama naikintuvų. Na ir prasidėjo 
karuselė — tai virš debesų, tai žemiau jų, viražas po viražo. 

Bandau kilt aukštyn, po manim sukiojasi trys „spitfhire“, den- 
gia vienas kitą; tai, galvoju, bus juoko, jeigu aš su jais nesusitvar- 
kysiu. Smingu ant vieno - žiū, jau rūksta, vos spėju pakreipt savo 
malūną ant kairiojo sparno, žvilgt į taikiklį - ogi antras lekia tie- 
siai į mane, nosis prieš nosį: kuris kurį? Na, kaip matot, maudytis 
teko jam, o aš galvoju: jei jau du numušei, bandyk ir trečią, ir 
ketvirtą, kad tik degalų pakaktų. Matau, jie leidžiasi žemyn — 
septyniese, išsiskleidę vėduokle, o aš - gerai, kad saulutė visą 
laiką į nugarą — išsirenku vieną ir atakuoju: gauna kaip reikiant; 
pakartoju tokį pat numerį - kitas irgi gatavas; iki galo atstumiu 
vairolazdę nuo savęs, tik staiga — trečias priešais mano vamzdį, 
staigiai sminga žemyn; matyt, ir jį pamušiau, — vejuosi iš paskos, 
beveik instinktyviai, pametu iš akių, - aha, įlindo į debesį, - va, 
va, vėl matau, atakuoju, vėl atakuoju, žiūriu, jau ir jis sukdamasis 
neria maudytis, bet ir aš pats jau vos vos virš vandens, dievaži, 
pats nežinau, kaip man pavyko vėl pakilti. Tik žinau, kad, kai 


parburzgiau namo, į savo bazę, - jūs tikriausiai žinot, gal ir kro- 
* Tikriausiai turimas galvoje Lamanšas (vert. past. ). 

nikoj matėt - kai mes parlekiam ką numušę, tai tiek kartų pa- 
siūbuojam sparnais, kiek priešų esam numušę, - užsikirto mano 
važiuoklė, - nelenda, ir baigta. Taip pirmąkart ir nutūpiau ant 
pilvo. Vėliau kazino vaikinai man ir sako: šešis numušei; aišku, 
pats aš jų ten neskaičiavau, ne tai rūpėjo; džiaugiaus, žinoma, 
kur nesidžiaugsi, o ketvirtą valandą — vėl į orą! Trumpai drū- 
tai — viskas buvo beveik kaip ir anksčiau, kaip per pertraukas 
senam mielam mūsų mokyklos kieme - aikštelės tuomet dar ne- 
buvo - žaisdavom rankinį. Gal ponas mokytojas Malenbrantas 
dar prisimins: man taip visuomet - arba į pono Dievo langus, 
arba devyni įvarčiai iš eilės! Taip atsitiko ir mano antrojo skry- 
džio metu: prie ryte numuštų pridėjau dar tris ir savo sąskaitą 
padidinau nuo devynių iki septyniolikos. Bet prabėgo dar geras 
pusmetis, kol prisivariau iki keturiasdešimties, o kai vykau į fhiu- 
rerio būstinę, buvau numušęs jau keturiasdešimt keturis... Ten, 
virš kanalo, mes beveik neišlipdavom iš mašinų, vis ore ir ore; 
mums tai kas, bet štai žemės tarnybos, - tenai žmonės vos ištve- 
ria; įvairovės dėlei reikėtų jums ko nors linksmesnio: žinot, kiek- 
vienoj aviabazėj būtinai laikomas šuo. Taigi vieną kartą, - oras 
buvo kuo puikiausias, - pasodinam mes į lėktuvą mūsų Aleksą... 

Daugmaž taip savo įspūdžiais dalijosi tasai apdovanojimais 
apsikarstęs leitenantas. Pertrauką tarp oro kautynių jis nuspren- 
dė užpildyti intermedija ir papasakojo, kaip jų bazės šuo Aleksas 
buvo išmokytas šokinėti su parašiutu, paskui surietė anekdotą 
apie jefreitorių, kuris amžinai pramigdavo ir paskelbus aliarmą 
į mūšį ne kartą skrido su naktiniais marškiniais. 

Leitenantas juokėsi tik tada, kai juokėsi mokiniai, net abitu- 


rientai, kai malonėdavo šyptelėti ir kai kurie mokytojai. Mūsų 

mokyklą jis buvo baigęs trisdešimt šeštaisiais, o keturiasdešimt 
trečiaisiais jį patį numušė virš Rūro srities. Nedidukas, be jo- 
kio sklastymo, viršun suverstais kaštoniniais plaukais, jis buvo 
gan dailus ir panėšėjo į naktinio restorano kelnerį. Pasakoda- 
mas vieną ranką laikė kišenėje, bet, vos tik pradėdavo apie oro 
kautynes, tučtuojau ją ištraukdavo ir jau abiem rodydavo, kaip 
ten būna. Savo žaidimą gestais jis labai subtiliai niuansuodavo: 
štai sulėtintą viražą nieko daug neaiškindamas jis sugebėdavo 
išreikšti pečiais, nerūpestingai svaidėsi tik būtiniausiais tokioje 
situacijoje žodžiais. O pats save pranoko, imituodamas moto- 
ro burzgimą nuo pat starto iki tūpimo, riaumojo ant visos sa- 
lės arba miknojo, kai variklis užsikirsdavo. Galima spėti, kad 
su šiuo numeriu jis ne kartą buvo pasirodęs savo bazės kazino, 
juolab kad kazino -— „sėdim sau kazino, tik staiga..“, „vos susi- 
ruošiau į kazino, kai..:, „mūsų kazino kabo... — sudarė viso jo 
pasakojimo ašį. Bet ir šiaip, net nekreipiant domės nei į tikrai 
genialias rankas, nei į puikų garsų mėgdžiojimą, jis kalbėjo labai 
sąmojingai, sugebėjo patraukti per dantį netgi kai kuriuos mūsų 
mokytojus, kurie jau jo laikais turėjo tokias pačias pravardes 
kaip dabar. Bet net pašiepdamas juos jis buvo mielas, vaikiškai 
išdykęs, truputėlį viliūgas, bet visai ne pagyrūnas. Apie savo di- 
džiuosius žygdarbius jis kalbėjo tik kaip apie didžiulę sėkmę: 
„Esu tikras laimės kūdikis, dar mokykloje toks buvau. Vos tik 
prisimenu tą istoriją su metiniais pažymiais... Sviedęs mokyklos 
laikų sąmojį, jis tuojau pat prisiminė tris žuvusius klasės drau- 
gus, kurie — taip sakė jis - negalėjo juk žūti veltui. Tačiau kalbą 
užbaigė ne paminėdamas anuos tris kritusius, o tiesiog atvirai 


prisipažindamas: 

— Patikėkit, berniukai: kai kariauji svetimam krašte, labai 
dažnai su didžiausiu malonumu prisimeni mokyklos suolą! 

Ilgai mes jam plojom, šaukėm ir trypėm. Tik kai delnai pra- 
dėjo degti ir tarsi sumedėjo, pamačiau, kad Malkė nerodo visai 
jokio entuziazmo, netgi neploja tam šalia katedros stovinčiam 
leitenantui. 

Aidint plojimams, direktorius Klozė prieš visą salę labai il- 
gai ir karštai kratė abi savo buvusio auklėtinio rankas. Paskui 
draugiškai apglėbė leitenantą per pečius; paskui staiga kažko 
atšoko nuo šio lieso vaikino, kuris tučtuojau išsitempė, ir užlipo 
į katedrą. 

Direktorius kalbėjo ilgai. Nuo vešlių augalų vazonuose iki 
aliejiniais dažais tapyto portreto ant galinės sienos, - ten ka- 
bojo gimnazijos įkūrėjas baronas fon Konradi, - pradėjo sklisti 
nuobodis. Net leitenantas, tarp Brunio ir Malenbranto dar la- 
biau suplonėjęs, įsigilino į savo nagus. Vėsus pipirmėčių kvapas, 
sklindąs iš direktoriaus burnos per visas matematikos pamokas ir 
reprezentuojantis grynąjį mokslą, menkai teveikė aukštąją pub- 
liką. Jo žodžiai vos tepasiekdavo salės vidurį: 

— Tiekuriemuspakeis - iršiąvalandą - svetyatvykęspasmus — 
beršįkartątėvynė — irmesniekadosne - griežtaiatkakliairūsčiai — 
švariai — jausakiau - švariai - kasnenoritąpriversim - iršiąvalan- 
dą - liktišvarūs — užbaigsiušileriožodžiais - kasgyvybėspagailės- 
toirainiainemylės - tadpriedarbo! 

Mus paleido, ir tarsi dvi kekės vynuogių mes aplipom salės 
duris. Aš atsidūriau už Malkės nugaros. Jis buvo suplukęs, cuk- 
ruota tinktūra šukuoti plaukai sudrėko ir išsitaršė, sugadindami 


garsųjį sklastymą. Ant Malkės kaklo išpampo, paraudonavo ir 

prakaito lašeliais sublizgo du raumeningi lynai, - jie prasidėjo 
ties septintuoju sprando slanksteliu ir baigėsi viršugalvyje. Tik 
prie kolonada papuoštų durų, tarp jau pradėjusių žaisti „Atspėk, 
kuris kirto?“ pirmokų aš jį pasivijau ir tiesiai paklausiau: 

— Na, ką tu pasakysi? 

Malkė pažvelgė tiesiai į mane. Pabandžiau nukreipti žvilgsnį 
šalin, nežiūrėti į jo kaklą. Tarp kolonų stovėjo gipsinis Lesingas, 
bet Malkės kaklas jį užgožė. Ramiu balsu, bet kiek apmaudžiai, 
tarsi pasakotų apie amžinus savo tetulės negalavimus, Malkė at- 
sakė: 

— Kad gautum tą blizgutį, dabar reikia numušti jau keturias- 
dešimt. Iš pradžių, o ir paskui, kai susitvarkė su prancūzais ir pa- 
traukė šiaurėn, tokį patį jie gaudavo numušę vos dvidešimt. Kas 


gi bus toliau, jeigu taip? 


Leitenanto kalba tau neišėjo į naudą, antraip argi būtum grie- 
bęsis tokio pigaus triuko? Tais laikais kanceliarinių prekių ir ga- 
lanterijos krautuvių vitrinose gulėdavo apvalios, ovalinės plokš- 
telės su pradurtom skylutėm ir sagos. Vienos jų būdavo žuvų 
pavidalo, kitos, švytėdamos tamsoj pienuota žaluma, vaizdavo 
sklendžiančias žuvėdras. Įsisegę į paltų arvartus, tokias plokšte- 
les daugiausia nešiodavo pagyvenę ponai ir iškaršusios senutės — 
užtemdytose gatvėse jie bijodavo į ką nors atsitrenkti ar susidur- 
ti. Pasirodė ir lazdos su švytinčiomis juostomis. 

Nors tu nebijojai tapti antskrydžio auka, vis dėlto prisisegei 
penkias ar šešias tokias plokšteles: švytintis spiečius žuvų, eskad- 


rilė sklendžiančių žuvėdrų, puokštės fosforuojančių gėlių, iš 

pradžių viską segei ant palto atvartų ir ant šalio, o paskui, kai 
prisiprašei savo tetulę, kad ji nuo viršaus iki apačios prisiūtų tau 
pustuzinį švytinčių plastmasinių sagų, pasidarei tikras klounas. 
Tokį aš tuomet tave mačiau, tokį matau ir šiandien, dar ilgai ma- 
tysiu. Štai tu leidiesi Bėrenvėgu: vis dar žiema, prietemoj žengi 
per įstrižai krentantį sniegą, per vis tirštėjančią sutemą, — visą 
tave galima suskaičiuoti nuo viršaus iki apačios, - viena, dvi, 
trys, keturios, penkios, šešios švytinčios sagos, - apgailėtinas vai- 
duoklis; toksai gali išgąsdinti nebent vaikus ar senutes. Trokšti, 
kad žmonės pamirštų skausmą, kurį ir taip gaubia juoda naktis, 
bet tu, matyt, galvoji taip: jokia juoduma negali praryti šio per- 
nokusio vaisiaus, jį regi kiekvienas, kiekvienas jaučia, beveik lie- 
čia, visi jį norėtų palaikyti rankoje, juk jis apčiuopiamas; o, kad 
bent žiema pagaliau baigtųsi, - aš vėl noriu nardyti ir tūnoti po 


vandeniu. 


VI 


Bet kai su žemuogėm, ekstra pranešimais ir maudymosi se- 
zonu atėjo vasara, plaukioti Malkė nebenorėjo. Pirmusyk į luotą 
mes susirengėm birželio viduryje. Deja, nebuvo ko labai džiaug- 
tis. Mus erzino penktokai, kurie ir vieni, ir drauge su mumis 
plaukiojo į luotą, grūdosi ant tiltelio ir nardė tol, kol viską nurin- 
ko iki paskutinio varžtelio. O Malkę, kuris kitados pats prašėsi: 
„Paimkit ir mane, aš jau moku plaukti“, Šilingas, Vinteris ir aš 
įkalbinėjome: 

— Klausyk, plaukiam. Be tavęs ten nieko nebus. Kaitintis juk 
gali ir luote. Pats pamatysi — panersi ir vėl ką nors tokio ištrauksi. 

Nenorom, po ilgų įkalbinėjimų, Malkė pagaliau įbrido į 
drungną tyrę tarp paplūdimio ir pirmosios seklumos. Jis plau- 
kė be atsuktuvo, vienam būry su mumis, per dvi ištiestas rankas 
atsilikęs nuo Hoteno Zontago, pagaliau spustelėjo ir išsiveržė 
priekin, - rodos, pirmą kartą jis plaukė ramiai ir nesitaškydamas. 
O ant tiltelio atsisėdo naktouzo šešėlyje ir, atrodo, nė nesiruošė 
nardyti. Nepasuko galvos nė tada, kai penktokai pradingo pir- 
mugalyje ir išniro su visokiausiais gelžgaliukais rankose. O juk 
būtų panorėjęs —- būtų galėjęs juos šio bei to pamokyti. Kai kurie 
netgi prašė, bet Malkė nė piršto nepakrutino. Neatitraukdamas 


akių, jis žvelgė į atvirą jūrą, ten link, kur bolavo plūduras, ir to 

žvilgsnio neįstengė atitraukti nei uostan įplaukiantys sausakrū- 
viai, nei išplaukiantys kateriai, torpedinių katerių junginiai. Jį 
galėjo išjudinti nebent povandeniniai laivai. Toli jūroje kartkar- 
tėmis iškylantis periskopas palikdavo ryškią putotą uodegą. Šie 
septynių šimtų penkiasdešimties tonų talpos laivai buvo statomi 
Šichau statykloje ir dabar įlankoje bei už Helos pusiasalio atli- 
ko bandomuosius plaukimus. Jie išnirdavo iš gilaus farvaterio, 
pasukdavo atgal į uostą ir taip sklaidė mūsų nuobodį. Būdavo 
tiesiog gražu žiūrėti, kaip jie iškyla, - pirmučiausia periskopas. 
Vos tik išnirdavo bokštelis, žiūrėk, iš jo jau ir lenda viena, dvi 
fhgūrėlės. Baltais putotais srautais vanduo plūsdavo nuo pabū- 
klų, nuo laivo priekio, o paskui ir nuo galo; iš visų liukų pasi- 
pildavo jūrininkai; mes šaukėme ir mojome, - nesiimu tvirtinti, 
kad į tuos mojavimus būdavo atsakoma, nors regiu juos su vi- 
som smulkmenom, tebejaučiu juos, įrempęs peties sąnarį. Bet 
gal ir nesvarbu - atsakydavo ar neatsakydavo į tavo mojavimus; 
povandeninio laivo iškilimas jaudrina širdį, ir ji nebenurimsta. 
Malkė nemojuodavo niekad. 

„„o vieną sykį, — buvo birželio pabaiga, — dar prieš vasaros 
atostogas ir prieš kapitono leitenanto pasirodymą mūsų gim- 
nazijos Auloje, Malkė išlindo iš pamėgto šešėlio: pasinėrė ir vis 
neiškilo vienas penktokas. Malkė panėrė į liuką ir berniuką iš- 
traukė. Rado jį po deniu įstrigusį tarp vamzdžių ir kabelio gijų, 
dar neprinėrus mašinų skyriaus. Malkei vadovaujant, Šilingas ir 
Hotenas Zontagas pasikeisdami dvi valandas jį gaivino. Lėtai 
penktokas atgavo veido spalvą, o į krantą jį teko vilkte vilkti. 

Kitą dieną Malkė ir vėl nardė kaip patrakęs, bet jau be atsuk- 


tuvo. Dar plaukdamas į luotą jis pasileido pirmykščiu greičiu, 

pralenkė mus ir mums dar kabarojantis ant tiltelio jau buvo spė- 
jęs niurktelėti. 

Žiema, ledai, smarkios vasario audros baigė laužyti turėklus, 
nusinešė abu krancus ir naktouzo stogą. Puikiausiai peržiemojo 
tik žuvėdrų mėšlas, jo vis daugėjo. Malkė nieko nebeiškeldavo, 
neatsakinėjo į begalinius mūsų klausinėjimus. O jau visai pava- 
kare, kai mes mankštinom sąnarius ir ruošėmės į krantą, panėręs 
gal dešimtą ar dvyliktą kartą, jis nebeišniro ir įvarė mus į neviltį. 

Jeigu pasakysiu - praėjo penkios minutės be jo, tai nieko nepa- 
sakysiu, bet, praslinkus penkioms ilgoms kaip metai minutėms, 
mes vis rijom ir rijom seiles, kol mūsų liežuviai išpampo, išdžiūvo 
ir nebetilpo sausose burnose; vienas po kito pradėjome nardyti į 
luoto gelmę: nieko, vienos kilkės. Panėriau paskui Hoteną Zon- 
tagą ir pirmą kartą išdrįsau pralįsti už pertvaros: paviršutiniškai 
pasidairiau po buvusią karininkų kajutkompaniją, daugiau ne- 
beištvėriau ir vos nesprogdamas šoviau aukštyn pro liuką. Paskui 
dar pasinėriau, dar du kartus pralindau už pertvaros, - nardyt 
nustojau tik po gero pusvalandžio. Šeši ar septyni mūsiškiai nu- 
keipę tįsojo ant tiltelio. Kažką, matyt, jau pajutusios žuvėdros 
suko vis mažesnius ratus. Laimei, luote nebuvo penktokų. Visi 
tylėjo arba visi iškart sušnekdavo. Žuvėdros, jau nusklendusios į 
šalį, vėl sugrįžo. Pradėjom tartis, ką sakysim plaukimo treneriui, 
Malkės motinai ir tetai, direktoriui Klozei, - mokykloje, aišku, 
klausinės. Kadangi buvau beveik Malkės kaimynas, man teko 
vargas nunešti žinią į Ostercailę. Šilingas gavo užduotį pakalbėti 
su treneriu ir mokykloje. 

— Jeigu jie nesuras jo, atplauksim čia su vainiku ir surengsim 


šermenis. Tai mūsų pareiga. 

— Susimesim. Kiekvienas turės dėti mažiausiai penkiasdešimt 
pfenigų. 

— Vainiką arba nuleisim už borto, arba paskandinsim jį liuke. 

— Reikės ir padainuot, - pasakė Kupka. Vos jam taip pasiūlius, 
pasigirdo duslus juokas, bet nesijuokė nė vienas mūsų: kažkas du- 
deno tarsi iš laivo vidaus. Vienas pro kito petį mes dairėmės ir 
laukėm, kol juokas pasikartos, o laivo priekyje kažkas vėl nusijuo- 
kė, tik šįkart jau žmoniškai, ne dusliai. Iš liuko išlindo varvantis 
Malkės sklastymas, jis alsavo beveik lygiai, kasėsi naują įdegį ant 
menčių ir su nuoširdžiu priekaištu, visai rimtai paklausė: 

— Tai ką, jau sukūrėt kalbą prie duobės, o mane į numirėlius 
įrašėt? 

Prieš plaukiant atgal, - po šito kraupoko nutikimo Vinterį 
ištiko isterijos priepuolis, jis pradėjo klykti, ir mums teko jį ram- 
dyti, - Malkė pasinėrė dar kartą. Po ketvirčio valandos, - Vinte- 
ris tebekūkčiojo, - jis išniro, užsidėjęs ant ausų pažiūrėti dar vi- 
sai geras, tik truputėlį aptrintas ausines: kapitono tiltelyje Malkė 
aptiko patalpą, iškilusią virš vandens, - buvusią radisto kabiną. 
Grindys ten sausos kaip namie, pranešė jis, na, gal vos drėgnos. 
Galop jis prisipažino, kad landą į tą kabiną radęs tuomet, kai iš 
kabelių ir vamzdžų raizgalynės ištraukęs aną penktoką. 

— Aš ten vėl viską kuo puikiausiai užmaskavau. Nė velnias 
nerastų. Na, bet ir privargau. Dabar ta skylė mano, įsikalkit į ma- 
kaules. Žinot, ten visai jauku. Būtų galima užsikast, jeigu kokios. 
Ir technikos pilna - siųstuvas ir taip toliau. Tik reikėtų viską su- 
taisyt, kad veiktų. Bus proga, taip ir padarysiu. 

Ber Malkė niekad nieko nesutaisė. Net nebandė šito daryti. 


Ojei ir buvo pradėjęs krapšytis, tai nieko neišėjo. Nors buvo gan 

įgudęs radijo mėgėjas, neblogai gamino modelius, savo planų 
Malkė niekad nesiejo su technika. Jeigu jam ir būtų pavykę su- 
taisyti siųstuvą ir paleisti į eterį savo išmintį, mus kaipmat būtų 
susėmus policija arba kranto apsauga. 

Užuot ką nors daręs, jis iškraustė visą ten buvusį techninį 
šlamštą ir išdalino Kupkai, Ešui bei penktokams. Pasiliko tik ausi- 
nes - gerą savaitę vaikščiojo užsimaukšlinęs jas ir išmetė už borto 
tik tuomet, kai sumanė iš pagrindų pertvarkyti radisto kabiną. 

Knygas, - jau nebeprisimenu kurias, rodos, „Cusimą“, ro- 
maną apie jūrų kautynes, porą Dvingerio tomų, dar kažkokios 
religinės lektūros, jis suvyniojo į seną antklodę, ryšulėlį apsiuvo 
klijuote, siūles ištepė varveliu, degutu, o gal vašku, viską sukrovė 
ant patogaus iš lentgalių sukalto plaustelio ir mums padedant 
nusistūmė jį iki luoto. Ir knygas, ir antklodę į radisto kabiną jam, 
atrodo, pavyko nugabenti sausus. Kitam transporte buvo vaški- 
nės žvakės, spiritinė viryklėlė, aliumininis puodas, arbata, aviži- 
niai dribsniai ir džiovintos daržovės. Neretai jis ten pranykdavo 
ilgiau nei valandai ir neatsiliepdvo net tada, kai mes pašėlusai 
belsdavom, norėdami jį iškrapštyti. 

Kas be ko, žavėjomės juo. Tik Malkė į tai beveik nekreipė 
dėmesio, darėsi vis nekalbesnis; transportuojant visą šlamštą į 
luotą, netgi atsisakė mūsų pagalbos. Kai jis ssną mano pažįsta- 
mą - spalvotą Siksto madoną iš kambarėlio Ostercailėje - mūsų 
akivaizdoje susuko į ritinėlį, įkišo į varinę užuolaidų lazdos 
nuopjovą, užlipdė jos galus plastilinu ir taip nuplukdė į luotą, 
o paskui pasikabino madoną savo kajutėje, aš jau žinojau, ko jis 
taip stengiasi, kieno garbei ruošiasi paverst kajutę gyvenamuoju 


būstu. 

Kelionė jūra reprodukcijai, macyt, neišėjo į sveikatą, o gal po- 
pierius pastebimai nukentėjo drėgnoj, lašančioj patalpėlėj, — čia 
juk nebuvo nei ventiliatoriaus, nei kokio plyšio, ir grynas oras 
beveik neprasiskverbdavo. Užtat praėjus vos kelioms dienoms 
po to, kai luote atsirado madona, Malkė vėl kažką užsikabino 
ant kaklo: ne, ne atsuktuvą, o bronzinį skrituliuką su Juodosios 
madonos iš Čenstakavos reljefu. Pro jo ąselę Malkė įvėrė juodą 
batraištį, - madona kadaravo prie pat raktikaulių. Mes sužiurom, 
pamanėm: aišku, jis vėl pradeda su tais madoniškais dzinguliu- 
kais! Bet nespėjus mums sulipti ant tiltelio ir apdžiūti, Malkė 
pradingo liuke ir po ketvirčio valandos iškilo jau be batraiščio ir 
skrituliuko, - patenkintas įsitaisė už naktouzo. 

Jis švilpiniavo. Pirmąsyk išgirdau Malkę švilpaujant. Be abe- 
jo, tai nebuvo pirmas kartas, tik aš pirmą kartą pastebėjau, kad, 
sudėjęs lūpas vamzdeliu, jis švilpia, ir tiktai aš, vienintelis, iš- 
skyrus patį Malkę, katalikas visam laive, suvokiau, ką jis švilpia. 
Vieną po kitos jis švilpavo psalmes Marijai. Turėklų liekanom 
Malkė nuslydo žemyn ir nuleidęs kojas už borto su tokia pat 
erzinančiai puikia nuotaika ėmė belsti taktą į aptriušusį tiltelio 
šoną. Paskui, belsdamas jau tyliau, bet nesustodamas, jis atliko 
visą Sekminių sekvenciją „Vene, Sancte Spiritus“*, o tada, - šito 
aš ir laukiau, - psalmę, giedamą penktadienį prieš Verbas. Vi- 
sus dešimt posmelių nuo „Stabat Mater dolorosa'** iki „Paradisi 
gloria ** ir „Amen“ jis atpylė kaip iš gaidų, o aš, kažkada bene 


stropiausias, - vėliau, tiesa, tik sporadiškai pas tėvą Guzevskį 


* „Ateik, Šventoji dvasia“ (/ot., vert. past.). 
“* „Stovi Motina Sopulingoji“ (/ot., vert. past.). 


„Rojaus šlovinimas“ (/ot., vert. past. ). 

pasirodantis, - ministrantas, teįstengiau prisiminti vos pirmą- 
sias strofų eilutes. 

O jis, rodos, be jokių pastangų siuntė savo lotyniškas giesmes 
į aukštybės žuvėdroms, tuo tarpu kiti — Šilingas, Kupka, Ešas, 
Hotenas Zontagas ir dar kažkuris - atsistojo, ėmė klausytis ir 
negalėjo atsistebėti: „Nieko sau!“, „Kadtavekurdevynios!“; prašė 
Malkę pakartot „Stabat Maria“, nors šitiems vyručiams gal nie- 
kas nebuvo taip svetima kaip lotynų kalba ir bažnytiniai tekstai. 

Ir vis dėlto man atrodo, kad radisto kabinos tu nesirengei pa- 
versti Marijos koplyčios filialu. Didžiuma kabinon nukeliavusio 
šlamšto su ja neturėjo nieko bendra. Nors aš niekad nemačiau 
tos tavo skylės, - ten mes paprasčiausiai neįstengdavom prasi- 
brauti, - įsivaizduoju ją tarsi sumažintą tavo kambarėlį mansar- 
doje, Ostercailėje. Buvusioj radisto kabinoj stigo nebent snapu- 
čių ir kaktusų, kuriuos teta, neretai prieš tavo valią, sustatydavo 
ant palangės ir laipteliais kylančio stovo. Šiaip jau persikelta 
buvo tobulai. 

Paskui knygas ir virtuvės rykus po deniu nukeliavo ir Malkės 
laivų modeliai - aviza „Grille“ ir „Wolf“ klasės torpedinis ka- 
teris, pagamintas pagal mastelį 1:1250. Priverstinei kelionei po 
vandeniu buvo pasmerkta ir rašalinė su galybe plunksnakočių, 
liniuotė, mokyklinis skriestuvas, drugelių kolekcija ir poliarinės 
pelėdos iškamša. Manau, kad didžiuma tų daiktų ankštoje, pri- 
dvisusioje dėžėje ilgainiui pasidarė nebepanašūs į save. Nuo drė- 
gmės ypač turėjo nukentėti drugeliai, sudėti į įstiklintas cigarų 
dėžes, - juk jie buvo pratę tik prie sauso mansardos oro. 

Bet kaip tik šitas beprasmis ir sąmoningą griaunamąjį užtaisą 


slepiantis kraustymasis žavėjo mus ne menkiau ir už Joachimo 

Malkės pastangas į buvusį lenkų minų tralerį palengva grąžinti 
viską, ką per dvi vasaras su tokiu vargu buvo iš jo išmontavęs ir 
ištraukęs, — senąjį gerąjį Pilsudskį ar varinę lentelę su instrukci- 
jomis, kuri vėl atsidūrė mašinų skyriuje. Tad, nepaisant įkyrių 
ir paikų penktokų, Malkė mums vėl padovanojo puikią, kvapą 
gniaužiančią vasarą luote, kuriam karas tetruko vos keturias sa- 
vaites. 

Kad ir toks pavyzdėlis: Malkė davė mums muziką. Kai ketu- 
riasdešimtųjų metų vasarą mes buvom spėję vos šešis ar septynis 
kartus apsilankyti luote, Malkė su dideliu vargu iškėlė iš kari- 
ninkų kajutkompanijos patefoną, kurį mansardoje sutaisė, diską 
aptraukė žaliu fetru ir dabar, drauge su tuzinu plokštelių, pasku- 
tiniuoju transportu atplukdė į savo naująjį būstą. Dirbdamas šį 
dvi dienas trukusį darbą, jis neatsispyrė pagundai užsikabinti ant 
kaklo užvedimo rankeną, parištą ant seno batraiščio. 

Patefonas ir plokštelės, atrodo, neblogai ištvėrė kelionę po 
vandeniu iki laivo vidurio, o iš ten aukštyn į radijo kabiną, nes 
dar tą pačią popietę, kai Malkė pagaliau baigė plukdyti savo 
turtą, jis mus apstulbino — išgirdom duslią, blerbiančią, nežinia 
tiksliai iš kurios vietos, tik, aišku, iš laivo vidurių sklindančią 
muziką. Rodės, ji tuojau par išklibins visas laivo kniedes. Nuo 
tokios muzikos, nors saulė švietė kad ir įstrižai tiltelio, bet dar 
aukštai, mums šiurpo oda. Aišku, tuoj pradėjom šaukti: 

— Baik ten! 

— Tegul groja! Grok! 

— Uždėk dar ką nors! 

Ir mums teko išklausyti ilgą kaip kramtomoji guma garsiąją 


„Ave, Marija“, kuri nustelbė net beįsisiūbuojančią jūrą, — var- 

gu, ar Malkei tai būtų pavykę be Švenčiausiosios pagalbos. Po 
jos sekė arijos, uvertiūros; rodos, dar nesakiau, kad Malkė mėgo 
rimtąją muziką. Vyko transliacija iš laivo vidaus į lauką - taigi, iš 
„Ioskos“ išgirdom kažką jaudinančio, kažką pasakiška iš Ham- 
perdinko, paskui ištrauką iš simfonijos su „dadada daaa..., ją daž- 
nai girdėdavom pageidavimų koncertuose. 

Šilingas ir Kupka reikalavo ko nors aštresnio, tik, aišku, nieko 
panašaus Malkė ten neturėjo. O kai jis uždėjo Zarą, efektas buvo 
tiesiog pritrenkiantis. Povandeninis jos balsas mus išvertė iš koto 
ir suguldė ant surūdijusio tiltelio, apkibusio gruoblėtu žuvėdrų 
mėšlu. Nė nebepamenu, ką ji tuomet dainavo. Tai mums buvo 
nesvarbu. Bet tikrai kažką iš vienos operos - buvom girdėję tą 
melodiją filme „Iėvynė“. Zara dar dainavo: „Akpraradauašją“. 
Virkavo: „Tikvėjasdainavomandainas“. Pranašavo: „Žinauži- 
naujvyksstebuklasdar“. Ji mokėjo aimanuoti, mokėjo užburti, 
suteikė akimirkų, dėl kurių verta gyventi šiam pasaulyje. Vinteris 
kūkčiojo, staugė beveik nesidrovėdamas, kitiems teko irgi gero- 
kai pamirksėti. 

O dar tos žuvėdros. Jau ir šiaip visąlaik nerimstančios dėl 
menkiausio nieko, dabar, kai kažkur rypavo Zara, jos tiesiog pa- 
šėlo. Lyg stiklą rėžiantis jų riksmas, - toks garsas galėtų išsiverž- 
ti nebent iš mirusių tenorų sielų, - sukosi aukštai virš daugybę 
sykių kartojamo, bet vis dėlto su niekuo nepalyginamo, gilaus 
kaip pilies požemis skausmo tos, kurią anais laikais mylėjo visuo- 
se frontuose ir tėvynėje - nepaprastai talentingos, ašaras spau- 


džiančios, balsingos kino žvaigždės. 


Kol plokštelės visiškai nesudilo, kol dėžė tik blerbė ir traš- 
kėjo, Malkė mus ne kartą džiugino panašiais koncertais. Tokio 
malonumo muzika man nėra suteikusi iki pat šių dienų, nors 
stengiuosi nepraleisti nė vieno koncerto Roberto Šumano salė- 
je ir - kai tik esu prie pinigo — perkuosi visas ilgai grojančias 
plokšteles nuo Monteverdžio iki Bartoko. Tylūs ir nepasotinami 
sėdėdavom mes virš patefono, - praminėm jį pilvakalbiu. Apie 
kokias nors liaupses nė pagalvot nebenorėjom. Malke, tiesa, te- 
besižavėjom, bet tas žavėjimasis visai netikėtai virsdavo pasišlykš- 
tėjimu - sukom akis šalin nuo jo. Kitąkart, kai į uostą įplaukda- 
vo sunkiai pakrautas sausakrūvis, mums netgi darydavosi jo šiek 
tiek gaila. Malkės mes privengėm, - juk tai jis vedė mus, kur tik 
įsigeidęs. Drauge su Malke aš gėdindavausi pasirodyt gatvėje. Ir 
tuo pat metu didžiavausi, kai Hoteno Zontago sesuo ar mažoji 
Pokrifkė sutikdavo mus prie kino ar kariškių aikštėje. Tu būdavai 
mūsų temų tema. Mes ginčydavomės: „Kažin, ką jis dabar galėtų 
veikti?“, „Galim lažintis, iš ko tik nori, - jis arba kada pasikars, 
arba be galo išgarsės ir išras kažką nepaprasto: 

Šilingas sakydavo Hotenui Zontagui: 

— Nagi, sakyk, - tik atvirai, - jei tavo sesuo vaikščiotų su Mal- 
ke, na, po kinus ir šiaip, ką tu darytum, tik tiesiai klok! 

VII 


Apdovanojimais apsikarsčiusio jūrų laivyno kapitono lei- 
tenanto ir povandeninio laivo vado kalba mūsų realinės gim- 
nazijos Auloje nutraukė visus koncertus buvusiam lenkų minų 
traleryje „Rybirwa“. Tikrai, jei ne šis vyras, patefonas ir plokš- 
telės dar kokias keturias dienas būtų traškėję. Bet jis atėjo ir, net 
neapsilankęs mūsų luote, nutildė povandeninę muziką, o visoms 
kalboms apie Malkę suteikė naują, nors ir ne radikaliai priešingą, 
kryptį. 

Mūsų mokyklą kapitonas leitenantas buvo baigęs kokiais tris- 
dešimt ketvirtaisiais metais. Sklido gandai, kad, prieš išeidamas 
savanoriu į laivyną, kurį laiką jis studijavęs teologiją ir germa- 
nistiką. Nieko negaliu padaryt, - jo žvilgsnį privalau pavadinti 
ugningu. Tankūs, kieti kaip vieliukės garbanoti plaukai, tikro ro- 
mėno galva. Jūreiviškos barzdelės nė ženklo, užtat antakiai - kaip 
dvi stoginės. Kakta - kažkoks vidurys tarp mąstytojo ir svajūno: 
nė vienos išilginės raukšlės, užtat dvi - statmenos, nuo pat tarpu- 
akio kylančios, Dievo nuolat ieškančios linijos. Ant šito vyriško, 
labiausiai išsikišusio skliauto taško blyksi švieselė. Daili, plona 
nosis. Burna, kurią jis mums tuojau pravers, - minkšta ir šne- 
ki. Aula perpildyta, rytmečio saulės irgi per akis. Mes susirangę 


langų nišose. Įdomu, kas sugalvojo pakviesti čia abi vyresniąsias 

Gudrūnos mokyklos klases? Merginos sėdi priekiniuose suoluo- 
se, - joms jau derėtų segėti biusthalterius, bet jos jų nesegi. 

Kai šveicorius paskelbė apie šį susitikimą, Malkė iš pradžių 
nenorėjo į jį eiti. Bet nujausdamas, kad bus mano viršus, trukte- 
lėjau jį už rankovės. Šalia manęs, nišoje, už kurios kieme rymojo 
sustingę kaštonai, virpėjo Malkė. Pagaliau kapitonas leitenantas 
pravėrė savo šnekią burną. Plaštakas Malkė laikė stipriai suspau- 
dęs keliais, bet drebulys vis tiek purtė. Mūsų mokytojai ir dvi pe- 
dagogės iš Gudrūnos mokyklos susėdo ant ąžuolinių kėdžių su 
aukštom atkaltėm ir odinėm sėdynėm - jas pusračiu tvarkingai 
buvo sustatęs šveicorius. Reikalaudamas tylos, mokytojas Miole- 
ris pliauškino delnais, - kalbės Klozė, direktorius. Už vyresniųjų 
merginų kasų ir jų mocartiškų kuodelių apsiginklavę kišeniniais 
peiliukais sėdėjo ketvirtokai: dauguma mergaičių persimetė ka- 
sas ant krūtinių. Ketvircokams beliko tik kuodeliai. Šįkart viskas 
prasidėjo nuo įžangos. Klozė kalbėjo apie visus, kariaujančius už 
tėvynės sienų, apie visus jūroj, sausumoj ir ore, kalbėjo ilgai ir 
be jokio įkvėpimo, — pradėjo nuo savęs ir studentų prie Lange- 
marko, pasakojo, kaip Ėzelio saloje žuvo Valteris Fleksas; citata: 
subręstiirliktityruštaikurtikrovyrodorybė! Paskum iškart per- 
šoko prie Fichtės, o gal Arnto; citata: tikapietaveirtavodarbus. 
Prisiminė ir puikų rašinį apie Fichtę ar Arntą, kurį kapitonas lei- 
tenantas parašė mokydamasis vyresnėse klasėse: „Vienas iš mūsų, 
iš šios terpės, iš mūsų gimnazijos dvasia persunkto klodo, ir šia 
prasme siektina..: 

Ar verta sakyti, kaip gyvai, Klozei taip įžangaujant, iš nišų 
į priekinius suolus ir atgal skraidė rašteliai? Aišku, ketvirtokai 


dar prikraigaliodavo ant jų visokiausių nešvankybių. Aš irgi pa- 

siunčiau raštelį, - jau nebeatmenu, ką ten rašiau, - atrodo, Verai 
Plioc, o gal Hildutei Matul, bet atsakymo nesulaukiau. Malkė 
keliais tebespaudė savo plaštakas. Drebulys apryko. Truputėlį 
suspaustas senojo Brunio, kuris, kaip visuomet, nesivaržydamas 
čiulpė saldainius, iš vienos pusės, ir Dr. Šrachnico, mūsų lotynis- 
to, iš kitos, ant pakylos sėdėjo kapitonas leitenantas. Kol lėtai 
seko įžangos žodis, kol ketvirtokai žaidė su savo peiliukais, kol 
lakstė mūsų rašteliai, kol fiureris iš portreto žvilgsniu susitiko su 
aliejiniais dažais tapytu baronu fon Konradi, o ryto saulė išrie- 
dėjo iš Aulos, kapitonas leitenantas liežuvio galiuku vis drėkino 
savo šnekią burną, niūrokai žvelgė į publiką ir - įtempęs dėme- 
sį - į merginas. Uniforminė kepurė korektiškai padėta ant tiesių 
suglaustų kelių. Pirštinės po kepure. Paradinė uniforma. Pačioj 
pakaklėj, ant neregėto baltumo marškinių, - ordinas. Kaklas na- 
tūraliai, lengvai - drauge su ordinu - krypteli salės langų link, 
Malkė krūpteli, tikriausiai pagalvoja - pažino, bet ne. Pro lan- 
gą, kurio nišoje mes įsitaisę, povandeninio laivo vadas žvelgia į 
sudulkusius kiemo kaštonus; apie ką jis galvoja, apie ką galvoja 
Malkė, ką galvoja kalbėdamas Klozė, ką, čiulpdamas saldainį, 
galvoja Brunys, ką skaitydama tavo raštelį galvoja Vera Plioc, ką 
Hildutė Matul, ką galvoja šis, - anas, arba tas, su šnekia burna, 
spėlioju tuomet, o gal spėlioju dabar, nes tikrai neprošal žinoti, 
ką galvoja povandeninio laivo vadas, kai yra priverstas klausytis 
kitų, kai jo žvilgsnis neprikaustytas prie optinio prietaiso, kai jis 
nesižvalgo po siūbuojantį horizontą, o tik trikdo gimnastą Mal- 
kę. Pro dvigubus salės langus, per gimnazistų galvas jis žvelgė į 
sausą skurdžių medžių žalmę mokyklos kieme ir liežuvio galiuku 


tebedrėkino minėtą apvalią ir šnekią burną, o tuo metu Klozė 

iš savo pipirmėtėm kvepiančių ertmių iki salės vidurio pabandė 
pasiųsti paskutinįjį įvado sakinį: 

— O dabartės mes, likę tėvynėje, atidžiai pasiklausykim, ką 
jūs, tėvynės sūnūs, papasakosit mums apie frontą, apie frontus. 

Šnekioji burna apvylė. Iš pradžių kapitonas leitenantas gan 
nuobodžiai apžvelgė tai, ką galima pasiskaityti bet kuriam jūrų 
kalendoriuje: povandeninių laivų paskirtis; povandeniniai Vo- 
kietijos laivai Pirmajam pasauliniame kare: „Weddigen“, U-9; 
povandeninis laivynas, - bendra vandentalpa trylika milijonų 
registrinių tonų, - lemiamas ginklas Dardanelų operacijoje. To- 
liau - pirmieji mūsų dviejų šimtų penkiasdešimties tonų talpos 
povandeniniai laivai: po vandeniu dirba elektros varikliai, van- 
dens paviršiuje - dyzeliai. Išgirstam naują vardą - Prynas; vėliau 
Prynas pasirodo su U-47, o kapitonas leitenantas Prynas nu- 
gramzdina į dugną „Royal Oak“. Visa tai mes jau žinojom, viską 
žinojom - ir apie „Repulse“, ir apie tai, kad Šuchartas nuskandi- 
no „Curageous“. O jis vis tiek seka savo nuobodžio pasaką: 

— „laivo įgula - tai į vieną organizmą susiliejusi bendrija. Toli 
nuo gimtinės, nervinė įtampa milžiniška, na, patys įsivaizduo- 
kit mūsų laivą kur nors Atlante ar Lediniuotojo vandenyno vi- 
dury, — tai sardinių dėžutė: ankšta, drėgna, tvanku, vyrai miega 
ant atsarginių torpedų, ištisas dienas horizonte nė vieno laivo, 
vien tuštuma ir drėgmė, na, pagaliau vilkstinė, sustiprinta paly- 
da, viskas kaip patepta, nė vieno bereikalingo žodžio, o kai mes, 
paleidę vos dvi torpedas, nuleidom į dugną pirmąjį savo tankerį 
„Arndale“, - septyniolika tūkstančių du šimtai tonų, — patai- 
kėm tiesiai per vidurį, - tai aš, galit tikėt, galit netikėt, pagalvo- 


jau apie jus, mielasis daktare Stachnicai, ir kad imsiu linksniuot, 

nė garsiakalbio neišjungiau: gui, guae, guod, cuius, cuius, kol 
mūsų mechanikas, irgi per garsiakalbį, šūktelėjo: „Puiku, pone 
kapitone, šiandien jūs laisvas!“ Bet kovinė užduotis, deja, ne vien 
antpuoliai, ne vien: pasiruošt! užtaisyt! Ne, ištisas dienas ta pati 
jūra, tas pats variklio gaudimas, o virš viso šito - dangus, iki vel- 
nių matymo dangus, sakau jums, o kokie saulėlydžiai... 

Tasai kapitonas leitenantas su ordinu ant kaklo, nors nu- 
gramzdinęs dviejų šimtų penkiasdešimt tūkstančių bruto regis- 
truotų tonų vandentalpos milžiną, lengvąjį „Despatsch“ klasės 
kreiserį ir didžiulį „Tribal“ klasės eskadrinį minininką, savo kal- 
bą gyvino ne detaliu savo pergalingų žygių atpasakojimu, o žo- 
dingais gamtovaizdžiais, — čia tai jis nevengė drąsių palyginimų, 
greičiau jau priešingai: 

— „„akinamai balta puta užverda laivugalyje, paskui laivą nu- 
tįsta vos virpantis šleifas iš brangių mezginių, o jis tarsi šventiškai 
pasipuošusi nuotaka, aptaškyta purslų šydu, skuba į savo tuoktu- 
ves su mirtimi... 

Šitoj vietoj susijuokia mergytės mocartiškais kuodeliais, bet 
po kito palyginimo iš nuotakos nelieka nė ženklo: 

— Povandeninis laivas yra panašus į kuprotą banginį, o banga, 
šliaužianti nuo jo priekio, primena husaro ūsus. 

Beje, kapitonas leitenantas grynai techninius terminus gebėjo 
pateikti taip, jog jie skambėjo kaip pasakų užkeikimai. Ko gero, 
jo kalba buvo skirta labiau savo buvusio vokiečių kalbos moky- 
tojo ir didžio Eichendorto šlovingojo tėtušio Brunio ausiai nei 
mums, matyt, Klozė ne veltui prisiminė jo žodingus, tarsi lavina 
plūstančius rašinius. Mes irgi išgirdom jo perlus: „vandens nulei- 


dimo pumpa“, „vairininkų vairininkas“. Sakydamas „giroskopas“ 

arba „giroskopo repiteris“ jis tarėsi pasakęs mums kaži ką visiškai 
negirdėta. O juk mes jau kadų kadės buvom perkandę visą šitą 
techniškai jūreivišką šnektą. Tačiau jis, tarsi koks pasakų sene- 
lis, žodžių junginius „šuniška vachta“, „sferinė pertvara“ arba vi- 
siems puikiausiai suprantamą „mirties tašką“ ištardavo taip, jog 
rodės, kad šnabžda senelis Andersenas ar Broliai Grimai, nors 
kalbama apie hidrolokatorių „Asdic“. 

Kai jis pradėjo tapyti saulėlydžius, pasidarė tiesiog nejauku: 

— Prieš užgriūvant ant mūsų tarsi iš juodo varno sparno išbur- 
tai Atlanto nakties skraistei, spalvos taip susimaišo, kad namie 
niekad šito neišvystum: danguje kybo apelsinas — mėsingas ir 
netikroviškas, paskui jis tarsi netenka svorio, o pakraščiukai — iš 
tauriausio aukso; tokį pamatysi nebent senųjų meistrų paveiks- 
luose... aplink švelnūs, plunksniniai debesiukai; o, kokia neže- 
miška šviesa, išsiliejus virš besiritančių kruvinų vilnių! 

Užsidėjęs ant kaklo tą standžią geležėlę, jis privertė siausti ir 
gausti spalvų vargonus - nuo pavandenijusio žydrio peršokda- 
mas prie šaltai citrininio, glazūruoto geltonio ar rusvo purpu- 
ro. O ir tie jo debesiukai, — iš pradžių sidabriniai, - tuoj ėmė 
blankti: 

— Taip srūva kraujais paukščiai ir angelai! — ištarė šnekioji 
burna; tik staiga po drąsiai nutapyto gamtos reiškinio iš tiesiog 
bukoliškų debesėlių jis paleido „Sunderland“ tipo hidroplaną, 
burzgiantį tiesiai į povandeninį laivą, tik nieko, žinoma, neįsten- 
giantį jam padaryti; tada kapitonas leitenantas jau be palygini- 
mų glaustai, sausai, dalykiškai pradėjo antrąją savo kalbos dalį: 

— Sėdžiu prie periskopo. Atakuoju. Galas jau grimzta - be- 


rods šaldytuvas. Mes irgi leidžiamės į gelmę - šimtas dešimt. 

Pelenguodamas artinasi eskadrinis minininkas - šimtas sep- 
tyniasdešimt, kairysis bortas - dešimt, naujas kursas — šimtas 
aštuoniasdešimt; giluminės bombos: šešios, septynios, aštuo- 
nios, vienuolika, gęsta šviesa, pagaliau įjungiamas avarinis ap- 
švietimas, suskamba pranešimai iš postų apie kovinę parengtį. 
Minininkas mažina greitį. Paskutinis pelengas - šimtas šešias- 
dešimt, kairysis bortas - dešimt. Naujas kursas - keturiasde- 


šimt penki... 


Deja, po šito tikrai kvapą gniaužiančio intarpo vėl prasidėjo 
maždaug tokie gamtos aprašymai: „Žiema Atlante“, „Vandens 
švytėjimas Viduržemio jūroje“ ir netgi nuotaikingas vaizdelis 
„Kalėdos povandeniniame laive“, - čiau jau niekaip neapsieita 
be tradicinės Kalėdų eglute paverstos šluotos. Baigdamas kapi- 
tonas sukūrė kone iki mito pakylėtą pergalingą nūdienio Odi- 
sėjo sugrįžimą — aišku, po mūšių ir visokiausių kitokių kliaučių: 

— Pirmosios sutiktos žuvėdros skelbia, kad uostas jau nebe- 
toli. 

Nebepamenu, ar susitikimą direktorius užbaigė savo įprastu 
„Naodabarpriedarbo!“, ar mes choru sudainavom „mesmylime- 
audras“. Labiau įsiminė duslūs, bet pagarbūs plojimai ir dar — 
padrikas kasų bei kuodelių kilimas iš vietų. Apsidairiau Malkės, 
bet jo nebuvo, tik prie dešiniojo išėjimo keliskart šmėkštelėjo 
pažįstamas sklastymas. Kapitonui šnekant, man nutirpo koja, 
tad negalėjau iš karto šokti iš nišos ir lėkti į vaškuotą vestibiulį. 

Tik persirengimo kambaryje šalia gimnastikos salės vėl susi- 


dūriau su Malke, bet nežinojau, nuo ko pradėti kalbą. Dar persi- 

renginėjant pasigirdo gandai, kurie netruko pasitvirtinti: mums 
teko didelė garbė, kapitonas leitenantas paprašė savo buvusį mo- 
kytoją Malenbrantą, - tai kas, kad jis ir ne geriausios formos, - 
leisti jam drauge su mokiniais pasportuoti senoje mieloje salėje. 
Dvigubai ilgesnės pamokos metu, - ja paprastai ir baigdavosi 
šeštadienio užsiėmimai, - jis pirmučiausia mums, o paskui ir pri- 
sijungusiems prie mūsų abiturientams parodė, ko vertas. 

Kresnas, visas apžėlęs, gerai sudėtas. Iš Malenbranto pasisko- 
linęs tradicines raudonas gimnastikos kelnaites, baltus marški- 
nėlius su raudona juosta ir ten įterpta juoda raide „C“. Jam persi- 
renginėjant, visi tiesiog kekėm lipo, užvertė jį klausimais: 

— „galima iš arčiau pasižiūrėti? O kiek laiko tai trunka? Na, o 
jeigu dabar? O mano brolio draugas, jis tarnauja tuose greituose 
laivuose, sakė... 

Jis visiems kantriai atsakinėjo. Kartais be jokios priežasties, 
bet užkrečiamai nusikvatodavo. Griaudėjo visa rūbinė, ir tik 
todėl aš pastebėjau Malkę, - jis nesijuokė, tvarkingai lankstė ir 
kabino savo drabužius. 

Malenbranto švilpukas pakvietė mus salėn, prie skersinio. 
Rūpestingai palaikomas Malenbranto, pamoką vedė kapitonas 
leitenantas, tad mums daug prakaituoti neteko. Jis pats troško ką 
nors parodyti, pavyzdžiui, persivertimus ant skersinio, nušokant 
sukryžiuotom kojom. Konkurenciją kapitonui sudarė tik Malkė 
ir Hotenas Zontagas, bet, dievaži, nesinorėjo nė žiūrėt, kaip ne- 
grabiai, sulenktais keliais, jis gimnastikavo. Paskui perėjom prie 
laisvesnės programos - kruopščiai parengtų pratimų be įrankių. 
Malkės „adomas“ pašėlusiai kratėsi ir šoko. Praskridęs viršum 


ve 


šešių „arklį“ vaizduojančių berniukų, jis nevykusiai nuvirto ant 

čiužinio, matyt, nikstelėjo koją, prisėdo su savo krutančiu kaklo 
gyvuliuku nuošaliau, prie švediškos sienelės, ir kai atėjo abitu- 
rientai, atrodo, būtų norėjęs skradžiai prasmegti. Tik pradėjus 
žaisti su jais krepšį, prisijungė, netgi tris ar keturis kartus įmetė, 
bet vis tiek prakišom. 

Neogotikinė mūsų gimnastikos salė kėlė iškilmingumo įspū- 
dį, to tarpu Marijos koplyčia Naujojoje Škotijoje panėšėjo į labai 
moderniškai suprojektuotą sporto bazę, kad ir kiek dažyto gip- 
so ir suaukotų bažnytinių grožybių po jos šviesiais langais buvo 
prikrovęs jo šventybė Guzevskis. Jeigu ten viršum visų paslapčių 
tvieskė šviesa, tai mes gimnastikuodavomės paslaptingoj prie- 
blandoj: mūsų salėje buvo aukšti, į viršų smailėjantys, degtomis 
plytomis ornamentuoti langai; plytose glazūruotos rozetės kai- 
taliojosi su „žuvų pūslėm“. Jeigu Marijos koplyčioje aukojimas, 
pakylėjimas ir komunija ryškioj šviesoj labiau priminė gamybinį 
procesą — vietoj ostijos čia buvo galima puikiausiai dalinti inst- 
rumentus arba, kaip anksčiau, gimnastikos įrankius, ritmušas 
ir estafečių lazdeles, - mistiškoje mūsų salės prieblandoje net 
nuobodžiausias dviejų tinklinio komandų, kurios dešimt mi- 
nučių įnirtingai padaužę kamuolį užbaigdavo gimnastikos pa- 
moką, burtų traukimas keldavo iškilmingą ir jaudinantį įspūdį, 
priminė įšventinimą į kunigus ar konfirmaciją; o kai ištrauku- 
sios burtus, komandos pasklisdavo po tamsią salės gelmę, rodės, 
kad vyksta pamaldus susitaikymas su Dievu. Ypač tuomet, kai 
šviesdavo saulė ir pluoštelis rytmečio spindulių pro kaštonus 
prasimušdavo iki smailiųjų langų. Tokioje įstrižai krentančioje 
šviesoje pratimai ant žiedų arba trapecijos atrodydavo gan keistai 


ir nuotaikingai. Truputėlį įrempęs atmintį, dar ir šiandien regiu 

aną kresną kapitoną leitenantą tarsi mišių patarnautojo rūbas 
raudonom mūsų gimnazijos gimnastikos kelnaitėm, lengvai ir 
laisvai atliekantį pratimus ant siūbuojančios trapecijos, matau, 
kaip nepriekaištingai įtemptos jo kojos, - kapitonas gimnasti- 
kavo basas, - siūbuoja auksu mirgančiuose spinduliuose, kaip jo 
rankos, jis ką tik pakibo ant pakinklių, - stveria už auksinėm 
dulkėm švytinčio šviesos takelio; patys matot, kokia senamadiš- 
ka buvo mūsų gimnastikos salė - net į persirengimo kambarėlį 
šviesa įspįsdavo tik pro tuos smailiaskliaučius langus. Rūbinę 
mes taip ir vadindavom: zakristija. 

Melanbrantas švilptelėjo, mes, baigę žaisti krepšinį, kapitonui 
leitenantui sudainavom „Rytasauštarasakrintamesįkalnustrau- 
kiam!“ ir buvom paleisti į rūbinę. Visi vėl apspito kapitoną. Tik 
abiturientai buvo truputėlį santūresni. Kapitonui leitenantui 
prie vienintelio mūsų praustuvo rūpestingai nusimazgojus ran- 
kas ir pažastis, - dušų pas mus nebuvo, - ir taip mikliai nusitrau- 
kus skolintas kelnaites, kad mes nieko nespėjome pamacyti, vėl 
teko atsakinėti į klausimus; atsakinėjo geraširdiškai ir atlaidžiai 
juokdamasis, tik ūmai per pusę žodžio nutilo: kaži ko neramiai 
grabinėjančios rankos, iš pradžių apsimestinis, paskui jau aki- 
vaizdus dairymasis, net po suolu. „Minutėlę, berniukai, tuoj pat 
grįžtu į denį!“ Ir su savo mėlynom jūreiviškom kelnėm, baltais 
marškiniais, be batų, bet su kojinėm, kapitonas leitenantas ėmė 
brautis pro suolus, mokinius ir žvėrišką mūsų mažyčio zoosodo 
tvaiką. Prasegta marškinių apykaklė buvo pakelta, jau paruošta 
kaklaryšiui ir ordinui, kurio pavadinimą aš ir ištart bijau. Ant 
Malenbranto durų kabojo savaitinis gimnastikos pamokų tvar- 


karaštis. Jis pasibeldė ir, nieko nelaukęs, įėjo. 

Kuris iš mūsų pagalvojo apie Malkę? Negaliu tvirtinti, kad 
ta mintis šovė man iškart. Ne, ko gero, vis dėlto iškart, tik aš, 
aišku, neužrikau ant visos rūbinės: „O kur Malkė?“ Nė vienas 
taip neužriko: nei Šilingas, nei Hotenas Zontagas, nei Vinteris, 
nei Kupka ar Ešas - niekas; veikiau visi pagalvojo apie Bušmaną, 
tokį berniūkštį, kuris, net gavęs tuziną antausių, vis tiek šypsoda- 
vo savo amžinu, įgimtu šypsuliu. 

Kai apsirengęs minkštu vonios chalatu pasirodė Malenbran- 
tas, — šalia stovėjo pusiau apsitaisęs kapitonas leitenantas, - ir 
užbaubė: „Kuristaipadarė? Tučtuojauprisipažint!“, jam buvo at- 
sakyta: Bušmanas! Aš irgi riktelėjau - Bušmanas! Ir netgi įsten- 
giau pagalvot: aišku, Bušmanas, kas gi daugiau, jei ne Bušmanas. 

Kai Bušmaną pradėjo kvosti ir kapitonas leitenantas, ir abi- 
turientų seniūnas, kažkur pačiam viršugalvy man panižo. Ir jau 
kaip reikiant įsiniežėjo, kai Bušmanui buvo skeltas pirmas antau- 
sis už tai, kad net kvočiamas jis tebesišypsojo. Kol mano rega ir 
klausa laukė atviriausio Bušmano prisipažinimo, mano pakaušy- 
je ėmė tvirtėti įsitikinimas: taigi palauk, ar čia tik nebus toks ir 
toks, tasai karikatūristas! 

Ir aš jau nebespiginau akių, laukdamas besišypsančio Bušma- 
no prisipažinimo, juoba kad galybė antausių, kuriais jį apipylė 
Malenbrantas, tik įrodė pastarojo netikrumą. Malenbrantas da- 
bar nė nebeklausinėjo apie tą pražuvusį daiktą, tik po kiekvieno 
antausio riaumojo: 

— Baigsi vaipytis ar ne? Nesimaivyk! Na, palauk, tu man dar 
pasišaipysi! 

Beje, širo Malenbrantui taip ir nepavyko pasiekti. Aš nežinau, 
ar dar gyvas šiandien Bušmanas, bet jeigu jis gyvas, tai turėtų egzis- 

tuoti toksai dantistas, veterinaras ar jaunesnysis ordinatorius Buš- 
manas, - Heinis Bušmanas rengėsi studijuoti mediciną, - amžinai 
besišypsantis daktaras Bušmanas, nes tokie dalykai taip greit ne- 
pradingsta, jie atlaiko ir karus, ir pinigines reformas. Jau tuomet, 
kai kapitonas leitenantas su stačia apykakle laukė kvotos rezultatų, 
Bušmano šypsnys triumfavo prieš Malenbranto antausius. 

Vogčiom, - nors visi ir taip žiūrėjo tik į Bušmaną, - apsidai- 
riau Malkės, bet nereikėjo nė dairytis, tiesiog nugara jutau, kur 
jis kužda maldas savo Marijai. Jau beveik apsirengęs, netoliese, 
bet vis dėlto truputėlį nuošaliau nuo viso šurmulio, jis sagstėsi 
viršutinę marškinių sagą. Iš sukirpimo bei dryžių buvo matyti, 
kad marškiniai irgi tėvo palikimas. Sagstydamasis stengėsi po 
apykakle paslėpti ir savo ypatingąjį požymį - „adomą.. 

Nepaisant šokinėjančio obuolio ir ritmingai krutančių žan- 
dikaulių, iš pažiūros Malkė atrodė visiškai ramus. Supratęs, kad 
sagos virš kremzlės užsegti nepavyks, iš savo tebekabančios striu- 
kės jis išsitraukė suglamžytą kaklaryšį. Kaklaryšio mūsų klasėje 
niekas nenešiojo. Tarp vyresniųjų ir abiturientų buvo keletas da- 
bitų su juokingom peteliškėm. Vos prieš porą valandų, kai kapi- 
tonas leitenantas Auloje įkvėptai kalbėjo apie gamtos reiškinius, 
Malkės apykaklė dar buvo prasegta, bet kišenėje jau trynėsi su- 
suktas ir savo valandos laukiantis kaklaryšis. 

Malkės kaklaryšio premjera! Srovėdamas per žingsnį prieš 
vienintelį apmūsojusį rūbinės veidrodį, Malkė vos nepasismau- 
gė, rišdamasis tą margataškį, kaip man šiandien rodos, visiškai 
neskoningą skudurą ant pastatytos marškinių apykaklės; atvertė 
apykaklę, pasitaisė dideliausią mazgą ir negarsiai, bet ganėtinai 


svariai pasakė: 

— Kertu lažybų, Bušmanas čia niekuo dėtas. Beje, ar kas bent 
susiprato iškrėsti jį ? 

Nors tardymas tebesitęsė ir aidėjo antausiai, kuriuos, ne- 
kreipdamas jokio dėmesio į kapitono prašymus, Malenbrantas 
tebeskaldė vypsančiam Bušmanui, jo žodžiai buvo išgirsti. 

Iškart susispietė klausytojai. Bet Malkė šnekėjo veidrodžiui: 
kaklaryšis, naujausias jo triukas, tik vėliau, ir tai nelabai, krito į 
akis. Bušmaną apieškojo pats Malenbrantas ir tučtuojau surado 
dingstį vėl apausuoti tebesišypsantį snukutį: abiejose Bušmano 
švarkelio kišenėse aptiko galybę praplėštų pakelių su prezerva- 
tyvais, šis — slapčia pardavinėdavo juos vyresniaklasiams, tėvas 
mat buvo vaistininkas. Daugiau Malenbrantas nieko nerado, ir 
kapitonas leitenantas, apsimetęs, kad nieko baisaus nenutiko, 
užsisegė savo karininkišką kaklaryšį, pasičiupinėjo tuščią, dar 
visai neseniai tokią puošnią vietelę ir paprašė, kad šios istorijos 
Malenbrantas taip giliai neimtų į širdį: 

— Nieko baisaus, gausiu kitą. Dėl tokio vaikėziško pokšto, 
pone mokytojau, pasaulis tikrai nesugrius! 

Tačiau Malenbrantas, paliepęs užrakinti ir salę, ir rūbinę, 
talkinamas dviejų abiturientų, pradėjo kraustyti mūsų kišenes ir 
visus užkaborius, kur tik vagis galėjo paslėpti savo grobį. Iš pra- 
džių visai neblogai nusiteikęs, - jam padėjo ir kapitonas leite- 
nantas, - paskui jis jau ėmė nekantrauti ir pasielgė, kaip šiaip jau 
rūbinėje niekas nesielgia: vieną po kitos pradėjo pešti cigaretes, 
o nuorūkas ant linoleumo mindė batu. Jo nuotaika visai subjuro, 
kai Malenbrantas, netaręs nė žodžio, pastūmė jam ilgus metus 
be jokios naudos šalia praustuvo dulkėjusią spjaudyklę, kuri, kaip 


viena galimų slėptuvių, jau buvo apieškota. 


90 


Kapitonas užraudo it mokinukas, iš šnekiosios burnos ištrau- 
kė vos pradėtą cigaretę ir daugiau neberūkė - sukryžiavęs rankas 
ant krūtinės, nervingai ėmė žvilgčioti į laikrodį. Staigiu boksi- 
ninko judesiu jis tarsi iškratydavo jį iš rankovės, rodydamas, kad 
visiškai neturi laiko. 

Maudamasis pirštines, atsisveikindamas jau prie durų jis pa- 
stebėjo, kad jam neparikusi nei ši krata, nei jos metodai: visą šią 
apgailėtiną istoriją jis būsiąs priverstas papasakoti direktoriui, 
nes visai nesiruošiąs leisti, kad kažkokie begėdžiai pienburniai 
gadintų jam atostogas. 

Malenbrantas sviedė raktą vienam abiturientui, o tasai pasi- 
rodė tikras nevykėlis - ilgai vargo, kol atrakino duris, o mes lau- 


kėm ir jautėmės bjauriai. 

VIII 


Vėlesnė kvota, trukusi visą šeštadienio popietę, jokių rezul- 
tatų nedavė; man įsiminė vos kelios ir vargu ar čia minėtinos 
smulkmenos. 

Aš nenuleidau akių nuo Malkės ir jo kaklaryšio, kurio mazgą 
jis stengėsi taip suveržti, kad šis laikytųsi aukščiau, bet tam buvo 
reikalinga vinis. Padėti tau buvo neįmanoma. 

O kapitonas leitenantas? Jeigu šis klausimas ir teisėtas, tai 
atsakyti į jį tegalima labai sausai: popietiniam tyrime jis neda- 
lyvavo. Niekieno nepatvirtinti spėliojimai, ko gero, teisingi: esą 
jis, lydimas savo sužadėtinės, apėjo dvi ar tris apdovanojimais 
prekiaujančias miesto krautuves. Kažkuris iš mūsų klasės sskma- 
dienį jį neva matęs kavinėje „Keturi metų laikai, - drauge su juo 
buvusi ne tik sužadėtinė, bet ir jos tėvai; po marškinių apykakle 
viskas buvę savo vietoj. Kavinės lankytojai galėjo nedrąsiai žvilg- 
čioti į šalia sėdintį didvyrį ir šakute manieringai knaibyti gabalėlį 
trečiųjų karo metų pyragaičio. 

Sekmadienį keliai manęs į tą kavinę neatvedė. Jo šventybei 
Guzevskiui ankstyvosiose mišiose buvau prižadėjęs pavaduoti 
jo tarną. Malkė su savo marguoju kaklaryšiu pasirodė tuoj po 
septynių, bet su kitom nuolatinėm penkiom senutėm vis vien 


neįstengė užpildyti buvusios gimnastikos salės tuštumos. Jis, 

kaip visada, įsitaisė kairėje. Aną šeštadienio vakarą po apklausos 
mokykloje jis tikriausiai irgi buvo užsukęs į Marijos koplyčią iš- 
pažinties. O gal dėl kokių kitų sumetimų kuždėjai į ausį Vynkei 
Jėzaus Širdies bažnyčioje? 

Išeinant Guzevskis mane sulaikė, ėmė klausinėti apie Rusijo- 
je kariaujantį brolį — tiesa, gal nebekariaujantį; jau kuris laikas 
iš jo nebuvo jokių žinių. Guzevskis, atrodo, mane tada apdova- 
nojo mėlyniniais ledinukais, - aš jam dar kartą buvau išlyginęs 
ir iškrakmolinęs visus mišparų arnotus ir albas. Žinau tik viena: 
kai išėjau iš zakristijos, Malkės jau nebuvo. Aišku, jis galėjo įsės- 
ti į privažiavusį tramvajų ir nuvažiuoti. Makso Halbės aikštėje 
įlipau į prikabinamą devintuko vagoną. Tramvajui jau gerokai 
įsibėgėjus, Magdeburgo gatvėje įšoko Šilingas. Šnekėjomės visai 
apie ką kita. Galbūt aš jam pasiūliau ledinukų, nepašykštėtų jo 
šventybės Guzevskio. Pakeliui aplenkėm Hoteną Zontagą. Jis 
mynė moterišką dviratį, o už nugaros apžergusi bagažinę sėdė- 
jo mažoji Pokrifkė. To trapaus padarėlio šlaunys atrodė vis dar 
varliškos, bet jau nebe visur Tula buvo tokia plokščia. Važiuo- 
jant jos plaukai draikėsi vėjy, ir buvo aiškiai matyt, kad dabar 
jie ilgesni. 

Prie atšakos mūsų tramvajui teko praleisti kitą, ir Hotenas 
Zontagas su Tula mus aplenkė. Jie luktelėjo mūsų Brezeno sto- 
telėje. Vaidino broliuką ir sesutę, - laikėsi susikibę už mažųjų 
pirštelių. Tulos suknutė buvo žydra, pernelyg žydra, skalbta nu- 
skalbta; visur kur striuka ir ankšta. Ryšuliuką su maudymosi kos- 
tiumais ir kitkuo laikė Hotenas Zontagas. Tylom susižvalgėm, 
supratom vienas kitą ir įtemptai patylėję išspaudėm: „Kas gi dau- 


giau, aišku, Malkė. Pasiutėlis!“ 

Tula troško patirti visas smulkmenas, nekantravo ir barbeno 
aštriais pirštukais. Bet nė vienas nevadinom daiktų tikraisiais 
vardais. Taip ir liko tik tas lapidariškas „Kasgidaugiaujeinemal- 
kė“. Šilingas, ne, aš įtvirtinau naują sąvoką; įsispraudęs tarp Ho- 
teno Zontago galvos ir Tulos galvutės, pasakiau: 

— Didysis Malkė. Tai galėjo padaryti ir tai padarė tik Didysis 
Malkė. 

Šis titulas jam ir liko. Visi ankstesni bandymai prilipdyti 
Malkei kokią nors pravardę neilgai trukus žlugdavo. Prisimenu, 
„nei žalią, nei virtą, o už akių sakydavom: „bėdžius“ arba - „ak, 
tas bėdžius!“ Ir tiktai man sušukus: „Tai padarė Didysis Malkė!“, 
vardas prigijo. Tad nuo šiol, kalbėdami apie Joachimą Malkę, sa- 
kysim „Didysis Malkė“. 

Prie kasos pagaliau atsikratėm Tula. Ji pasuko į moterų mau- 
dyklę, - sukneliukė ant menčių taip įsitempė, jog vos neplyšo. 
Nuo panašaus į verandą vyrų maudyklės priestato vėrėsi blyški 
jūra, aptraukta giedrą pranašaujančiais debesėliais. Vanduo - 
devyniolika laipsnių. Išsyk pastebėjom: pašėlusiai taškydamas 
vandenį, ten, už antrosios seklumos, kažkas plaukė minų tralerio 
link. Nutarėm iškart ir vieningai: vienas mūsų privalo plaukti iš 
paskos. Mudu su Šilingu pasiūlėm plaukti Hotenui Zontagui, 
bet šiam atrodė kur kas maloniau su Tula Pokrifke gulinėti už 
šeimyninės maudyklės pertvaros ir ant jos varliškų šlaunelių 
barstyti smėliuką. O Šilingas pareiškė: jis esą pernelyg prisikirtęs 
pusryčių. 

— Kiaušinių ir taip toliau. Mano močiutė Krampice laiko viš- 
tas, tai sekmadieniais dešimtį kitą kartais atveža. 


Aš neturėjau ką pasakyti. Pusryčiavau dar prieš mišias. Saiką 

retai kada pavykdavo išlaikyti. Be to, kas šūktelėjo „Didysis Mal- 
kė“? Juk ne Šilingas ir ne Hotenas Zontagas. Nelabai skubėda- 
mas nuplaukiau. 

Tuo tarpu ant tiltelio tarp moterų ir šeimyninės maudyklės 
kilo baisus triukšmas: Tula Pokrifkė įsigeidė plaukti su manim. 
Ji, tikras kaulų maišelis, tupėjo ant turėklų. Jau kelinta vasara 
Tula vilkėjo vis tą parį pilką kaip pelės kailiuką, grubiai adytą — 
vaikišką maudymosi kostiumėlį, visai sudilusį ties besikalančiom 
krūtim, aptemptą ant šlaunų, su sutrinta raukšle tarpkojy. Ji 
raukė nosikę, skėtaliojo kojų pirštus ir purkštavo. Kai Hotenas 
Zontagas jai kažką kuštelėjo ausin ir prižadėjo, Tula kiek aprimo 
ir atsisakė savo ketinimo; keturi ar penki penktokai, visi neblogi 
plaukikai, - juos ne kartą buvau matęs luote, - persirito per turė- 
klus ir puolė į vandenį: tikriausiai kažką suuodė ir ruošėsi plaukti 
į luotą, nors tikino, kad jų tikslas kitoks: 

— Mes plaukiam kitur. Iki molo. Gal užsuksim ir į luotą, bet 
tik pasidairyti. 

Hotenas Zontagas pasirūpino ir manimi: 

— Tam, kuris drįs plaukti jam iš paskos, tai primygsiu kiau- 
šius... 

Ant galvos nušokau į vandenį, pasileidau plaukti, - dažnai 
keičiau stilių, nesiskubinau. Tuomet plaukdamas, o dabar rašy- 
damas, bandžiau, o ir dabar bandau galvoti apie Tulą Pokrifkę, 
nes nenorėjau ir nenoriu galvoti vien apie Malkę. Todėl ir plau- 
kiau nugara, todėl ir rašau: plaukiau nugara. Nes tik šitaip ga- 
lėjau ir galiu matyti Tulą Pokrifkę - kaulėtą, pilkos vilnos kos- 
tiumėliu, tupinčią ant turėklų: vis mažesnę, vis pasiutesnę, vis 


gailesnę. Mums visiems Tula buvo lyg įstrigusi skeveldra. Tik štai 

praplaukus antrąją seklumą ir ji nubluko, nusitrynė, nebeliko nei 
taško, nei skeveldros, nei skylės; aš nustojau tolęs nuo Tulos, aš 
jau artėjau prie Malkės; rašydamas apie tave, kaip matai, plaukiu 
krūtine ir visai neskubu. 

Tarp dviejų spurtų: tai buvo paskutinis sskmadienis prieš va- 
saros atostogas. Kas gi tuomet vyko? Užimtas Krymas, o Rome- 
lis vėl pradėjo puolimą Afrikoje. Nuo Velykų mes buvom jau sep- 
tintokai. Ešas ir Hotenas Zontagas užsirašė savanoriais, abudu į 
„liufrvafę“, bet vėliau, - kaip ir aš, vis delsęs ir neapsisprendęs, 
kur rašytis, - į laivyną ar kur kitur, - tapo motorizuotais grena- 
dieriais; tai tarsi aukštesnės rūšies pėstija. Malkė kaip visuomet 
norėjo išsiskirti iš kitų, į jokius savanorius nesirašė ir šnekėjo: 
„Jūs ką, pakvaišot?“ O juk jis buvo metais vyresnis, būtų galėjęs 
rinktis ką nori, būtų ištrūkęs iš mokyklos. Bet rašant už akių ver- 
čiau neužbėgti. 

Likusius du šimtus metrų plaukiau dar lėčiau ir nekeisdamas 
padėties, - krūtine, kad neišsikvėpčiau. Didysis Malkė kaip vi- 
suomet sėdėjo naktouzo šešėlyje. Tik keliai saulėje. Rodos, jau 
prisinardęs. Drauge su bangelių plekšėjimu nugirsdavau bler- 
biančius kažkokios uvertiūros trupinius. Tokie Malkės triukai: 
nuneria į savo kabiną, užveda dėžę, paleidžia plokštelę, išneria 
varvančiu sklastymu, tupiasi šešėlin ir klausosi muzikos, žuvėd- 
roms virš luoto klyksniais tvirtinant tikėjimą sielų persikėlimu. 

Ne, pakol nevėlu, aš noriu dar kartą apsiversti ant nugaros ir 
pažvelgti į didelius kaip bulvių maišai debesis. Iš Pucigo užutė- 
kio visuomet neskubiai ir tolygiai jie traukdavo virš mūsų luoto į 
pietryčius, tai užtemdydami, tai vėl atverdami saulę ir skleisdami 


vėsą, kol nuplaukdavo sau. Nebent parodoje „Mūsų parapijos 

vaikai piešia vasarą , kurią man padedant tėvas Albanas gal prieš 
dvejus metus buvo surengęs mūsų Kolpingo namuose“, mačiau 
tokius gražius, tokius baltus, tokius panašius į bulvių maišus de- 
besis. Tad prieš kibdamas į surūdijusius, išlinkusius luoto turė- 
klus dar kartą pagalvojau: kodėl aš? Kodėl ne Hotenas Zontagas 
ar Šilingas? Galėjom juk plaukti visi, ir Tulą pasiimti, juolab kad 
tie penktokai, ypač vienas, rodos, jos giminaitis, - visi vadino jį 
Tulos pusbroliu, - nuolat trynėsi aplink ją. Bet palikęs Šilingą 
stebėti, kad niekas nesivilktų iš paskos, plaukiau vienui vienas. 
Aš, Pilencas, - beje, kuo čia dėtas mano vardas, - kitados 
klapčiukas, dabar - Kolpingo namų sekretorius, - kuo tik aš 
nesvajojau būti, o ir dabar negaliu atsikratyti visokiausių svajų. 
Skaitau Blua, gnostikus, Belį, Frydrichą Hėrą ir neretai, sujau- 
dintas gerojo Augustino išpažinčių, kiauras naktis siurbdamas 
stiprią arbatą, diskutuoju apie Kristaus kraują, Šventąją Trejybę 
ir Švenčiausiąjį sakramentą. Diskutuoju su pateriu Albanu — 
atviru pasauliui, lyg ir nelabai dievotu pranciškonu, pasakoju 
apie Malkę ir Švenčiausiąją Malkės mergelę, apie Malkės gūžį ir 
apie Malkės tetą, Malkės sklastymą, cukruotą vandenį, patefo- 
ną, poliarinę pelėdą, atsuktuvą, vilnonius bumbulus, švytinčias 
sagas, apie katę ir pelę - mea culpa** - apie tai, kaip Didysis Mal- 
kė tupėjo luote, o aš tai krūtine, tai nugara neskubėdamas plau- 
kiau pas jį, nes tik aš vienas lyg draugavau su juo, jei su Malke 
apskritai įmanoma draugauti. Bent aš stengiausi. Melas. Visai 


nesistengiau! Tiesiog laksčiau jam iš paskos, sekiojau jį, nepai- 


* Katalikiška jaunųjų amatininkų sąjunga, 1848 m. įkurta Adolfo Kolpingo 
(vert. past. ). 
** Mano kaltė (/or., vert. past.). 

sant visų jo atributų. Būtų pakakę Malkei pasakyti „Padaryk tą 
ir tą“, ir aš būčiau padaręs tą ir tą, ir dar daugiau. Tik Malkė 
niekad nieko nesakydavo: tylom priimdavo mano prieraišumą 
ir neprieštaraudavo, kai aš, norėdamas drauge eiti į mokyklą, 
darydavau lankstą per Ostercailę; iš ten ir traukdavom. Kai jis 
išrado, kad madinga nešioti bumbulus, buvau vienas pirmųjų, 
užsirišusių juos ant kaklo. Vienu metu, bet tiktai namuose, pa- 
sirišęs ant batraiščio nešiojau ir atsuktuvą. Ir jeigu aš ir toliau 
klapčiukavau ir stengiaus pelnyti jo šventybės Guzevskio prie- 
lankumą, nors nuo trečiosios klasės visi tikėjimai man pasidarė 
tuščia vieta, — tai tik todėl, kad galėčiau koplyčioje spoksoti į 
Malkės gūžį. Todėl kai Didysis Malkė po keturiasdešimt antrų- 
jų metų Velykų atostogų, - kautynėse Koralų jūroje jau daly- 
vavo lėktuvnešiai, - pirmusyk nusiskuto, po dviejų dienų ir aš 
nusigramdžiau smakrą, nors jokios barzdos nė su žiburiu nebū- 
tum matęs. Jeigu po susitikimo su povandeninio laivo kapitonu 
jis būtų man taręs: „Pilencai, nukniauk man tą gelžgaliuką!“, 
nieko nelaukęs būčiau jį nudžiovęs nuo kablio ir užkabinęs juo- 
dubalturaudonu kaspinėliu tau ant kaklo. 

Bet savimi Malkė rūpinosi pats; sėdėjo šešėlyje ant tiltelio 
ir klausėsi savo blerbiančios povandeninės muzikos: „Cavaleria 
rusticana ; žuvėdros aukštai, jūra tai lyg veidrodis, tai ir vėl tru- 
putėlį pašiurpus, o žiū - net neaukštos bangelės; reide stovi dvi 
geldos, šmėsteli debesų šešėliai; Pucigo pusėje - torpedinių ka- 
terių junginiai; šalia mūsų luoto jau kliuksi vanduo; aš lėtai plau- 
kiu krūtine, žvelgiu kažkur į šalį - antai, ventiliatorių likučiai, - 
kiekgi jų ten buvo? Prieš įsikibdamas į rūdėtus turėklus, matau 


tave, ištisus penkiolika metų matau vien tave! Priplaukiu, kimbu 

į turėklus, matau tave: Didysis Malkė nejudėdamas tupi šešėly- 
je, plokštelė po vandeniu užstrigo, kala vieną taktą, šit pagaliau 
nutilo, žuvėdros neria šalin; ant tavo kaklo - ordinas su juostele. 

Atrodei gan juokingai, nes tai buvo vienintelis daiktas ant 
tavo kūno. Tupėjai šešėly nuogutėlis, kaulėtas, amžinai įdegęs. 
Tik keliai iškišti saulėkaiton. Ilga, pusiau sustangrėjusi varpa ir 
kapšelis ramiai guli ant rūdžių. Keliai suspaudę delnus. Plaukai 
kuokštais užkritę ant ausų, bet kad ir po nardymo, vis tiek per- 
skirti per vidurį. Veidas tarsi sakytų — žiūrėk, aš Išganytojas, o 
žemiau - vienintelis dangalas - sustingęs, didelis, labai didelis 
blynas, gal per plaštaką nuo raktikaulio. 

Adomo obuolys, - aš ir dabar esu tuo įsitikinęs, - buvo ir 
Malkės motoras, ir stabdys, ir nors Didysis Malkė turėjo avari- 
nių motorų, jo „adomui“ tik dabar atsirado lygiavertė atsvara. 
Kremzlė trumpam nurimo, užsnūdo, nes ją guodžianti ir su ja 
besideranti harmonija turėjo priešistorę - jau an no aštuoni šim- 
tai trisdešimtaisiais eskizą jai buvo sukūręs tobulai jautęs formą 
senasis klasicistas Šinkelis. Pagal Šinkelio sumanymą anksčiau 
ordinas būdavo kabinamas ne ant krūtinės, o ant kaklo; credo — 
simetrija. Vėliau - menki patobulinimai 1870-1871 metais, ne- 
žymus pakeitimas 1914-1918 metais, na, ir dabar. Beje, nieko 
bendra su „Pour la merite“", kuris buvo kuriamas pagal Maltos 
kryžiaus pavyzdį. 

— Na, Pilencai, ką pasakysi? Gražus daiktelis, ką? 

— Kurjau ne, duok pačiupinėti. 

— Kaip manai, nusipelniau? 


— Iškart supratau, kad tu jį nušvilpei. 
* „Už nuopelnus“ (pranc., vert. past.). 

— Nušvilpei! Man jį vakar įteikė už tai, kad prie Murmansko 
aš nuskandinau penkias geldas ir vieną „Southampton“ klasės 
kreiserį... 

Puikiausiai nusiteikę pradėjom paikioti, visa gerkle traukėm 
„Dainą apie Angliją“, kūrėm jai naujus posmus, kur torpedavom 
ne tankerius ir desantines baržas, o kai kurias Gudrūnos gimna- 
zijos merginas bei mokytojas; sudėję delnus ruporu, šūkavom tai 
pompastiškus, tai „riebius“ pranešimus apie nuskandintus priešo 
laivus, kumščiais ir kulnimis būgnijom į tiltelį, - luotas tarškėjo ir 
barškėjo, nuo jo byrėjo sausas žuvėdrų mėšlas. Prisirinko žuvėd- 
rų, į uostą plaukė torpediniai kateriai, dangumi skriejo gražūs, 
balti debesys, horizonte lengvi kaip dūmelis pasirodydavo ir vėl 
išnykdavo laivai. Laimė, mirgėjimas; iš vandens neiššoko nė vie- 
na žuvelė; oras vis puikus. Teisybė, Malkės gūbrys kilojosi, ne, 
šįkart kitaip - jis atgijo ir pirmąsyk ėmė truputėlį paikioti; veide 
nė užuominos apie Išganytoją, veikiau begalinis gyvumas, - štai 
jis nusikabina savo gražniekį nuo kaklo, manieringai, paėmęs už 
juostelės galų tyčia prisideda jį prie klubų, kojomis, pečiais ir pa- 
lenkta galva gan juokingai vaizduoja panelę, bet ne kurią nors 
vieną, o visas iš karto; didelis kaip blynas ordinas tabaluoja dabar 
prieš jo varpą ir kapšelį, bet teįstengia pridengti vos trečdalį jo 
genitalijų. 

Bet aš, — tie tavo cirkai jau pradeda mane erzinti, - klausiu, 
ką jis rengiasi daryti; gal pasiliks tą daiktelį sau? Tuomet, sakau, 
geriausia būtų paslėpti jį skylėj po tilteliu drauge su poliarine pe- 
lėda, patefonu ir Pilsudskiu. 

Tačiau Didysis Malkė puoselėjo kitus planus, juos ir įgyven- 
dino. Nes jeigu Malkė būtų pakišęs ordiną po deniu... Arba ne, 
dar geriau: jeigu aš niekuomet nebūčiau buvęs Malkės draugas... 
Arba dar geriau: jei būtų buvę ir taip, ir anaip, tai tas blynas tik- 
riausiai ir būtų buvęs paslėptas radisto kabinoj, o man, Malkės 
bičiuliui, - na, nebent iš smalsumo, nebent dėl to, kad mudu 
buvom bendraklasiai, - nereikėtų rašyti, nereikėtų šnekėti tė- 
vui Albanui: „Tai tik aš kaltas, kad Malkė vėliau.. Bet aš rašau, 
nes noriu visa tai išsiaiškinti. Be abejo, malonu balto popieriaus 
lakštą paversti meniniu tekstu, bet kuo gi man gali pagelbėt bal- 
ti debesiukai, vėjo gūsiai, tiksliai nustatytu laiku į uostą įplau- 
kiantys kateriai ir graikų chorą pavaduojančių žuvėdrų pulkai; 
net jeigu šitą tekstą rašyčiau vien mažosiomis raidėmis ir be sky- 
rybos ženklų, vis tiek turėčiau pripažinti: buvusio lenkų minų 
tralerio „Rybitwa“ radisto kabinoje to daikto Malkė nepaslėpė, 
nepadžiovė jo tarp maršalo Pilsudskio ir Juodosios madonos, 
virš sukriošėlio patefono ir pradėjusios trūnyti pelėdos. O kol 
aš skaičiavau žuvėdras, jis su blynu ant kaklo trumpam nusilei- 
do - duodu galvą kirst! - pasipuikuoti savo švytinčiu ordinu 
prieš Švenčiausiąją mergelę, nenusiimdamas savo puošmenos 
pro liuką išlindo į dienos šviesą, įlindo į glaudes ir pernelyg ne- 
siverždamas priekin drauge su manim nuplaukė į maudykles. 
Čia, suspaudęs savo gelžgalį saujoj, nė nežvilgtelėjęs į Šilingą, 
Hoteną Zontagą, Tulą Pokrifkę, penktokus, nuėjo į persirengi- 
mo kabiną. 

Labai nenorom, puse lūpų, aš šį tą paaiškinau Tulai ir jos 
šutvei, paskui iškart nulindau į savo kabiną, skubiai persiren- 


giau ir prie devintuko stotelės dar spėjau pasivyti Malkę. Va- 

žiuojant bandžiau jį prišnekint — kas buvo, tai buvo! - atiduoti 
tą ordiną kapitonui leitenantui tiesiai į rankas; adresą būtų ga- 


lima sužinoti. 


Manau, jis nesiklausė, ką kalbu. Kaip įklynyti stovėjom gali- 
nėj tramvajaus aikštelėje. Aplink — vėlyvo sekmadienio priešpie- 
čio spūstis. Tarp suspaustų mūsų pilvų jis vis atgniauždavo delną, 
ir abu nudurdavom akis į rūstų tamsų metalą bei dar drėgną, su- 
glamžytą juostelę. Paskui Malkė prisidėjo ordiną prie kaklaryšio 
mazgo ir tarsi į veidrodį pabandė žvilgtelėti į vagono langą. Kai 
tramvajus, praleisdamas važiavusį priešais, stabtelėjo, pro Mal- 
kės ausį pažvelgiau į aerodromą už apleistų Zaspero kapinių ir 
kreivų pakrantės pušelių. Man pasisekė: lėtai leidosi sunkiai pa- 
krautas Ju-52. 

Bet į šitokį Malkės puikavimąsi sekmadienio minia tramva- 
juje nebūtų nė žvilgtelėjusi. Nebent būtume triukšmingai grū- 
dęsi pro vaikus, pro išsipūtusius krepšius, kovoję su paplūdimio 
alsa, stumdęsi tarp suolų. Vaikų inkštimas ir verkavimas, - šai- 
žus, tilstantis, virstantis miegu ir sirpimu, — aidėjo nuo prieki- 
nės iki galinės aikštelės; o kur dar kvapai? - pienas čia iškart 
būtų sugižęs. 

Kai Brunshofenvėge, paskutinėje stotelėje, išlipom, Malkė 
grįžtelėjęs man pareiškė - jis, girdi, sumanęs sutrikdyti mokytojo 
Valdemaro Klozės popiečio ramybę. Ketinąs aplankyti jį vienas, 
laukti jo gatvėje man nesą ko. 

Klozė, - šitą žinojo visi, - gyveno Baumbacho alėjoje. Tune- 


liu, klotu plytelėm po geležinkelio bėgiais, palydėjau Malkę ir 

palikau vieną. Ėjo koja už kojos, kilpuodamas. Traukdamas į tą 
Baumbacho alėją, suspaudęs kairės rankos nykščiu ir rodomuoju 
pirštu, jis laikė juostelės galus - suko ordiną it propelerį, ir jis 
skriejo net zvimbdamas. 

Prakeiktas sumanymas, prakeiktas ir jo vykdymas! Verčiau 
jau būtum švystelėjęs tą ordiną į liepas, - ūksmingose vilų alė- 
jose kiek tik nori šarkų! Jos tikrai būtų priglaudusios tą dzingu- 
liuką, - nusinešusios jį į savo žvangantį lobyną ir padėjusios šalia 
sidabrinio šaukštelio, žiedo ar segės. 

Pirmadienį Malkė gimnazijoje nepasirodė. Per klasę nuošė 
šnabždesys. Mokytojas Brunys vedė vokiečių kalbos pamoką. Jis 
čiulpė cebiono tabletes, nors privalėjo jas išdalinti mokiniams. 
Ant katedros gulėjo atverstas Eichendorfas. Nuo jos sklido se- 
niokiškai lipšnus ir salsvas murmėjimas: 

— Keletas puslapių iš vieno nenaudėlio gyvenimo. Du žvalūs 
bičiuliai traukė keliu. Ar regi tą puikų elnią? Kiekvienam daikte 
snaudžia daina. Drungną orą melsvos gijos jau... 

Apie Malkę nė žodžio. 

Tiktai antradienį su pilku aplanku po pažasčia pasirodė Klo- 
zė, atsistojo šalia mokytojo Erdmano, - šis sutrikęs tik trynė del- 
nus, — pajutom vėsų kvapą ir drauge su juo viršum mūsų galvų 
pasigirdo jo balsas: atsitikęs negirdėtas dalykas! Ir dar kada - vi- 
siems lemtingu metu, kai visi iki vieno privalą eiti išvien. Tasai, 
apie kurį čia kalbama, - pavardės Klozė neminėjo, - iš mokymo 
įstaigos jau pašalintas. Bus pranešta ir į aukštesnes instancijas, 
būtent į apskrities valdybą. Visiems patariama vyriškai tylėti ir 
vardan gimnazijos garbės šio niekingo poelgio acžvilgiu laikytis 


oriai. Toks būtų ir mūsų gimnazijos auklėtinio, kapitono leite- 

nanto, povandeninio laivo vado, apdovanoto... ir taip toliau, 
pageidavimas. 

Taip iš mūsų tarpo dingo Didysis Malkė. Bet karo metu var- 
gu ar iš gimnazijų ką nors šalindavo su „vilko bilietu“, - Malkę 
tik perkėlė į Horsto Veselio vidurinę mokyklą. O ir ten apie šią 


istoriją varpais neskambino. 


IX 


Horsto Veseliot mokykla prieš karą vadinosi realine 
kronprinco Vilhelmo gimnazija, - viskas ten buvo sudvisę, kaip 
ir pas mus. Pastatyta berods devyni šimtai dvyliktais metais, ji tik 
iš lauko rodės svetingesnė už mūsiškę plytų dėžę. Srūksojo pie- 
tinėje priemiesčio pusėje netoli Ješkentalio miško, tad, savaime 
suprantama, rudenį prasidėjus pamokoms, Malkės kelias į mo- 
kyklą su manuoju nebesikirsdavo. 

Ir per atostogas jo nematėm, - vasara be Malkės. Jis buvo iš- 
vykęs į karinio rengimo stovyklą, - ten buvo galima įgyti radisto 
kvalifikaciją. Jo įdegiu niekas nebegalėjo gėrėtis nei Brezene, nei 
Glerkau maudyklėse. Nebuvo prasmės ieškoti Malkės ir Marijos 
koplyčioje, ir jo šventybė Guzevskis, bent jau atostogų metu, ga- 
lėjo pamiršti ir savo uoliausią klapčiuką, nes klapčiukas Pilencas 
tarė sau: jokių mišių be Malkės! 

Mes, likusieji, dar karts nuo karto tupėdavome luote, bet 
džiaugsmo iš to buvo maža. Veltui Hotenas Zontagas bandė su- 
rasti landą į radisto kabiną. Vis nauji girdai apie puikiai įrengtą 
paslaptingą kajutę po cilteliu pleveno ir penktokų būryje. Toks 


berniūkštis viena šalia kitos įstatytom akimis, - visas tas mailius 


* Oficialių nacistų maršų kūrėjas (vert. past.). 

pagarbiai jį vadino Štiortebekeriu*, — nardydavo be atvangos. 
Tulos Pokrifkės pusbrolis, dar visai gležnas vyrutis, irgi kelis kar- 
tus atpūškino į luotą, bet nardyt nenardė. Gal mintyse, o gal ir iš 
tikrųjų, bandžiau su juo pakalbėt apie Tulą; mane prie jos trau- 
kė. Kaip ir pusbrolį, mane ji buvo irgi persunkusi savo - kokiu? - 
sutrintos vilnos ir nenykstančiu stalių klijų kvapu. 

— Atstokit jūs visi nuo jos! - atsakydavo arba galėjo atsakyti 
pusbrolis. 

Tulos luote nebūdavo. Ji tupėdavo maudyklėse, bet su Go- 
tenu Zontagu viskas buvo baigta. Teisybė, ir aš ją dukart buvau 
nusivedęs į kiną, tik nieko, deja, nepešiau: į kiną ji vaikščiodavo 
su visais. Panašu, kad ji buvo pametus galvą dėl Štiortebekerio, ir 
pametus nelaimingai, nes pats Štiortebekeris pirmučiausia buvo 
pakvaišęs dėl mūsų luoto ir ieškojo landos į Malkės kajutę. Atos- 
togoms baigiantis pasigirdo šnabžduliai apie tariamai sėkmingus 
jo nardymus. Bet stigo įrodymų, - juk jis neiškėlė paviršiun nei 
nudilusios plokštelės, nei aplamdytos poliarinės pelėdos plunks- 
nos. Šnekos netilo ir kai po pustrečių metų buvo išaiškinta gana 
paslaptinga paauglių gauja, kuriai vadovavo Štiortebekeris, pro- 
ceso metu, regis, buvo užsiminta apie mūsų luotą ir slėpruvę po 
deniu. Bet aš tuo metu jau tarnavau armijoje, ir mane pasiekė tik 
anos bylos nuogirdos, mat kol veikė paštas, jo šventybė Guzevs- 
kis rašydavo man bičiuliškus, sielą guodžiančius laiškus. Viena- 
me paskutiniųjų, rašytame keturiasdešimt penktųjų sausyje, kai 
rusų ordos jau veržėsi prie Elbingo, jis pasakojo, kaip gėdingai 


vadinamasis Štiortebekeris su gauja apiplėšęs Jėzaus Sirdies baž- 


* Klausas Šriortebekeris - prieš Hanzos sąjungą kariavęs piratas, „teisingo“ 
plėšiko simbolis (vert. past. ). 

nyčią, kur kunigavo jo švenrybė Vynkė. Tas atseit Štiortebekeris 
laiške buvo minimas tikrąja pavarde, ir dar, rodos, buvo rašoma 
kažkas apie trejų metų vaikutį, kurį toji govėda globojo ir garbi- 
no kaip talismaną. 

Kartais esu tikras, kartais dvejoju: ar Guzevskis savo pasku- 
tiniam, o gal priešpaskutiniam laiške, - jų ryšuliukas drauge su 
daiktmaišiu pražuvo Kotbuse, - minėjo luotą, kuriam prieš ke- 
turiasdešimt antrųjų metų vasaros atostogas buvo lemta išgyven- 
ti savo didžiąją dieną. Bet per tas pačias atostogas visas spindesys 
ir pradingo. Net šiandien ana vasara be Malkės man atrodo lyg 
be druskos. Kokia gi vasara be Malkės! 

Nepasakytum, kad būtume labai jo pasigedę. Aš netgi džiau- 
giausi, — nereikėjo lakstyti jam iš paskos. Bet kurių galų tada, 
vos prasidėjus pamokoms, tučtuojau nuskubėjau pas jo šventybę 
Guzevskį ir pasisiūliau tarnauti mišioms? Jo šventybės veidas po 
berėmiais akinių stiklais nušvito tūkstančiu raukšlyčių ir po tais 
pačiais stiklais tuojau išsilygino, surimtėjo, kai aš, lyg tarp kitko, 
valydamas jo sutaną - mudu sėdėjom zakristijoje, - paklausiau 
apie Joachimą Malkę. Ramiai, viena ranka pasitaisęs akinius, jis 
prabilo: 

- Žinoma, jis, kaip ir anksčiau, yra vienas uoliausiųjų, ne- 
praleidžia nė vienų sekmadienio mišių. Teisybė, visą mėnesį jis 
išbuvo karinėj stovykloje, bet, tikiuos, neturėčiau manyti, kad 
jūs vien dėl Malkės siūlotės tarnauti prie altoriaus? Atsakykite, 
Pilencai! 

Gal tik prieš dvi savaites gavom žinią, kad Kubanėje žuvo 
mano brolis Klausas, puskarininkis. Tad šia netektimi aš ir grin- 


džiau savo troškimą tarnauti Dievui. Tokiu išaugusiu mano die- 

votumu jo šventybė Guzevskis, atrodo, patikėjo, o gal tik sten- 
gėsi patikėti. 

Jeigu tik blankiai bepamenu Hoteno Zontago ar Vinterio 
veidų bruožus ir bruoželius, tai Guzevskį matau kuo aiškiau- 
siai — tankūs, šiurkštūs, susiraitę, vos žilstelėję juodi plaukai — iš 
jų ant sutanos byra pleiskanos. Tik pakaušyje šviečia bjauri, iki 
melsvumo išskusta tonzūra. Nuo Guzevskio dvelkdavo beržų 
vandeniu ir muilu „Palmoliv“. Kartais, įsikišęs į įmantriai raižytą 
gintarinį kandiklį, jis rūkydavo rytietiškas cigaretes. Jo šventybė 
Guzevskis garsėjo kaip dvasininkas pasaulietis - su klapčiukais, 
pirmosios komunijos einančiais vaikais zakristijoje jis žaisdavo 
stalo tenisą. Visus baltus bažnytinius rūbus - humeralus ir al- 
bas — jis duodavo skalbti poniai Tolkmit, o kai senutė sunega- 
luodavo, kuriam nors guvesniam klapčiukui, neretai ir man. Rei- 
kalaudavo, kad skalbiniai būtų kaip reikiant iškrakmolyti. Visus 
rankogalius, stulas, visus mišių apdarus, gulėjusius ar kabojusius 
spintose, jis pats apkabinėdavo maišiukais su levandom, prikai- 
šiodavo jų ir tarp kitų skalbinių. Kai man buvo maždaug trylika, 
jo maža, beplaukė rankutė nuslydo man nuo pakaušio iki kelnai- 
čių ir tuoj atsitraukė, pajutusi, kad jos laikosi ne ant gumutės, o 
surišamos priekyje juostele. Dėl tokios jo glamonės galvos daug 
nekvaršinau, juolab kad sunku buvo rasti draugingesnį, jaunat- 
viškesnį ir malonesnį žmogų. Ir šiandien, prisiminęs jį pajuntu 
pašaipų prielankumą, tad daugiau nė žodžio apie tą atsitiktinį, 
nekaltą gestą, kuris, šiaip ar taip, kliudė tik mano katalikišką 
sielą. Šiaip jau tokių kunigų buvo šimtai. Guzevskis turėjo ge- 
rai sukomplektuotą biblioteką, skirtą menkai skaitančiai darbi- 


ninkiškai parapijai, eidamas savo ganytojiškas pareigas, nebuvo 

perdėtai uolus, jo tikėjimas nebuvo aklas, pavyzdžiui, jis netikėjo 
Marijos ėmimu į dangų ir apie viską, — tiek apie Kristaus kraują, 
tiek apie stalo tenisą, - kalbėdavo tuo pačiu minkštu ir smagiu 
balsu. Kvaila man rodės tik tai, kad jau keturiasdešimtųjų metų 
pradžioje jis pradėjo tvarkytis popierius dėl pavardės pakeitimo 
ir nepraėjus nė metams vadinosi, o ir kitiems liepė jį vadinti Gu- 
zevingu, jo šventybe Guzevingu. Beje, mada germanizuoti len- 
kiškai skambančias pavardes, kurios baigdavosi „kis“, „kė“ arba 
„a“, - pavyzdžiui, „Formela“, - tuo metu buvo plačiai paplitusi: 
Levandovskis virto Legnišu, vietoj mėsininko pono Olčeskio 
atsirado Olveinas. Jurgeno Kupkos tėvai pagal Rytprūsių ma- 
nierą panoro vadintis Kupkatais, bet jų prašymas nežinia kodėl 
buvo atmestas. Galbūt taip kaip Saulius panoro tapti Paulium, 
ir Guzevskis įsigeidė būti Guzevinu, bet mano rašiny Guzevskis 
ir toliau liks Guzevskiu, nes juk tu, Joachimai Malke, nepakeitei 


savo pavardės. 


Kai pirmąkart po vasaros atostogų tarnavau ansktyvosioms 
mišioms, vėl išvydau jį, - tokio dar nebuvau matęs. Baigęs įžan- 
ginę maldą, Guzevskis stovėjo prie sakyklos ir kažką darė - tada 
aš ir išvydau Malkę antram suole priešais Marijos altorių. Bet tik 
tarp Paskyrimo skaitymo ir giedojimo, o paskui tik įprastinio 
Evangelijos skaitymo metu galėjau tave kaip reikiant apžiūrėti. 
Visuomet per vidurį perskirti ir cukruotu vandeniu sudrėkinti 
plaukai dabar gal per degtuką buvo ilgesni. Du sustingę kuokštai 
tarsi stogo šlaitai krito ant ausų. Dabar Malkė būtų galėjęs skelb- 


tis kad ir Jėzum Kristum: rankos sudėtos vos ne prie pat kak- 

tos, alkūnės kybo ore, o po delnų stogeliu - nuogas ir beginklis, 
viską atskleidžiantis kaklas; ant švarkelio atvartų atlenkta balta 
marškinių apykaklė - kaip Šilerio; nei bumbulų, nei kaklaryšio, 
nei amuleto, nei atsuktuvo ar dar kokio pakabučio iš turtingo 
jo arsenalo. Vienintelis heraldinis gyvūnas šitam atviram plote 
buvo tik nerami peliukė, kurią dabar dengė Malkės gerklos; ta 
pati peliukė, kitados priviliojusi katę ar paskatinusi mane sviesti 
katę jam ant kaklo. Be to, tarp Adomo obuolio ir smakro įžiū- 
rėjau kelis sukrešėjusius skustuvo įdrėskimus ir vos nesuvėlinau 
sutilindžiuoti „Sanctus““. 

Komunijos metu Malkė afektavo mažiau. Maldai sudėtus 
delnus jis nuleido iki raktikaulių, bet alsavo taip karštai, jog atro- 
dė, kad jo viduje ant silpnos ugnies kunkuliuoja puodelis su gar- 
banotaisiais kopūstais. Vos nurijus ostiją, jo elgsena vėl kažkaip 
netikėtai pasikeitė: tą trumpą kelią nuo komunijos suolo iki savo 
vietos kairėje, kuriuo jis, kaip ir kiti, žengdavo tiesiai, be jokių 
lankstų, Malkė dabar prailgino — iš pradžių lėtai nelenkdamas 
per kelius kojų, nuėjo iki Marijos altoriaus vidurio, paskui su- 
klupo ant kelių, - tik ne ant linoleumo, o ant šiurkštaus kilimo, 
patiesto ties altoriaus laipteliais. Pamaldžiai sudėtas rankas jis 
pakėlė iki akių, iki sklastymo, dar aukščiau ir jau godžiai ištie- 
sė jas į nenatūralaus dydžio gipsinę figūrą be kūdikio - tą savo 
mergelių mergelę, stovinčią ant sidabrinio mėnulio pjautuvo 
su krintančiu nuo pečių iki kulnų nudažytu prūsiška žydruma, 
žvaigždėmis nusagstytu apsiaustu, sudėjusią ant plokščios krū- 
tinės ilgas rankas ir į buvusios gimnastikos salės lubas truputėlį 
išsproginusią savo stiklines akis. Kai Malkė pasikėlė ir pirštais vėl 

" Karalikiškų apeigų himnas „Šventas“ (/or., vert. past.). 

pradėjo grabinėtis apie šilerišką apykaklę, ant jo paraudusių ke- 
lių matėsi įsispaudęs grubus kilimo raštas. 

"Tokios Malkės elgsenos novacijos krito į akis ir jo šventybei 
Guzevskiui. Ne, aš jo neklausinėjau. Iškart po mišių, tarsi norė- 
damas nusimesti naštą, ar pasidalinti ja, jis pats prakalbo apie 
perdėtą Malkės pamaldumą, pavojingą jo išraišką ir savo nerimą, 
kuris štai jau kuris laikas jo neapleidžiąs. Malkės Marijos kultas, 
sakė jis, jau visai arti pagoniško stabų garbinimo, kad ir kokios 
vidinės paskatos trauktų jį prie altoriaus. 

Jis laukė manęs prie zakristijos durų. Persigandęs vos nepa- 
sukau atgal, bet jis paėmė mane už rankos, nevaržomai - irgi 
naujiena - nusijuokė ir pradėjo be galo, be krašto plepėti. Visad 
šykštus žodžiui, dabar šnekėjo apie orą - bobų vasarą, auksines 
gijas ir intymiai tuo pačiu plepio tonu ėmė pasakoti: 

— Žinai, užsirašiau savanoriu. Pats mirštu iš juoko. Juk 
tu žinai, kaip man visa tai patinka — tie kareiviški žaidimai, 
muštras iki pamėlynavimo. Nagi, spėk ginklo rūšį. Nė iš tolo! 
„Liuftvafė“ jau seniai palaida bala. Oi, mirsiu - parašiutininkai! 
Jau geriau iškart sakyk - povandeninis laivynas. Pagaliau! Vie- 
nintelė vieta, kur dar yra šiokių tokių šansų, nors jau dabar ži- 
nau, kad tas povandeninis gyvenimas man pasirodys tik vaikiški 
žaidimai, - verčiau jau daryt ką nors rimta ar juokinga. Tu juk 
žinai, aš visuomet norėjau tapti klounu. Ko tik vaikystėj nepra- 
simanai! Beje, man ir šiandien toji profesija patinka. Šiaip man 
einasi kuo puikiausiai. Ak, mokykla, mokyklėlė! Ko tik mes ten 
neprikrėsdavom! Pameni? Aš tiesiog negalėjau priprast prie to 
savo obuoliuko. Liga, galvojau, ar kas, o pasirodo, taip ir turi 


būt. Pažįstu žmonių - dar didesnius turi, tiktai jiems nė motais. 

Man viskas prasidėjo nuo tos katės. Pameni, gulėjom Heinricho 
Ėlerio aikštelėje. Rodos, vyko kažkokios muštuko rungtynės? 
Aš miegojau, gal tik snūduriavau, ir ta pilka bestija - o gal ji 
buvo juoda? - užmatė mano kaklą ir - strykt. O gal vienas jūsų, 
man rodos, Šilingas, tai panašu į jį, paėmė tą karę... Na, velniai 
nematė, pamirškim. Ne, luote aš daugiau nebuvau. Štiortebe- 
keris? Girdėjau. Aš gi neišsinuomojau to luoto, kaip tu manai? 


Užsuk kada pas mus. 


Visą rudenį vien dėl Malkės kuo uoliausiai klapčiukavęs, 
kvietimu pasinaudojau tik prieš Kalėdas. Iki advento man teko 
tarnauti mišioms vienui vienam, nes antro klapčiuko jo šventybė 
Guzevskis neįstengė surasti. Tiesą sakant, Malkę norėjau aplan- 
kyti jau anksčiau, nunešt jam žvakę, bet jas dalino tik vėliau, tad 
žvakę priešais Marijos altorių Malkė galėjo pastatyti tik antrą- 
jį advento sekmadienį. Kai jis sykį paklausė: „Ar galėtum gauti 
man žvakę?", atsakiau: „Pažiūrėsim: Ir parūpinau jam karo metu 
itin retą, blyškią kaip bulvės diegas, ilgą žvakę; mat žuvus broliui, 
mūsų šeima gavo teisę pirktis trūkstamų prekių. Pėsčiom nukul- 
niavau į ūkio valdybą, pateikęs mirties liudijimą, gavau paskyrą, 
sėdęs į tramvajų, nuvažiavau į Olyvą, ten susiradau specializuotą 
krautuvę, - žvakių joje nebuvo; dar porą kartų suvažinėjau, bet 
žvakę tau įteikti įstengiau tik antrąjį advento sekmadienį. Tą sek- 
madienį, kaip aš įsivaizdavau ir troškau, išvydau tave klūpantį 
su žvake prieš Mariją. Advento metu Guzevskis ir aš vilkėjom 
violetiniais rūbais, o tavo kaklas, rodės, auga iš baltos šileriškos 


apykaklės; jo neįstengė uždengti net persiūta kitados tragiškai 

žuvusio garvežio mašinisto milinė, nes dabar - dar viena naujie- 
na! - tujau neberyšėjai ano anglišku segtuku susegto šalio. 

Ir antrąjį, ir trečiąjį advento sekmadienį Malkė ilgai sustingęs 
klūpojo ant šiurkštaus kilimo, o aš vis norėjau priminti jam kvie- 
timą ir užeiti. Stiklinės Malkės akys, - jos net nemirkčiojo, o gal 
mirkčiojo, kai aš nusisukdavau į altorių, - buvo sustingusios virš 
žvakės ties Dievo motinos pilvu. Sukryžiavęs nykščius iš abiejų 
rankų jis padarė smailą stogelį, tarsi gindamasis minčių, kurios 
spietėsi jo kaktoje! 

Oaš pagalvojau: šiandien imsiu ir nueisiu. Nueisiu ir pasižiū- 
rėsiu, kaip jis ten. Bent vieną sykį gerai į jį įsižiūrėsiu. Juk kaži kas 


jame vis dėlto slypi. Juk jis pats mane kvietė. 


Neilga buvo toji Ostercailė: vienbučiai namukai su nuogais 
vynuogienojais ant grubiai tinkuotų fasadų, vienoda augmeni- 
ja prie šaligatvių; tik liepaitės čia dar tebesišaukė atramų. Gatvė 
mane liūdino ir skaudino, nors ir ji, ir mūsiškė Vestercailė buvo 
kaip du vandens lašai; o gal ir liūdino dėl to, kad mūsų Vestercai- 
lė lygiai taip pat kvepėjo, kvėpavo, savo liliputiniuose darželiuose 
žaidė metų laikus. Netgi šiandien, kai man tenka išvykti iš Kol- 
pingo namų, - otai atsitinka retai, kai susirengiu į svečius pas savo 
draugus bei pažįstamus Štokume ar Lohauzene, tarp aerouosto 
ir Šiaurinių kapinių, - ir traukiu per gyvenvietę, kurios gatvelės 
irgi taip pat slegiančiai ir varginančia kartojasi nuo vieno namo 
numerio iki kito, nuo vienos liepos iki kitos, - aš vis dar einu pas 
Malkės motiną ir Malkės tetą, pas tave, Didysis Malke: skam- 


butis prie sodo vartelių, kuriuos peržengtum vos pakėlęs koją. 

Keli žingsniai per žiemišką, bet besniegį sodelį su užklostytais 
rožių kerais. Tuščios gėlių lysvelės iš kraštų apdėliotos sveikom 
ir sutraiškytom Baltijos kriauklelėm. Ant marmuro nuolaužos - 
triušio didumo keraminė varlė, jos kraštai siekia sukastas lysves 
ir apkritę sustingusiais grumstais. Gėlių lysvėje už siauro takučio, 
kuriuo taip mintydamas žengiu tuos kelis žingsnius nuo vartelių 
iki trijų klinkerio laiptelių prieš ochra nuteptas duris po pusarke, 
tiesiai prieš varlę styro į žemę įbesta žmogaus ūgio kartis su inki- 
lu, panašiu į Alpių piemens trobelę; žengiu tarp tų lysvelių septy- 
nis ar aštuonis žingsnius, o žvirbliai nė nemano trauktis nuo savo 
lesalo. Gali pagalvoti, kad tokia gyvenvietė turėtų kvepėti gaiva, 
švara ir smėliuku, - nelygu koks metų laikas, bet anais karo me- 
tais ir Ostercailė, ir Vestercailė, ir Bėrenvėgas, net Langfūras Va- 
karų Prūsijoje, teisybę sakant, visa Vokietija kvepėjo svogūnais, 
margarine pakepintais svogūnais. Gal nevertėtų smulkintis, bet 
Vokietija kvepėjo ir troškintais, ir šviežiai susmulkintais svogū- 
nais, nors jų visur stigo; nelengva buvo jų prasimanyti, nors ir 
Vakarų Prūsijos Langfūre, ir visoj Vokietijoje šis stygius buvo 
sąmojingai siejamas su maršalu Geringu, - juk jis pats sykį per 
radiją prasitarė: trūksta svogūnų! Todėl savo rašomąją mašinėlę 
bent iš paviršiaus man reikėtų ištrinti svogūnų syvais, o tada ir ją, 
ir save susieti su prisiminimais apie svogūnų kvapą, kuris tais me- 
tais dusino visą Vokietiją, Vakarų Prūsiją, Langfūrą, Ostercailę ir 
Vestercailę ir nustelbė būsimųjų lavonų tvaiką. 

Vienu šuoliu užšokau ant laiptukų ir jau buvau bečiumpąs 
rankeną, bet durys pačios atsivėrė. Įsispyręs į veltines šlepetes, 
atvira šileriška apykakle Malkė jas atidarė pats. Savo sklastymą 


jis, matyt, buvo tvarkęsis prieš pat man ateinant. Jo nei šviesūs, 

nei tamsūs plaukai, įstrižai nuo sklastymo subraukti į viršų, krito 
standžiais kuokštais; šukuosena dar laikėsi, nors po valandos, kai 
aš pakilau eiti, Malkei šnekant, jo plaukai jau tirtėjo ir dribo ant 
didelių, tarsi kraujo pritvinkusių ausų. 

Sėdėjom svetainėje, šviesa krito pro stiklinę verandą. Į stalą 
buvo patiektas pagal kažkokį karo metų receptą keptas pyragas. 
Jis buvo bulvinis, bet dvelkė rožių vandeniu, - tai turėjo priminti 
marcipanus. Prie jo - visai normalaus skonio konservuotos sly- 
vos, rudenį prisirpusios Malkės sode; baltai nuteptą belapę slyvą 
galėjai išvysti pro kairįjį stiklinės verandos langą. Mane pasodi- 
no prieš Malkę, - jis sėdėjo stalo gale, nugara į verandą. Man 
iš kairės, šoninės šviesos nutvieksta taip, kad žili plaukai raitėsi 
lyg sidabriniai, sėdėjo Malkės teta. Iš dešinės - nušviesta iš kitos 
pusės, glotniau susišukavusi, tad ne tokia mirguliuojanti, sėdė- 
jo Malkės motina. Jos ausų krašteliai, aptraukti švelniu pūkeliu, 
virpantys plaukų galiukai šaltoje žiemiškoj šviesoj buvo labai 
ryškūs, nors kambarys tiesiog tvoskė karščiu. Viršutinis atvers- 
tos šileriškos apykaklės kraštas rodės baltutėlis, tik į apačią jis lyg 
pilkšvėjo: Malkės kaklas skendėjo šešėlyje ir atrodė plokščias. 

Abi moterys, - stambiakaulės, augusios kaime, darbą mačiu- 
siom rankom, — šnekėjo daug, nors viena kitos nepertraukda- 
mos, ir vis atrodė, kad kreipiasi į Malkę, netgi tada, kai teiraujasi 
apie mano motinos sveikatą. Per jį tarsi per kokį vertėją jos reiškė 
man užuojautą: 

— Tai žuvo ir jūsų broliukas Klausas. Teisybė, aš jį pažinojau 
tik iš tolo, bet vis tiek - toks puikus vaikinas! 

Malkė švelniai, bet ryžtingai vadovavo pokalbiui. Pernelyg 


slidžius klausimus, pavyzdžiui, kaip gali būti, kad mano tėvas 

siunčia kareiviškus laiškus iš Graikijos, o motina tuo tarpu pa- 
laiko intymius santykius su aukštais karininkais, jis iškart nuslo- 
pindavo: 

— Tu nesikišk, teta. Argi šiais laikais, kai viskas slysta iš po 
kojų, žmogus žmogui gali būti teisėjas? Tau, mama, tai visiškai 
neturi rūpėti. Jei tėtis būtų gyvas, jam būtų labai nemalonu klau- 
sytis tokių šnekų. 

Abi moterys jam paklusdavo - jam, o gal anam velioniui 
garvežio mašinistui, kurį Malkė neįkyriai pašaukdavo iš ano pa- 
saulio, kad nutildytų pernelyg įsismaginusias moteris. Aptariant 
padėtį frontuose, jos abi painiojo karo veiksmų teatrą Rusijoje 
su kovomis Šiaurės Afrikoje, — turėdamos galvoje Azovo jūrą, 
jos sakydavo El Alameinas. Čia Malkei irgi pavykdavo ramiai, be 
irzulio nukreipti įvykius į reikiamą geografinį tašką: 

— Ne, teta, šios jūrų kautynės vyko prie Guadalkanalo, o ne 
Karelijoje. 

Bet jei teta užsiminė, visi ėmėm svarstyti ir spėlioti Guadal- 
kanalo mūšyje dalyvavusių ir neva nuskandintų japonų bei ame- 
rikiečių lėktuvnešių likimą. Malkė laikėsi nuomonės, kad vos 
trisdešimt devintaisiais į vandenį nuleisti lėktuvnešiai „Hornet“ 
ir „Wasp“, panašūs į „Ranger“, jau yra pasirodę kovos arenoje ir 
dalyvavę kautynėse. Juk nei „Saratoga“, nei „Lexington“, o gal ir 
abu, nebebuvo įtraukti į karinio jūrų laivyno sudėtį. Dar mig- 
lotesnis buvo abiejų didžiųjų Japonijos lėktuvnešių - „Akagi“ 
ir pernelyg lėto „Kagi“ - likimas. Malkė gynė drąsias pažiūras, 
teigė, kad ateityje jūrų kautynėse dalyvausią vieni lėktuvnešiai, 
kad vargu ar verta statyti linijinius laivus; ateitis, jei tik apskritai 


kada nors dar kilsiąs karas, vis tiek priklausanti greitiems lengvų- 

jų laivų junginiams ir, aišku, lėktuvnešiams. Jis tuojau pradėjo 
berti smulkmenas, o kai neužsikirtęs pažėrė italų „esploratori“ — 
kreiserių — vardus, Malkės teta prapliupo ploti; garsiai daužė 
savo kaulėtom rankom, o jos veide šmėstelėjo kažkoks mergiškas 
smalsumas. Po tokio jausmų protrūkio stojus tylai, ji sutrikus 
ėmė taisytis plaukus. 

Apie Horsto Veselio mokyklą niekas neištarė nė žodžio. Tar- 
si pro miglą pamenu, kad jau kylant nuo stalo Malkė juokda- 
masis paminėjo savo, kaip jis sakė, „seną kaklo istoriją ir netgi 
papasakojo, - motina su teta irgi juokėsi, - pasakėlę apie katę: 
šįkart tą padarą jam ant galvos užmetęs Jurgenas Kupka. O, kad 
aš žinočiau, kas sugalvojo tą pasaką, - jis ar aš, o gal tas, kuris 
čia dabar rašo? 

Atsisveikinant Malkės motina suvyniojo man gabalėlį bulvi- 
nio pyrago. Koridoriuje, prie laiptų į antrą aukštą ir į mansardą, 
Malkė paaiškino, kas toje nuotraukoje, kabančioje šalia maišelio 
su šepečiais. Gan moderniai atrodantis garvežys su tenderiu, pri- 
klausęs Lenkijos geležinkeliams, - aiškiai matėsi raidės P K P, - 
buvo užėmęs didžiąją jos dalį. Prie garvežio sukibę už parankių 
stovėjo du mažyčiai, o vis dėlto fotografijoje vyraujantys vyriš- 
kiai. Didysis Malkė tarė: 

- Čia mano tėvas ir kūrikas Labuda prieš pat trisdešimt ket- 
virtųjų metų katastrofą prie Diršau. Jeigu ne mano tėvas, ten 


būtų buvę dar baisiau, užtat po mirties jį ir apdovanojo medaliu. 

Nuo metų pradžios rengiausi imti violončelės pamokas, — 
buvo likęs brolio instrumentas, - bet mus pašaukė į zenitinę ar- 
tileriją, o šiandien, ko gero, pradėti jau vėlu, nors tėvas Albanas 
nuolat pataria man tai daryti; beje, jis ir paskatino mane papasa- 
koti apie katę ir pelę: 

— Jūs tik sėskit prie stalo, mielas Pilencai, ir rašykit. Kad ir 
kaip jūsų pirmieji eilėraščiai bei apsakymėliai dvelkia Kafka, jūs 
turit savitą braižą. Taigi stverkit tą didelį smuiką arba sėskit ir 
rašykit, - ponas Dievas nepašykštėjo jums talentų. 

Rašau: mus priglaudė derva, neskalbtom kojinėm ir jūržo- 
lių čiužiniais pradvisę kranto, o drauge ir mokomosios Brezen 
Gletkau baterijos barakai, užsiglaudę už kopų tarp siūruojančių 
pajūrio smilgų ir žvyruotų promenadų, vedančių į tuos barakus. 
Daug būtų galima papasakoti apie priešlėktuvinės gynybos pa- 
galbininko ir uniformuoto gimnazisto kasdienybes, gimnazisto, 
kuris priešpiet klausydavosi įprastos žilagalvių mokytojų išmin- 
ties, O popiet atmintinai kaldavo artilerijos statutą ir gilinosi į 
balistikos paslaptis. Betgi čia pasakojama ne mano, ne naivia jėga 
trykštanti Hoteno Zontago ir ne banalių banaliausia Šilingo is- 
torija; čia privalu pasakoti tik apie tave, o priešlėktuvinės gyny- 
bos pagalbininku Malkė niekad nebuvo. 

Horsto Veselio mokyklos gimnazistai, irgi ėję apmokymą 
Brezen Gletkau baterijoje, šį tą apie jį pasakydavo, tiesa, nesileis- 
dami į ilgus, kate ir pele prasidedančius, pokalbius: 

— Iškart po Kalėdų jį paėmė į Reicho darbo tarnybą. Net ates- 
tatą išdavė, be jokių egzaminų. Na, egzaminai jam visada buvo 
vieni niekai. Ko norėt, vyresnis už mus. Jo dalinys, rodos, dabar 
stovi Tuchelio tyruose. Gal durpes jie ten kasa? Vargu, ten, viršu- 
je, atrodo, neramu. Partizanų zona, ir taip toliau. 

Vasario mėnesį aš aplankiau Ešą „liuftvafės“ ligoninėje Oly- 
voje. Jis čia gulėjo su lūžusiu raktikauliu ir baisiai troško rūkyti. 
Daviau jam kelias cigaretes, o jis pavaišino mane tirštu likeriu. 
Ilgai neužsisėdėjau. Eidamas į tramvajų, padariau lankstą ir pa- 
sukau per rūmų parką. Norėjau pasižiūrėt, kaip laikosi senasis 
šnabždantis grotas. Stovėjo kaip stovėjęs, ir sveikstantys kal- 
nų šauliai čia Airtavo su gailestingosiomis sesutėmis. Korėtam 
akmeniui dabar buvo kuždama iš abiejų pusių: tyla, paskui iš 
naujo kužduliai ir kikenimas. Kuždėtis man nebuvo su kuo, 
tad užsigalvojęs nužingsniavau alėja; ji buvo panaši į tunelį — 
virš galvos styrojo nuogos, susiraizgiusios šakos, ant kurių net 
paukščiai netūpė. Nuo rūmų tvenkinio ir šnabždančio groto 
alėja vedė tiesiai į Sopoto plentą ir ėjo vis siauryn, net baugu 
darėsi. Sutikau joje dvi seseles, vedančias kvatojantį ir šlubčio- 
jantį leitenantą, dvi senutes su trejų metų bambliu, kuris, beje, 
savo būgnelio nebedaužė ir tik stengėsi nuo jų pasprukti; ir štai 
šitam pilkame vasario tunelyje priešais kažkas pasirodė ir ėmė 
augti - pažinau Malkę. 

Susitikimas sutrikdė abu. Susidūrėm alėjoje be jokių atsišako- 


jimų, po suaugusiais viršum galvų brūzgynais, - net dangaus ne- 

simatė, ir visa tai teikė šventiško iškilmingumo, netgi kraupumo, 
ir trikdė. Kas čia mus suvedė - likimas ar vingri prancūzo, parkų 
projektuotojo fantazija? Netgi šiandien vengiu tokių aklinų par- 
kų, sukurtų senojo Le Notre“ dvasia. 

Tuoj, žinoma, sušnekom, ir aš nenuleidau akių nuo jo galvos 
apdangalo - uniforminė Reicho darbo tarnybos kepurė ne tik 
ant Malkės, bet ir ant kitų galvų atrodė neįtikėtinai bjauriai: ne- 
proporcingai aukštai iškilusi viršum snapelio, tarsi persigėrusi 
sudžiūvusiais ekskrementais; tiesa, pačiam viršuje buvo įdubusi 
kaip tikra skrybėlė - įdubos kraštai beveik lietėsi, sudarydami 
plastišką griovį, kuris ir pelnė kepuršei pravardę - „subinė su 
snapeliu“. Ant Malkės galvos ji atrodė itin šlykščiai. Bet juk tas 
griovys tik drastiškai atkartojo jo tiesų sklastymą, kurio darbo 
tarnyboje jam teko atsisakyti. Taip mudu jautriaodžiai ir stovė- 
jom tarp alėjos dyglių ir po dygliais - pribėgo ir nuo močiučių 
pasprukęs bamblys: daužydamas skardinį būgnelį, jis apsuko 
aplink mus kažką panašaus į magišką pusratį ir tratėdamas paga- 
liau pradingo siauroj alėjoj. 

Malkei vos spėjus nenorom atsakyti į mano klausimus apie 
pasitaikančius partizanų antpuolius Tuchelio balose, apie ėda- 
lą ir ar netoliese nėra dislokuotų darbo tarnybos panelių, mudu 
skubiai atsisveikinom. Dar norėjau paklausti, ką jis veikia Oly- 
voje ir ar aplankė jo šventybę Guzevskį. Patyriau, kad ėdalas dar- 
bo tarnyboje pakenčiamas, o „darbo panelių“ nė kvapo. Gandus 
apie partizanų antpuolius jis laikė perdėtais, nors ir ne iš piršto 


laužtais. Į Olyvą jį pasiuntęs oberfeldmeisteris parvežti kažko- 


* Andre Le Notre (1613—1700) — prancūzų architektas, parkų projektuoto- 
jas, Versalio parkų kūrėjas (vert. past. ). 

kių atsarginių dalių, - dviejų dienų tarnybinė komandiruotė. Su 
Guzevskiu persimetęs keliais žodžiais po ankstyvųjų mišių. Taip 
taręs jis piktai numojo ranka: 

— Koks buvo, toks ir liko! 

Atstumas tarp mudviejų vis augo, kiekvienas ėjom savo ke- 
liu. Ne, aš neatsisukau į jį. Neįtikėtina? Bet jei tik pasakyčiau: 
„Malkė į mane nė negrįžtelėjo“, visi iškart patikėtų. O atsigręžti 
man teko, ir ne kartą, nes niekas, netgi tas bamblys su skardiniu 
būgneliu, nepasipainiojo man po kojom, nepagelbėjo. 

Po to susitikimo, bent dabar man taip atrodo, ilgiau nei me- 
tus aš tavęs visai nemačiau, bet nematyti dar nereiškia pamirš- 
ti ir tavo įsitempusią sielą. O ir pėdsakai liko: pakakdavo man 
pamatyti katę, nesvarbu — pilką, juodą ar rainą, ir prieš mano 
akis tuojau pasileisdavo bėgti pelė; beje, metams bėgant, mane 
vis dažniau kamuoja abejonė: apginti peliukę ar paakinti katę 
medžioklei ? 

Iki pat vasaros mes glaustėmės kranto baterijoje, rengdavom 
begalinius rankinio turnyrus, o sekmadieniais, kai būdavo lei- 
džiama mus lankyti, po kopų brūzgynus duodavomės vis su tom 
pačiom mergiūkštėm ir jų sesutėm; tik aš likdavau vienas, - iki 
šiol ironiškai šaipausi iš šitos savo silpnybės. Kas gi ten dar bū- 
davo? Pipirmėtinių ledinukų dalijimas, pagraudenimai apie ve- 
nerines ligas, priešpiet - Hermanas ir Dorotėja, popiet - kulko- 
svaidis 98 K, paštas, marmeladas, dainos konkursas. Laisvu nuo 
tarnybos metu nuplaukdavom ir į mūsų luotą, beveik visuomet 
ten rasdavom gaują ištįsusių penktokų, niršdavom ir plaukdami 
atgalios niekaip negalėdavom suvokti, kas mus ten laikė priri- 


šęs iš eilės tris vasaras. Ir kur, - prie sukiužusios, žuvėdrų mėšlu 

aplipusios geldos! Vėliau mus perkėlė į bateriją „aštuoni kablelis 
aštuoni“ Pelonkene, dar vėliau - į bateriją Cigankenberge. "Iris 
ar keturis kartus buvo paskelbtas aliarmas, ir drauge su kitomis 
mūsų baterija numušė keturmotorį bombonešį. Paskui ištisas 
savaites netilo ginčai, kaip ten pataikėm — atsitiktinai ar ne, o 
pertraukose tarp ginčų ledinukai, - Hermanas ir Dorotėja bei 
ranka prie snapelio, sutikus karininką. 

Dar anksčiau į darbo tarnybą pakliuvo Hotenas Zontagas ir 
Ešas, jiedu buvo savanoriai. Aš kaip visada svyravau, rinkdama- 
sis ginklo rūšį, tuo metu baigėsi terminas užsirašyti, ir keturias- 
dešimt ketvirtųjų vasarį su gera puse mūsų klasės mokomajame 
barake išlaikiau brandos egzaminus, - iškart buvau atleistas iš 
priešlėktuvininkų ir pašauktas į Reicho darbo tarnybą. Kadangi 
turėjau dar dvi geras savaites laiko ir maniau, kad su mokykla 
dera atsisveikinti iš tikrųjų, bandžiau pamerginėt, - pas ką dau- 
giau eisi, jei ne pas Tulą Pokrifkę. Jai buvo jau šešiolika, o gal ir 
daugiau, ji duodavo beveik visiems, bet aš nieko nepešiau; nieko 
neišdegė ir su Hoteno Zontago sesute. Beliko guostis vienos savo 
pusseserės laiškais, - prasidėjus totaliniams bombardavimams, ji 
su visa šeima buvo evakuota į Sileziją. Užėjau atsisveikinti su jo 
šventybe Guzevskiu, prižadėjau per būsimas atostogas iš darbo 
fronto užšokti pas jį, patarnauti prie altoriaus; gavau dovanų me- 
talinį krucifiksą, — tokius gamino specialiai į armiją pašauktiems 
katalikams. O jau grįždamas ant Bėrenvėgo ir Ostercailės kampo 
sutikau Malkės tetą, — gatvėj ji nešiojo storastiklius akinius, ir 
pasprukti nepavyko. 

Nespėjusi nė pasisveikinti, ji tęsiamai, kaimietiškai, bet vis 


tiek greitakalbe, ėmė berti naujienas. Kai prošal kas nors eidavo, 

ji čiupdavo mane už peties ir prisitraukdavo mano ausį sau prie 
burnos. Karšti žodžiai su drėgnais krituliais. Iš pradžių - viso- 
kiausi niekai. Pliurpalai apie pirkinius: 

— Net su kortelėm negausi visko, kas priklauso. 

Patyriau, kad vėl baigėsi svogūnai, bet pas Maceratą esą gali- 
ma gautu rusvo cukraus ir miežinių kruopų, o mėsininkas Olvei- 
nas laukiąs lydytų mėsos konservų: 

— Viena kiauliena. 

Galop ji pati palietė pagrindinę temą: 

— Dabar berniukui jau geriau sekasi, nors apie tai jis nieko 
ir nerašo. Jis niekad juk ir neverkšleno, lygiai kaip ir jo velionis 
tėvas, mano svainis. Dabartės jį perkėlė pas tankistus. Ten gal ir 
geriau nei pėstijoj, bent ant lietaus mirkt nereikia. 

Paskui ji man pradėjo kuždėti jau tiesiai ausin, ir aš sužinojau 
apie naujus Malkės keistumus - kiekvieno laiško gale tarsi koks 
mokinukas jis dar ką nors nupiešdavo. 

— O vaikystėj niekad nepiešdavo, nebent mokykloj, kai teko 
piešti tušu. Aha, štai jo paskutinis laiškas, jau susilamdęs gerokai. 
Žinot, pone Pilencai, tiek žmonių nori pasiskaityt, sužinot, kaip 
jam sekasi! 

Teta padavė man Malkės laišką su lauko pašto antspaudu. 

— Paskaitykit ir jūs. 

Bet aš neskaičiau. Tik laikiau tą popierių tarp nuogų pirštų. 
Sausas sūkuringas vėjas tvokstelėjo tiesiai į mane nuo Makso 
Halbės aikštės ir pradėjo suktis aplink. Širdis suplakė stipriau, 
nusirito į kulnis. Manyje nubudo ir prabilo septynetas brolių, 
bet nė vienas jų nerašė man drauge su Malke. Pradėjo snigti, ta- 


čiau popierius, nors prastas, pilkšvai rusvas, vis tiek buvo baltes- 

nis už sniegą. Šiandien jau galiu pasakyt - viską suvokiau iškart, 
bet tik varčiau akis, o į laišką nežiūrėjau, nenorėjau jo net matyt; 
dar prieš sušlamant popieriui jau žinojau, kad Malkė pirmosiose 
linijose: laužyti brūkšniai po švariai išvedžiotom eilutėm. Steng- 
tasi rašyti kaip įmanoma tiesiau, bet vis tiek nukreivota žemyn, 
popierius juk neliniuotas, o apačioj - aštuoni... dvylika, trylika, 
keturiolika nevienodų, ranka nubrėžtų ratukų. Prie kiekvieno 
tokio ratuko prilipdyta į karpą panaši araugėlė, o iš kiekvienos 
karpos kyšo nykščio nago ilgumo pagaliukas, nukreiptas į kai- 
riąją lapo pusę, ir visi šitie tankai, - kad ir kokie bejėgiški buvo 
tie piešinukai, aš vis dėlto pažinau rusiškus T-34, - kurioje nors 
vietoje, dažniausiai tarp bokštelio ir korpuso, buvo paženklinti 
bokštelį sunaikinančiu kryžiuku - pataikymo tašku. Be to, su- 
naikintų tankų registratorius, matyt, nujausdamas tam tikrą bū- 
simųjų žiūrovų bukumą, spausdamas mėlyną pieštuką ant visų 
keturiolikos T-34 - tiek, kiek jų ir buvo, - brūkštelėjo didesnius 
už juos pačius kryžius. 

Ne be pasitenkinimo paaiškinau Malkės tetai, kad čia, macyt, 
ir bus tie tankai, kuriuos pamušė Joachimas. Teta nė truputėlio 
nenustebo, - jai, girdi, ir kiti šitaip aiškinę, tik ji niekaip nega- 
linti suvokti, kodėl tų tankų tai daugiau, tai mažiau - anuokart 
buvę tik aštuoni, o štai šiame, priešpaskutiniame, laiške net dvi- 
dešimt septyni. 

— Tai tikriausiai tik todėl, kad paštas retai ateina. Bet jūs, 
pone Pilencai, privalot paskaityt, ką rašo mūsų Joachimas. Jis ir 
jus čia mini vis dėl tų žvakių, bet mes jau gavom kelias. 

Probėgšmiais permečiau akim eilutes: Malkė susirūpinęs 


klausinėjo apie didįjį ir mažąjį motinos lūžius, apie tetos svei- 


128 


karą, — laiškas buvo adresuotas abiem moterims, - klausinėjo 
apie trombozes ir auglius ant nugaros, rūpėjo jam ir sodas: „Ar 
šiemet vėl buvo slyvų? Kaip gyvuoja kaktusai?“ Keli šykštūs 
sakiniai apie tarnybą, - Malkė vadino ją rūsčia ir atsakinga: 
„Aišku, turim ir nuostolių. Bet tikiuosi, kad Švenčiausioji ir to- 
liau sergės mane: Toliau - prašymas: ar negalėtų motina ir teta 
būti tokios geros ir per jo šventybę Guzevskį paaukoti vieną, 
o jeigu pasisektų gaut, — dvi žvakes Marijos altoriui: „Galbūt 
Pilencas galėtų keletą parūpinti, jie juk gauna paskyras“ Jis dar 
prašė pasimelsti šventajam Judui Tadui, antros eilės Marijos sū- 
nėnui, - Malkė gerai pažino šventąją šeimą, — ir atlaikyti mišias 
už tragiškai žuvusį tėvą: „Juk jis paliko mus, negavęs paskutinio 
patepimo“ Pabaigoj vėl visokiausi niekai ir blankūs gamtos ap- 
rašymai: „Jūs nė neįsivaizduojat, kaip čia viskas sujaukta, kaip 
čia skursta žmonės, galybė vaikų. Nei elektros, nei vandentiekio. 
Kartais, rodos, imtum ir paklaustum - vardan ko visa tai, bet, 
matyt, taip jau lemta! Jeigu turėtumėt ūpo ir būtų gražus oras, 
nuvažiuokit kada traukiniu į Brezeną, - tik šiltai apsirenkit! - ir 
pasidairykit, ar ten, kairėj pusėj, netoli uosto vartų, nematyt iš 
vandens iškilusių laivo likučių? Kitados ten riogsojo tokia gel- 
da. Ją galima pastebėti ir plika akimi, o juk teta su akiniais, man 
būtų įdomu, ar ten dar..: 

Aš pasakiau Malkės tetai: 

— Nėra ko jums ten važiuot. Luotas vis ten pat. Kai vėl rašysit, 
perduokit Joachimui mano sveikinimus. Tegul jis būna ramus. 


Čia viskas po senovei, jo luoto niekas nepavogs. 

Net jeigu Šichau statykla ir būtų jį pasiėmusi, pakėlusi nuo 
dugno, nuvilkus į metalo laužą arba per nauja įrengusi, ar tai 
būtų tau kuo padėję? Nejau būtum laiškuose iš fronto nustojęs 
taip kruopščiai piešti rusų tankus ir braukyti juos mėlynu pieštu- 
ku? O kas metalo laužu paverstų Švenčiausiąją mergelę? Kokios 
piktosios dvasios sugebėtų mūsų senąją, gerąją gimnaziją pavers- 
ti paukštelių lesykla? O katė ir pelė? Argi būna istorijų, kurios 


baigiasi? 


XI 


"Tas tris ar keturias dienas, kurias man teko pratupėti namuo- 
se, Malkės keverzonės taip ir stovėjo akyse. Tuo metu mano ma- 
mytė palaikė ryšį su vienu, rodos, Todto organizacijos, statybos 
vadovu. O gal ji vis dar virė nuo skrandžio opos kenčiančiam 
oberleitenantui Šryvei bedruskius dietinius valgymus, kurie jį 
taip pririšo prie mūsų namų? Ir vis dėlto vienas šitų ponų nesi- 
varžydamas įsispyręs į mano tėvo šlepetes vaikštinėjo po mūsų 
butą, beje, net nesuvokdamas, kaip tai simboliška. O motina, 
tarsi sekdama iliustruoto žurnalo patarimais, sukūrusi namų 
jaukumą iš kambario į kambarį tampė akivaizdų gedulą — ap- 
sitaisiusi juodais elegantiškais drabužiais, vaikštinėjo ne tik po 
gatves, bet ir po virtuvę bei svetainę. Žuvusiam mano broliui ant 
bufeto motina įrengė kažką panašaus į altorių: pirmučiausia taip 
išdidino jo paso nuotrauką, kad brolį sunku buvo ir pažinti, 
ten jis nufotografuotas su puskarininkio uniforma, bet vienplau- 
kis. Abu pranešimus apie Klauso mirtį, išspausdintus „Vorpos- 
ten“ ir „Neuesten Nachrichten“, ji juodai įrėmino ir pakišo po 
stiklu. Tai antra. Trečia - pluoštelis laiškų iš fronto, perrištas 
šilkine juostele; ketvirta - antros klasės Geležinis kryžius ir Kry- 
mo kautynių ženklelis, uždėtas ant laiškų ir pastumtas arčiau rė- 


melių. Ir penkta — brolio smuikas su smičium, padėtas dešinėje 

ant prirašyto gaidų lapo, tarsi atsvara laiškams. Klausas kartais 
bandydavo kurti sonatas. 

Jei šiandien aš kartais pasigendu savo vyresniojo brolio Klau- 
so, kurio beveik ir nepažinojau, tai anuomet to altorėlio kone 
pavyduliavau — panašiai išdidintą įsivaizduodavau juoduose rė- 
meliuose savo nuotrauką, jaučiaus nuskriaustas ir dažnai, likęs 
vienas gerajame kambaryje, grauždavau nagus, — brolio altorius 
taip ir lindo į akis. 

Žinoma, vieną gražią dieną, oberleitenantui gulinėjant ant 
kušetės ir popinant savo skrandį, o virtuvėje kunkuliuojant jam 
skirtai lengvai avižienei, savo vis tvirtėjančiais kumščiais aš pats 
būčiau sudaužęs tą fotografiją, mirties pranešimus, o, ko gero, ir 
smuiką. Bet atėjo diena, kai reikėjo išeiti į Reicho darbo tarnybą, 
ir aš praradau progą pasirodyti namų scenoje — tokį spektaklį ir 
šiandien, ir dar ilgai būtų galima rodyti, tik reikėtų viską gerai ins- 
cenizuoti. Pažiūrėkit: mirtis Kubanėje, motina prie bufeto ir aš, 
amžinai kažko delsiąs. Pasiėmęs savo „odinį lagaminą per Beren- 
tą aš nuvykau į Konicą ir tris mėnesius galėjau tyrinėti Tuchelio 
pelkes tarp Ošės ir Reco. Vėjo be perstojo pustomas smėlis. Rojus 
vabzdžių kolekcionieriams. Uogas barstantys kadagiai. Krūmai ir 
orientyrai: ketvirtas keras iš kairės, už jo dvi dailios tuopos, - į 
jas ir reikia pataikyti. Gražūs debesys virš beržynėlių ir drugeliai, 
patys nežinantys, kur lekia. Vidur pelkių - tamsūs, blizgūs ir ap- 
valūs ežerėliai; juose rankinėm granatomis sprogdinam karosus 
bei karpius. Sušaudymui pasmerkta gamta. Tuchelyje buvo kinas. 

Bet nekreipiant domės į beržus, debesis ir karosus, šitą darbo 
tarnybos barą su miškelio pridengtu keturių barakų kvadratu, su 


vėliavos stiebu, apkasais ir nuošaliau mokomojo barako įrengta 

išviete, aš galiu nupasakoti tik bendrais bruožais, nes jau metais 
anksčiau už mane, Vinterį, Jurgeną Kupką ir Banzemerą, po tą 
patį kvadratą, apsivilkęs civiliniais marškiniais ir apsiavęs auli- 
niais, vaikščiojo Didysis Malkė; jis buvo čia įsiamžinęs tiesiogine 
prasme. Bestogėj, sklidinoj kreivų pušelių ošesio išvietėje, tarp 
pelėžirniais apaugusių sienų, palei bežievį skersinį pušinėj len- 
toje buvo išpjautas, geriau pasakius, įrėžtas dviskiemenis žodis 
be vardo, o žemėliau, puikiai lotynų kalba, tik raidės be apvalu- 
mų, veikiau primenančios runas, buvo įrašyta jo mėgstamiausios 
giesmės pradžia: „Stabat Mater dolorosa.. Pranciškonų vienuo- 
lis Jakoponė di Todis būtų galėjęs džiūgauti, bet čia kas kita - net 
darbo tarnyboje negalėjau pabėgti nuo Malkės. Lengvinantis, 
kai už mano nugaros ir po manimi vis augo kirmėlaitėm knibž- 
danti mano bendraamžių išmatų krūva, tu neduodavai ramybės 
mano akims: su tokiu vargu išknebinėtas tekstas rėkė, priminda- 
mas man Malkę ir Švenčiausiąją mergelę, kad ir kaip stengiausi 
sukti žvilgsnį šalin. 

Be to, esu tikras, kad ir čia Malkė nė kiek nesišaipė. Šaipy- 
tis jis nesugebėdavo. Teisybė, kartais bandydavo. Tik visa, ką jis 
darydavo, liesdavo, sakydavo, iškart tapdavo rimta, reikšminga 
ir monumentalu. Kaip ir tas dantiraštis Reicho darbo tarnybos 
išvietėje, Tuchel Norde, tarp Ošės ir Reco. Sentencijos virškina- 
majam traktui, posmeliai apie antrą galą, grubiai nupiešta arba 
žodžiais išreikšta anatomija, — visas tas sąmojingas ir ne tokias 
sąmojingas kiaulystes, privertusias prabilti lentinį lauko išvietės 
aptvarą, stelbė Malkės tekstas. 

Tuo savo įrašu Malkė mane užklupo tokioj nuošalioj vie- 


toj, kad aš vos netapau šventuoju. Būčiau tokiu tapęs, ir da- 

bar man, ko gero, nereikėtų graužiant sąžinei verstis pusėti- 
nai apmokama socialine rūpyba Kolpingo namuose, netektų 
ankstyvojo komunizmo ieškoti Nazarete, o vėlyvosios krikš- 
čionybės Ukrainos kolūkiuose. Galiausiai būčiau išvaduotas 
ir nuo nesibaigiančių naktinių pokalbių su pateriu Albanu, ir 
nuo samprotavimų - iki kurio laipsnio burnojimas prieš Dievą 
gali atstoti maldą; galėčiau dar kažkuo tikėti, - nesvarbu kuo, 
kad ir kūnų prisikėlimu. Bet aš kirviu iškapojau mėgstamiau- 
sią Malkės sentenciją, o paskui, kai turėjau virtuvėj paskaldyti 
prakurų, joms aš panaudojau ir tą lentą — atidaviau ugniai net 


tavo vardą. 


Tarsi sena pasaka apie neparduodamą sklypą, — šlykštokai 
morali ir transcendentinė, - taip dabar akla, ką tik iškapota vieta 
rėkė garsiau už aną įrašą. Gandus apie tave čia, matyt, skleidė 
net skiedros, nes ir mūsų skyriuje, ir virtuvėje, sargybinėje ir san- 
dėlyje, ypač sekmadieniais, kai net musės dvesia iš nuobodžio, 
apie tave galėjai prisiklausyti kokių tik nori istorijų. Vis tie patys 
plepalai, gal tik su menkais nukrypimais apie darbo tarnybos ka- 
reivį Malkę, kuris prieš gerus metus tarnavo čia, Tuchel Nordo 
dalinyje, ir buvo prikrėtęs pašėlusių dalykų. Du sunkvežimių 
vairuotojai, virėjas ir sandėlininkas, tarnavę drauge su juo ir sėk- 
mingai išvengę visokiausių mėtymų iš vietos į vietą, taigi užsilikę 
čia lig šiol, iš esmės vienas kitam neprieštaraudami šnekėjo dau- 
gmaž taip: 

— Būtumėt matę, kaip jis atrodė iš pradžių - plaukai va iki čia. 


Aišku, tuoj gavo šaukimą pas kirpėją, bet kas iš to — ausys, nors 

grietinėlę plak, o jau tas jo gūžys, tas gūžys! Ir paskui... kai jis 
čia... arba, pavyzdžiui... bet va, klausykit, geriausias jo numeris: 
nuvežu aš visą tą naujokų šurvę į Tuchelį, kad išsirankiotų utėles, 
aš juk sandėlininkas. Palenda jie po dušu, aš žvilgt, ne, galvoju, 
pasivaideno, nagi, pažiūrėsiu iš arčiau, ir žinot — vos nesprogau 
iš pavydo: na ir pagalys to vaikino, dievaži, tokio nebuvau matęs, 
o jeigu jis, galvoju, dar imtų veikti visu pajėgumu! O ir veikė, 
kai reikėjo; šiaip ar taip, to pagalio savininkas kaip norėjo, taip 
ir tvarkė oberfeldmeisterio bobą, pasiutusią parytę, kokių ketu- 
riasdešimties metų, o kaltas pats idiotas vyras, feldmeisteris tas. 
Vėliau jį, asilą, perkėlė į Prancūziją; pats atsivedė berną į savo 
namus, - gal žinot, antras iš kairės namas, ten visa mūs vadovy- 
bė gyvena, mat sugalvojo statydintis triušidę. Na, Malkė, - taip 
vadinosi tasai vyrukas, - iš pradžių nesutiko, ne, nesišiaušė, — 
ramiai, dalykiškai pacitavo statutą. Tada viršininkas asmeniškai 
ėmėsi jį vaikyti ir dar dviem dienom paskyrė į išvietę - medaus 
kopti. Pats mačiau, plovėsi paskui nuošaliau su daržo žarna, kiti 
mat nė prausyklon jo neįsileido; ką gi, galop pasidavė, pasiėmė 
lentgalių, įrankių ir nuėjo, - ką gali žinot, gal ir pas triušius. 
Matyt, gerai jis ją ten pakedeno! Po savaitės senė jį vėl šaukiasi, 
kad padirbėtų sode, ir Malkė vos brėkštant, drebėdamas keliasi 
ir skuba pas ją. O ir į patikrinimą spėdavo. Bet laikas eina, triu- 
šidė nė iš vietos — tai tam mulkiui pagaliau nušvito galvoj. Net 
nežinau, užklupo jis juos ar kaip; sako, radęs savo senę užlaužtą 
virtuvėj ant stalo. Jie ten mat žaidė tėtį ir mamą, - feldmeiste- 
ris ko neiškrito iš koto. Vis dėlto rado išeitį: kone kasdien ėmė 
siuntinėti Malkę į Olyvą ir Okshioftą atsarginių dalių, kad tas 


vyrutis su savo instrumentu nesimaišytų ant akių. Senę, aišku, 

kaip reikiant apskaldė ir taip toliau. Raštinėj šneka, kad jiedu 
dabar susirašinėja. Ten juk kaži kas buvo, ne vien tai. Kas ten 
žino, jų pačių nepaklausi. Beje, tas Malkė vienui vienas surado 
požeminį partizanų sandėlį prie Gros Bislau, aš pats ten buvau. 
Irgi pašėlus istorija! Ten telkšojo tokia paprasčiausia kūdra, - čia 
visur tokių pilna. Mes tą apylinkę saugojom, ten pat ir dirbom; 
gulim sykį prie tos balos, o Malkė žiūri žiūri ir staiga sako: „Pa- 
laukit, čia kažkas ne taip“ Unterteldmeisteris, - pamiršau, kaip 
jį ten vadina, - šaiposi, mes irgi, bet leidžia Malkei nert, o tas 
tik šast - nusimeta savo skudurus ir pliumpt į vandenį. Dabar 
klausykit: vos keturis kartus panėręs į tą rudą padažą, visai negi- 
liai, gal pusmetrio gylyje, randa įėjimą į gan moderniškai įrengtą 
sandėlį su hidrauline nardinimo sistema. Še tau kad nori! Ketu- 
ris sunkvežimius prikrovėm, o viršininkas pareiškė jam padėką 
prieš rikiuotę. Netgi ordinui, kad ir menkam, pristatė, numojęs 
į tą istoriją su jo sene. Pasiuntė jam paskui, jau į frontą. Norėjo į 
tankistus, nežinia, pakliuvo ar ne... 

Aš iškart užsiraukiau. O ir Vinteris, Jurgenas Kupka ir Ban- 
zemeras, vos tik kas paminėdavo Malkę, laikė liežuvį už dantų. 
Tiesa, žygiuodami pro viršininkų namą į pratybas — matėm, 
antrojo namo kieme triušidės tikrai nėra — mes kartais susižval- 
gydavom, tapdavom lyg ir suokalbininkais, nors ir Vinteriui, ir 
Kupkai, o ypač Banzemerui, buvau gan abejingas. 

Likus mėnesiui iki tarnybos pabaigos, - mes šukavom apylin- 
kes, ieškodami partizanų, nė vieno nesučiupom, nuostolių irgi 
neturėjom, — taigi tokiu metu, kai nėra kada nė persirengti, vėl 
pasigirdo gandai. Sandėlininkas, kitados išdavęs Malkei unifor- 


mą ir gabenęs išsirinkti utėlių, pranešė: 

— Pirmučiausia: Malkė vėl parašė viršininko žmonai. Antra — 
apie jį teiraujasi iš pačių viršūnių. Vadai kuria atsakymą. Trečia... 
kaip mane gyvą matot... tai jam buvo skirta nuo lopšio. Ber kad 
per tokį trumpą laiką! Žinoma, kol buvo toks, kaip visi, galėjo 
sau kamuotis dėl gūžio. O dabar - karininkas! Ten tikrausiai jis 
pats jauniausias. Kai tik įsivaizduoju jį su tom ausim... 

Čia jau aš nebeišlaikiau, liežuvis atsirišo. Iš paskos - Vinteris. 
Jurgenui Kupkai ir Banzemerui irgi rūpėjo iškloti, ką žino. 

— Tą Malkę mes pažįstam kaip nuluptą! 

— Mes visi iš vienos klasės! 

— Dėl kaklo jis visąlaik kentė, dar tuomet, kai jam buvo vos 
keturiolika... 

— Pamenat, ką jis iškrėtė kapitonui leitenantui? Kaip per 
gimnastiką nukniaukė jam tą blyną su visa juostele? Štai kaip 
ten... 

— Palauk, reikia pradėt nuo patefono. 

— O konservai? Ką, manai, čia niekis? Jis, matot, nuolatos ant 
kaklo nešiodavosi atsuktuvą... 

— Leisk man pasakyt! Jeigu nori nuo pradžių, tai pasakok 
apie muštuko rungtynes Heinricho Ėlerio aikštelėje. Štai kaip 
buvo: gulim mes žolėje, o Malkė ėmė ir užsnūdo. Kur buvus, kur 
nebuvus, pievutėj atsirado pilka katė ir jau tykina prie Malkės. 
Pamatė jo „adomą“, pamanė - pelė, ir kad šoks... 

— Ką tu čia niekus tauški? Pilencas paėmė tą katę ir... gal ne 


taip? 

Po dviejų dienų viskas buvo patvirtinta oficialiai. Rytinės ri- 
kiuotės metu buvo paskelbta: buvęs Tuchel Nordo dalinio Rei- 
cho darbo tarnybos karys, iš pradžių paprasčiausias taikytojas, 
paskui puskarininkis ir tanko vadas, strategiškai reikšmingose 
vietose vykusių atkaklių mūšių metu sunaikino tiek ir tiek rusų 
tankų, be to, dar... ir taip toliau. 

Netrukus turėjo atvykti mums pamaina, pradėjom grąžinti 
į sandėlį savo skudurus, o aš gavau motinos atsiųstą iškarpą iš 
„Vorposten“. Juodu ant balto ten buvo atspausdinta: mūsų mies- 
to sūnus, iš pradžių paprasčiausias taikytojas, paskui tanko va- 


das, atkakliuose mūšiuose ir taip toliau... 

XII 


Suneštas mergelis, smėlis, žalrvykslėm švytinčios pelkės, kaž- 
kur būreliais bėgančios kreivos pušys, kūdros, rankinės granatos, 
karosai, debesys viršum beržynų, partizanai tarp pelėžirnių, ka- 
dagiai, kadagiai, senasis gerasis Lensas*, - jis kaip tik iš šitų vietų 
kilęs, - kinas Tuchelyje, - viskas liko užnugaryje, pasiėmiau tik 
savo „odinį lagaminą ir puokštelę sausų pievos gėlių. Bet jau 
traukinyje, vos išmetęs tas žoles pro langą, visose priemiesčių 
stotelėse, paskui centrinėje stotyje, prie kasų, atostogininkų iš 
fronto grūstyje, tarpduriuose ir tramvajuje į Langlurą aš, prara- 
dęs nuovoką, kaip apsėstas dairiausi Malkės. Civiliniais rūbais — 
išaugta gimnazisto uniforma - aš pats sau rodžiaus juokingas ir 
pernelyg krintantis į akis. Namo nevažiavau, - kas ten manęs 
galėjo laukti? — išlipau netoli mūsų gimnazijos, „Sportpalast“ 
stotelėje. 

Kolenkorinį lagaminą atidaviau pasaugoti šveicoriui ir nieko 
neklausinėdamas, - viskas čia man buvo iki panagių pažįstama, — 
pasileidau granitiniais laiptais aukštyn, šokdamas iškart per tris 
pakopas. Ne, Auloje jį rasti tikrai nesitikėjau. Abi salės durys 
buvo atlapotos, valytojos vertė suolus aukštyn kojom, muilino 


* Hermanas Lensas (Hermann Lėns, 1866-1914) - vokiečių poetas ir prozi- 
ninkas (vert. past.). 


juos, - kieno gi čia garbei? Pasukau kairėn: kresnos granitinės 
kolonos karštoms kaktoms aušinti. Marmurinė lenta abiejuose 
karuose žuvusiems gimnazijos auklėtiniams, - joje likę dar ganė- 
tinai daug vietos. Nišoje - Lesingas. Visur vyksta pamokos, ko- 
ridoriai tušti. Tiktai kažkoks plonakojis ketvirtokas su susuktu 
žemėlapiu praturseno per visur įsigėrusį troškų kvapą. 3a... 3b... 
piešimo klasė... Sa... stiklinė dėžė su žinduolių iškamšom... kažin, 
kas ten dabar? Aišku kaip dieną - katė. O kurgi šmirinėjanti pe- 
liukė? Greičiau, - pirmyn pro posėdžių salę. Koridorius baigėsi, 
šviesus jo langas liko už nugaros, ir tada tarp sekretoriato bei di- 
rektoriaus kabineto prieš mane išniro Didysis Malkė, tačiau be 
pelės; ant jo kaklo karojo nepaprastas daiktas - įspūdingas žvan- 
gutis, magnetas, svogūno priešingybė, galvanizuotas keturlapis 
dobilas, saldainis, aparatas, daiktas, daiktas, daiktas negaliune- 
tištartjo vardo. 

O pelė? Ji snaudė. Žaliavo birželis, o ji miegojo žiemos mie- 
gu. Snaudė po stora antklode, - Malkė buvo gerokai priaugęs 
svorio. Ne, čia ne tas atvejis, kai likimo ar autoriaus įgeidžiu pelė 
panaikinama; taip kitados, iš savo herbo pašalindamas žiurkę ir 
palikdamas tik gulbę, pasielgė Rasinas. Pelė buvo ir liko heraldi- 
nis gyvūnas, ir kai Malkė pradėdavo ryti, ji krustelėdavo net per 
miegus. Kad ir kaip didingai Malkė buvo dekoruotas, ryti jam 
karts nuo karto vis dėlto tekdavo. 

Kaip jis dabar atrodė? Kad fronte tu papilnėjai, aš jau sa- 
kiau, - labai nežymiai, vos per du sugeriamojo popieriaus lakš- 
tus. Tu lyg pasirėmei, lyg prisėdai ant baltai dažytos palangės. 
Buvai panašus į plėšiką — vilkėjai iš juodos ir pilkos medžiagos 


gabalų išradingai pasiūtą uniformą, kaip ir visi tankistai: pilkos 

plačkelnės krito ant nušveistų aulų, beveik uždengdamos juos. 
Juodas, truputėlį ankštas kitelis, kelios raukšlės pažastyse, bet, 
nepaisant to, kad buvai papilnėjęs, rūbas gulėjo gražiai. Ant ki- 
telio jokių apdovanojimų. O juk turėjai du kryžius ir dar kažką, 
neturėjai tik ženklelio už sužeidimą: Švenčiausioji tave sergė- 
jo nuo kulkos. Aišku, ant krūtinės nebuvo nieko, kas žvilgsnį 
kreiptų nuo didžiojo apdovanojimo. Sueižėjęs diržas prastai 
nušveista sagtimi juosė striuką švarkelį, - apačia vos per delną: 
ne veltui tankistų švarkus vadino beždžioniškom striukėm. Dir- 
žas ir pistoletas, kabantis beveik ant sėdynės, tarsi stingdė tavo 
kūną ir tuo pat metu stengėsi išjudinti tave iš tokios būsenos. 
Bet pilka lauko pilotė buvo uždėta tiesiai, nepakreipta ant šono, 
kaip buvo tuomet, o ir šiandien mėgstama; įduba priminė tavo 
meilę simetrijai, tiesų gimnazisto ir nardytojo sklastymą, tuos 
laikus, kai tu svajojai tapti klounu. Ir dar — nuo tada, kai ga- 
balėlis metalo išgydė nuo visų kaklo skausmų, tu nebenešiojai 
ilgų Išganytojo plaukų. Ant tavo galvos - paties ar kitų sušiauš- 
tas — styrojo degtuko ilgio ežiukas; anuomet tokia šukuosena 
puošdavo rekrūtus, o šiandien - modernią askezę propaguojan- 
čius ir pypkę rūkančius intelektualus. Bet veido išraiška buvo 
vis tiek išganytojiška. Didingas aras ant pilotės rodės lyg išaugęs 
iš plaukų, — išskėtęs sparnus ant kaktos tarsi balandis, Švento- 
sios Dvasios simbolis. Plona, šviesai jautri oda. Mėsinga, inkš- 
tiruota nosis. Smulkiom, rausvom raukšlytėm išvagoti žemyn 
nuleisti vokai. Ir kai aš, stovėdamas prieš tave, tankiai alsavau, 
o už nugaros po stiklu tamsavo katės iškamša, tavo akys beveik 
neišsiplėtė. 


Pirmasis bandymas pajuokauti: 

— Sveikas, unteri Malke! 

Sąmojis nepavyko: 

— Aš čia lūkuriuoju Klozės. Jis kažkur matematikos pamokoj. 

- Jis tai jau apsidžiaugs. 

— Noriu pakalbėt su juo dėl pranešimo. 

— Auloj jau buvai? 

— Savo pranešimą apgalvojau nuo pirmo iki paskutinio žo- 
džio. 

— Valytojas matei? Jos ten šveičia suolus. 

— Paskui užeisim su Kloze ir žvilgtelėsim, kaip geriau ant pa- 
kylos sustatyti kėdes. 

- Jis bus labai patenkintas. 

— Sieksiu, kad pranešimas būtų mokiniams, pradedant tik 
ketvirtokais. 

— Klozė žino, kad tu čia jo lauki? 

— Panelė Heršing, sekretorė, jau pranešė. 

- Jis tai džiaugsis, pamatysi. 

— Pranešimas bus labai trumpas, bet turiningas. 

— Klausyk, vyruti, tu bent papasakok, kaip per tokį trumpą 
laiką?.. 

— Kantrybės, mano mielas Pilencai, - visas problemas, susi- 
jusias su šiuo apdovanojimu, aš smulkiai išnagrinėsiu savo pra- 
nešime. 

— Tai bus Klozei džiaugsmo. 

— Prašysiu, kad jis nelydėtų manęs į salę ir nepristatinėtų. 

— Tai gal Malenbrantas? 

— Tegul šveicorius paskelbia — kas, kaip, ir gatava. 


— Na, tai jis... 


Per aukštus nuaidėjo skambutis, skelbdamas, kad pamokos 
gimnazijoje pasibaigė. Dabar Malkė plačiai pravėrė akis. Retos 
blakstienos pasistojo piestu. Tik pažiūrėti jis atrodė vangus, — 
viduje buvo įsitempęs lyg šuoliui. Pajutęs užnugaryje pavojų, pa- 
sisukau į stiklinę dėžę, - pilkos katės ten nebebuvo. Buvo juoda. 
Baltom letenėlėm ji vis slinko ir slinko į mus, kaišiodama baltą 
krūtinėlę. Ant kartoninio skydelio kaligrafišku braižu buvo už- 
rašyta: „Naminė katė“. Po skambučio tyla net spengė, katė nu- 
budo, o pelė ėmė vis labiau nerimauti. Neatsisukdamas į langą, 
paleidau kažkokį sąmojį, dar vieną, paskui prabilau apie jo moti- 
ną ir tetą, - norėjau, kad jis kiek atkustų, - kalbėjau apie jo tėvą, 
apie tėvo garvežį, tėvo mirtį prie Diršau, po mirties jam suteiktą 
medalį už drąsą: 

- Žinai, jeigu tavo tėvas būtų gyvas, jis tikrai džiaugtųsi. 

Bet man dar nespėjus užkalbėti danties, o katės atšnekinti 
nuo pelės, kvepiančiu aukštu balsu tarp mūsų įsibrovė direkto- 
rius Valdemaras Klozė. Malkės Klozė nepasveikino, nesikreipė 
į jį kaip į puskarininkį ir ordino kavalierių, nepasakė net: „Kaip 
aš džiaugiuosi, ponas Malke!“ Iš pradžių parodęs perdėtą dėmesį 
mano darbo tarnybai ir Tuchelio pelkių grožybėms, - tenai juk 
ir Lensas augo! — jis lyg tarp kitko viršum Malkės pilotės sviedė 
keletą neišvengiamų frazių. 

— Na matot, Malke, vis dėlto ir jūs šį tą pasiekėt. Horsto 
Veselio mokykloj jau buvot? Mano gerbiamas kolega, daktaras 
Ventas, labai džiaugsis. Juk jūs nepraleisit progos ten trumpai 
pakalbėt savo buvusiems bendramoksliams, sustiprinti jų tikė- 
jimą mūsų ginklo pergale. Leiskit jus minutėlei pakviesti į savo 
kabinetą. 

Ir Didysis Malkė klusniai nusekė iš paskos, jau tarpdury nuo 
savo pasišiaušusios galvos nusivoždamas pilotę: tas įdubęs pa- 
kaušis! Gimnazistas su kariška uniforma, besiruošiantis rimtam 
pokalbiui, kurio rezultatų nebelaukiau, kad ir labai knietėjo ži- 
noti, ką po tokio pasikalbėjimo jau visai nubudusi ir žvali pelė 


pasakytų katei, kuri, nors ir iškimšta, vis tebetykino. 


Mažytis, negražus triumfas: vėl mano viršus! Na, palauk! 
Bet juk jis nepanorės nusileisti, nepanorės net norėti. Tiek to, aš 
jam padėsiu. Aš pakalbėsiu su Klozė. Paieškosiu žodžių, kad jie 
smigtų tiesiai į širdį. Gaila, kad tėtušį Brunį įgrūdo į Šturhofą. 
Su savo senuoju Eichendortu kišenėje jis būtų mus parėmęs. 

Bet Malkei niekas negalėjo padėti. Galbūt, jeigu būčiau pa- 
šnekėjęs su Kloze... Tiesa, šnekėjau su juo, gal pusvalandį jis pūtė 
man į nosį savo pipirmėčių kvapą, o aš nusileisdamas tik droviai 
pasakiau: 

— Kaip žmogus, pone direktoriau, jūs, ko gero, teisus... Tik 
ar negalima būtų atsižvelgti... turint galvoje tokį ypatingą atve- 
jį. Šiaip jau visiškai jus suprantu. Neginčijamas faktorius: tvarka 
jums patikėtoje mokymo įstaigoje. Aišku, kas buvo, tai buvo, 
bet, antra vertus... juk jis taip anksti neteko tėvo. 

Kalbėjau ir su jo šventybe Guzevskiu, kalbėjau su Tula 
Pokrifke, kad ši pasirartų su Štiortebekeriu ir jo šutve. Buvau už- 
sukęs net pas savo buvusį jungbanfiurerį. Šis sėdėjo už rašomojo 
stalo apskrities valdyboje, Vinterplace, - iš Kretos jis grįžo me- 
dine koja. Mano pasiūlymas jį tiesiog sužavėjo, jis pradėjo plūsti 


mūsų paikus pedagogus: 


— Aišku, aišku, padarysim. Tegul jis ateina čia, tas Malkė. Lyg 
pro miglą aš jį prisimenu. Ten kaži kas, rodos, buvo su juo atsiti- 
kę? Na ir kas, buvo - pražuvo! Sušauksiu visus, ką tik galiu. Net 
merginų ir moterų sąjungas. Tuojau organizuoju salę, - prie pat 
gimnazijos, pašto direkcijoj, - trys šimtai penkiasdešimt vietų. 

O jo šventybė Guzevskis į zakristiją pasišovė sukviesti visas 
savo pagyvenusias damas ir kokį tuziną darbo katalikų, - naudo- 
tis bendruomenės sale jis neturėjo teisės. 

— Galbūt jūsų draugas iš pradžių sutiktų tarti kelis žodžius 
apie šventą Jurgį, tuomet jo kalba tilptų į tam tikrus bažnytinus 
rėmus. O baigdamas gal tegul pamini maldos galią sunkioj va- 
landoj? - iš šito susitikimo Guzevskis daug tikėjosi. 

Paraštėj dar paminėsiu tokį pusrūsį, kurį Štiortebekeris su 
šutve ir Tula Pokrifke norėjo pasiūlyti Malkei. Tula pristatė man 
kažkokį Renvaldą, - pažinojau jį tik iš matymo, klapčiukavo 
Jėzaus Širdies bažnyčioje. Renvaldas ėmė daryti paslaptingas 
užuominas, prašneko net apie Malkės apsaugą ir pareiškė, kad 
pistoletą jis turėsiąs atiduoti. 

— Aišku, jeigu ryšis ateiti, turėsim jam užrišti akis. Ir štai 
kas, - mažytis formalumas: jam teks pasirašyti lyg ir priesaiką, 
kad rylės. Aišku, mes gerai sumokėsim. Galim grynais, galim tar- 
nybiniais laikrodžiais. Veltui mes ir patys nieko nedarom. 

Bet Malkė nepanoro nei formalumų, nei honoraro. Aš net 
užsipuoliau jį: 

— Tai ko gi tu nori? Niekaip tau neįtiksi! Važiuok sau į Tu- 
chel Nordą. Ten jau naujo šaukimo vyrukai. Sandėlininkas ir vi- 
rėjas tave ten dar prisimena, - jie baisiausiai apsidžiaugs, jei rėši 


kalbą ir sublizgėsi! 

Malkė ramiausiai išklausydavo visus pasiūlymus, kartais net 
šyptelėdavo, pritariamai linksėdavo, dalykiškai klausinėdavo 
apie planuojamas sueigas, bet vos tik paaiškėdavo, kad nėra 
jokių kliūčių jas surengti, trumpai ir niūriai atmesdavo viską, 
netgi kvietimą pas gauleiterį. Nuo pat pradžių jis teturėjo vieną 
tikslą: mūsų gimnazijos Aulą. Jis troško stovėti auksinių dul- 
kių stulpe. Nutviekstas šviesos, krintančios pro smailiaskliau- 
čius langus. Troško rėžti kalbą garsiai ir tyliai perdžiant trims 
šimtams gimnazistų. Troško stovėti priešais gimnazijos įkūrė- 
ją baroną fon Konradį, kybantį salės gale - gelsvą kaip sūrį ir 
nemirtingą po storu lako sluoksniu. Į Aulą norėjo įžengti pro 
vienas iš dviejų nuo laiko patamsėjusių dvivėrių durų, o pasakęs 
trumpą, bet be galo reikšmingą kalbą išeiti pro kitas. Tačiau už- 
tvėręs iškart abejas duris, stovėjo Klozė golfo kelnėm smulkiais 
langučiais. 

— Kaip kariškis jūs turėtumėt suprasti, Malke. Ne, suolus va- 
lytojos muilino ir plovė be jokios ypatingos priežasties. Ne jums 
ir ne jūsų kalbai. Tikiu, kad esat kuo puikiausiai pasirengęs, tik 
iškart sakau — nieko neišdegs. Leiskit man taip pasakyt: daug 
žmonių visą gyvenimą vartosi ant brangių kilimų, o miršta ant 
plikų grindų. Mokykitės išsižadėti, Malke! 

Teisybė, Klozė truputėlį nusileido - sušaukė posėdį, ir šis, su- 
derinęs savo nuomonę su Horsto Veselio mokyklos direktoriu- 
mi, nusprendė: „Mokymo įstaigos statutas reikalauja..: 

Klozė pasiekė savo - pedagogų taryba perėjo į jo pusę ir pa- 
tvirtino, kad jeigu buvęs auklėtinis, kurio priešistorė, nepaisant 
to, kad... net jeigu ir atsižvelgsim į sunkų bei rūstų metą... žino- 


ma, neperdedant ano įvykio reikšmės, juolab kad laikas skiriąs 

mus nuo... tačiau, turint galvoje, jog tai beprecedentinis atvejis... 
abiejų mokyklų pedagogų taryba nutaria, kad... 

Klozė parašė laišką, labai asmenišką. Ir Malkė perskaitė, kad 
Klozė negalįs elgtis taip, kaip jam liepia širdis. Laikai ir aplinky- 
bės, deja, tokie, kad patyręs pedagogas, velkąs profesijos naštą, 
neturįs teisės duoti valią tėviškiems jausmams. Mūsų gimnazijos 
labui, senųjų konradiškųjų tradicijų labui jis prašąs vyriškos pa- 
ramos ir supratimo. Su didžiausiu malonumu jis pasiklausysiąs 
Malkės kalbos, kurią, reikia tikėtis, pačiu artimiausiu metu, ne- 
jausdamas jokio apmaudo, Malkė pasakysiąs Horsto Veselio mo- 
kykloje; o gal jis, kaip ir derėtų didvyriui, pasirinksiąs teisingesnį 
kelią ir patylėsiąs? 

Bet Didysis Malkė jau žengė alėja, visai panašia į aną Olyvo- 
je, - suaugusią į brūzgynus, dygliuotą ir negyvą. Čia irgi nė žymės 
nebuvo jokių atsišakojusių takelių, bet vis dėlto ir čia buvo labi- 
rintas. Pastaruoju metu Malkė kiauras dienas miegodavo, lošdavo 
su teta „malūną“, buvo nusikamavęs ir atrodė, kad nieko daugiau 
nedaro, tik laukia atostogų galo. O sutemus drauge su manimi, - 
aš visada iš paskos, niekad pirma jo, kartais šalia, - trankėsi po 
Langfūrą. Ne, mes nesibastėm be tikslo, mes šukavom tykią, 
kilnią, pagal visas priešlėktuvinės apsaugos taisykles užtemdytą 
Baumbacho alėją, kur lizdelius sukosi lakštingalos ir kur gyveno 
direktorius Klozė. Aš - pavargęs uniformuotai jo nugarai: 

— Baik kvailiot. Žiūrėk tik, kad nepakliūtum. Ar verta viską 
taip imti į širdį? Kiek čia tau liko - pora dienų... Ei, tikrai, kiekgi 
tau liko? Klausyk, baik kvailiot... 

Tačiau atlėpusiose Didžiojo Malkės ausyse aidėjo ne nyki 


mano litanija, o visai kitokia melodija. Iki antros valandos ryto 


150 


laikėm apgulę Baumbacho alėją ir kelias jos lakštingalas. Du kar- 
tus teko tik asidusti, - Klozė ėjo ne vienas. Bet ketvirtąją pasalos 
naktį apie vienuoliktą valandą vakaro direktorius Klozė vienui 
vienas, išsukęs iš Juodojo kelio, pradėjo kilti Baumbacho alė- 
ja - aukštas, liesas, golfo kelnėmis, bet be skrybėlės, be apsiaus- 
to, - buvo šilta. Didysis Malkė ištiesė kairiąją ranką, - ji sučiupo 
Klozės marškinių apykaklę ir kaklaryšį. Jis prispaudė pedagogą 
prie geležinės dekoratyvinės tvoros, už kurios žydėjo rožės. Pla- 
čiai skleisdamos savo stiprų dvelksmą, rožės kvepėjo, - buvo juk 
tamsu, - garsiau už lakštingalas. Paklusdamas raštiškam Klozės 
patarimui Malkė ir pasirinko „teisingesnį kelią“ - didvyrišką tylą 
ir, netardamas nė žodžio, pradėjo talžyti švariai nuskustą direk- 
toriaus veidą: iš kairės, iš dešinės, delnu ir atbula ranka. Abu ty- 
lėjo, - abu ištvermingi. Garsūs ir iškalbingi buvo tik smūgiai, nes 
mažą savo burną Klozė buvo tvirtai sučiaupęs, - matyt, vengė, 
kad rožių aromatas nesumištų su pipirmėtėm. 

Tai atsitiko ketvirtadienį ir neužtruko nė minutės. Klozė liko 
stovėt atsirėmęs į tą geležinę tvorą. Malkė staigiai apsisuko ir 
septynmyliais batais nužygiavo žvyruotu šaligatviu po raudonai- 
siais klevais, kurių vainikai dabar buvo juodi ir dengė visą dan- 
gų. Bandžiau Klozę lyg ir atsiprašyti, - ir už Malkę, ir už save. 
Sumuštasis tik numojo ranka, - jis jau nebeatrodė nukentėjęs: 
stovėjo pasitempęs ir tamsiu siluetu, kurį dar labiau pabrėžė ap- 
kirpta žalitvorė ir reti paukščių balsai, tartum įkūnijo padorumą, 
mokyklą, fon Konradžio įkurtą gimnaziją, konradišką dvasią, 
konradiumą, - viską, kuo didžiavosi mūsų mokykla. 

Palikom tą vietą, tą minutę, pasileidom tuščiomis priemies- 


čio gatvelėmis, apie Klozę nebeištardami nė žodžio. Pabrėžti- 


151 


nai negarsiai ir dalykiškai Malkė kalbėjo apie jį, o turint galvoje 
mūsų amžių, šiek tiek ir mane dominančias problemas. Kad ir 
tokias: ar egzistuoja pomirtinis gyvenimas? Arba: ar tu tiki sielų 
persikėlimu? Malkė plepėjo be perstogės: 

— Dabar aš dažnai skaitinėju Kjerkegorą. Kada nors vėliau tu 
būtinai paskaityk Dostojevskį, ypač jei pakliūsi Rusijon. Ten tau 
daug kas atsivers - žmonių mentalitetas ir taip toliau. 

Tą naktį mudu vis stabrelėdavom ant tiltelių per Štrysbachą, 
mažytį dėlėm knibždantį upeliuką. Gera buvo parimus ant turė- 
klų laukti vandens žiurkių. Ant kiekvieno tokio tiltelio nuo ba- 
nalybių ir truputėlį varginančių žinių apie karo laivus, jų šarvų 
storį ir greitį peršokdavom prie religijos ir slapčiausių „gyvybės 
ir mirties" klausimų. Ant visiškai menkučio tilteliuko prie Nau- 
josios Škotijos iš pradžių mudu ilgai spoksojom į birželio žvaigž- 
dėm nusagstytą dangų, paskui - kiekvienas sau - įbedėm akis į 
upelį. Malkė pusbalsiu, nenustelbdamas net tuščių konservų dė- 
žučių barškesio į dugno akmenis upelyje, kuris į tvenkinį plukdė 
ir bravoro mielių tvaiką: 

— Savaime aišku, Dievu aš netikiu. Gryni plepalai žmonėms 
mulkinti. Vienintelis man šventas dalykas - mergelė Marija. To- 
dėl aš niekad nevesiu. 

Pernelyg jau trumpas ir miglotas sakinukas, kad taip imtum 
ir lyg niekur nieko ištartum jį ant tiltelio. Bet man jis įsiminė. 
Kai tik pasitaiko matyti upę ar kanalą su panašiu cilteliu, kai 
užgirstu žemai gurgant vandenį ir atsimušant į jį kokį šlamštą, 
kurį aplaidūs žmonės visur mėto nuo tilto į upelius bei tven- 
kinius, man prieš akis iškyla Malkė - kareiviškais batais, plač- 


kelnėm ir beždžioniška tankisto striukele. Matau, kaip jis pa- 

rimsta ant turėklų, jo žvangutis pakimba ore, ir jis rimtai, kaip 
tikras klounas triumfuoja prieš katę ir pelę, demonstruodamas 
savo nepajudinamą tikėjimą: „Savaime aišku, Dievu aš netikiu. 
Pliurpalai žmonėms mulkinti. Vienintelė - Marija. Niekad ne- 
vesiu. 

Tada jis pasakė dar daugybę žodžių, ir visi jie nukrito į Štrys- 
bachą. Gal dešimt kartų mudu apsukom Makso Halbės aikštę, 
gal tuziną kilom ir vėl leidomės Heresangeru. Kiek sutrikę pa- 
stačiavom paskutinėj penktuko stotelėj. Varvindami seilę žiū- 
rėjom, kaip konduktoriai ir konduktorės melsvai švytinčiam 
užtemdytam vagone sėdi ir žiaumoja sumuštinius, pilasi iš ter- 
mosų karštą kavą... 

„o paskui privažiavo — ar galėjo privažiuoti — tramvajus, o 
jame sėdėjo jau antrą savaitę karo pagalbos tarnybą einanti Tula 
Pokrifkė - konduktorė ant šono pakreipta berete. Būtume galėję 
ją užšnekinti, o aš tai žūtbūt būčiau paskyręs pasimatymą, jei tik, 
žinoma, ji visuomet važinėja penktuku. Bet už liūdnai melsvo 
stiklo prieš mus tešmėstelėjo jos smulkus profliukas, ir net ne- 
buvom tikri, kad ten Tula. 

Aš tariau: 

— Štai su kuo tau reikėjo pabandyti. 

Malkė (suirzęs): Argi nesakiau, kad niekad nevesiu? 

Aš: Tai sukeltų tau kitokių minčių. 

Jis: O kas paskui man sukels dar kitokias mintis? 

Aš (bandydamas juokauti): Mergelė Marija, kas daugiau? 

Jis (pagalvojęs): O jeigu ji pasijustų įskaudinta? 

Aš (taikiai): Jei nori, ryt rytą einu pas Guzevskį patarnauti 


mišioms. 

Netikėtai greit nuskambėjo: „Gerai, sutinku!“, ir jis nubėgo 
prie prikabinamo vagono, kur vis dar šmėkščiojo Tula Pokrifkė 
su savo ant šono pakreipta berete. Jam jau užšokus ant laiptelio, 
šūktelėjau: 

— Ei, klausyk! Kada gi tau iš tikrųjų baigiasi atostogos? 

Ir Didysis Malkė, stovėdamas vagono tarpdury, atsakė: 

— Mano traukinys išvyko prieš puspenktos valandos, ir jeigu 


jam nieko nenutiko, dabar jis bus visai netoli Modlino. 

XIII 


— Misireatur vesfri omnipotens Deus, et dimissis paccatis 
vestris*... - lengvai lyg muilo burbulai kilo žodžiai iš vamzdeliu 
sudėtų jo šventybės Guzevskio lūpų; mirgėjo visom vaivorykš- 
tės spalvom, išpūsti iš paslaptingo vamzdelio, neryžtingai sukosi 
ore, kol pagaliau pakildavo aukštėliau ir imdavo atspindėti lan- 
gus, altorių, Švenčiausiąją; jie atspindėdavo tave, mane, viską ir, 
pradėjus kilti naujiems Palaiminimo burbulams, be jokio skaus- 
mo sproginėjo. 

— Indulgentiam, absoliutionem et remissionem peccatorum 
vestrorum...** 

Po to, kai iš septynių ar aštuonių maldininkų burnų išsprū- 
dęs „Amen“ susprogdino ir šituos burbuliukus, Guzevskis pakė- 
lė ostiją, tobulai sudėjo lūpas ir išpūtė milžinišką muilo burbulą, 
baugiai virpantį skersvėjyje, - išstūmė jį rožiniu liežuvio galiuku, 
šis ilgai kilo, kol pagaliau netoli antrojo suolo, ties Marijos alto- 
riumi, susprogo: 


— Ecce Agnus Dei*““... 


* Tepasigaili jūsų visagalis Dievas, ir, atleidęs jūsų nuodėmes... (/ot., vert. past. ). 
** Atleidimas, išrišimas, panaikinimas jūsų nuodėmių... (/ot., vert. past.). 
*** Štai Dievo avinėlis... (/or., vert. past.). 

Dar nespėjus triskart nuaidėti „Viešpatieesminevertaspriim- 
titavęsposavostogu“ Malkė pirmas suklupo. Aš dar-nė nepalydė- 
jau jo šventybės Guzevskio nuo altoriaus laiptelių iki suolo, o 
Malkė jau atkragino galvą, užvertė savo blyškų, neišsimiegojusį 
veidą į cementines baltintas koplyčios lubas ir liežuviu prasky- 
rė lūpas. Tą akimirką, kai bažnyčios tarnas, laikydamas paruoštą 
ostiją, sumosavo kažką panašaus į kryžiaus ženklą, Malkę išpylė 
prakaitas. Skaidri, iš porų ištryškusi drėgmė susikaupė ir ėmė 
riedėti žemyn. Jis buvo nesiskutęs, lašus sugėrė šeriai. Išsprogin- 
tos akys atrodė tarsi apdujusios. Galimas daiktas, veidą blyškino 
juoda tankisto striukė. Kad ir buvo iškišęs liežuvį, ostijos nenuri- 
jo. Lyg visai nereikalingas daiktas ant viršutinės marškinių sagos 
nejudėdamas gulėjo gelžgalis - atlygis už vaiko ranka pieštus ir 
kryžmai perbrauktus rusų tankus. Tiktai kai jo šventybė Gu- 
zevskis ant Joachimo Malkės liežuvio padėjo ostiją ir besvoris 
kepinukas prilipo, tau jau teko ryti — kaklo judesius atkartojo 
metalas. 

Ką gi, imkim ir dar kartą trise prisiminkim šitą momentą: 
tu klūpai, aš sausutėlis stoviu tau už nugaros. Sunkdamasis pra- 
kaitas plečia tavo poras. Ant apsinešusio tavo liežuvio jo šven- 
tybė deda ostiją. Ką tik mes visi trys buvom tarsi vienas kūnas, 
o dabar kažkoks mechanizmas įtraukia tavo liežuvį. Lūpos vėl 
sukempa. Prasideda rijimas, jį antrina tavo „adomas“, ir aš jau 
žinau — iš Marijos koplyčios Didysis Malkė išeis dvasiškai su- 
tvirtėjęs, jo prakaitas nudžius. Ir jei netrukus tavo veidas vėl 
sublizgo drėgme, tai tik todėl, kad lauke purškė lietus. Prie ko- 
plyčios lynojo. 


Sausoje zakristijoje jo šventybė Guzevskis pasakė: 

- Žinau, jis stovi už durų. Ko gero, reikėtų jį kviesti vidun, 
bet... 

Aš tariau: 

— Nereikia, jūsų šventybe. Aš juo jau pasirūpinsiu. 

Guzevskis, kabinėdamas spintoj lavandų maišiukus: 

— Tikiuosi, jis nebesirengia krėsti kvailysčių? 

Palikau jį stovėti kaip radęs, nepadėjau net persirengti: 

— Geriausia būtų, jeigu jūs paliktumėt jį ramybėje, jūsų šven- 
tybe. 

Bet ir Malkei, išnirusiam šlapia uniforma, išrėžiau: 

— Klausyk, idiote! Ką tu čia dar veiki? Greičiau dumk į Ho- 
chštrysą, pas fronto vadovybę. Apie pavėlavimą pats ką nors su- 
kursi, aš čia niekuo dėtas. 

Taip tarus, reikėjo ir drožti sau, bet likau ir peršlapau: lietus 
sujungia žmones. Bandžiau net raminti: 

— Juk iškart jie nepuls tavęs ieškoti. Pasakysi - kas nors tetai 
ar motinai. 

Vos nutilau, Malkė linktelėjo, - jo žandikaulis keliskart keis- 
tai atvipo, — ir be jokios priežasties jis pradėjo taškydamasis sei- 
lėm kvatotis: 

— Nair davėmės vakar su mažąja Pokrifke! Niekad nebūčiau 
pagalvojęs. Ji visiškai kitokia, negu dedasi. Pasakysiu tau atvi- 
rai — viskas tik per ją. Tik dėl jos ir nenoriu grįžt į dalinį. Savo 
juk aš jau atkariavau, kaip tu manai? Paduosiu raportą. Tegul 
ima mane instruktorium, kur nors į Gros Bošpolį. Dabar tegu 
jau kiti lenda. Ne, negalvok, aš nebijau, bet man gana. Supranti? 

Nesileidau įtikinamas ir primygiau kaip reikiant: 

— Vadinasi, viskas tik dėl Pokrifkės? O juk jos ten visai nebu- 

vo! Ne penktuku ji važinėja, o antrąja linija į Olyvą. Visi čia šitą 
žino. Dedi į kelnes - štai kas. Viską suprantu! 

Bet jis žūtbūt norėjo įrodyti, kad buvo pas Tulą: 

— Dėl Tulos tai jau patikėk. Netgi jos namuose, Elzenštrasėje. 
Jos motina žiūri į tai pro pirštus. Ne, aš tikrai daugiau nebenoriu. 
Na, galir bijau. Prieš mišias man buvo tikrai baisu. Dabar praėjo. 

— Pagalvok, tu juk netiki Dievu, netiki niekuo. 

— Tai neturi nieko bendra. 

— Na gerai, baigiam. O kas toliau? 

— Gal... kaip tu manai... pas Štiortebekerį ir tuos mažius? Tu 
gi juos pažįsti. 

— Nee, mano mielas. Su šita šutve nebeturiu jokių ryšių. Nu- 
svilau pirštukus, gana. Tu jau geriau pas Pokrifkę, jeigu tikrai su 
ja... netgi jos namuose... 

— Suprask, Ostercailėje pasirodyt aš nebegaliu. Jeigu jų ten ne- 
buvo, tai tuojau ateis. Klausyk, o jeigu pas jus, rūsy... porai dienų? 

Ber aš ir vėl nepanorau kišti nagų: 

— Lįsk kur nors kitur. Turit juk kaime giminių. Arba sakau — 
pas Pokrifkes, kad ir jų malkinėj, prie dėdės staliaus... Arba — 
luote. 

Valandžiukę šitas žodis kybojo ore. Tiesa, Malkė dar tarste- 
lėjo: „Tokiu šunišku oru?“ Bet viskas jau buvo nutarta. Kad ir 
kaip spyriojaus, vengdamas lydėti jį į luotą, net priminiau jam 
kiaulišką orą. Galop paaiškėjo, kad tiesiog privalau būti su juo: 
lietus žmones sujungia. 

Gerą valandą nuo Naujosios Škotijos mudu žygiavom į Šel- 
miulį, paskui atgal, paskui begaliniu Posadovskivėgu aukštyn. 
Bent dukart teko ilsėtis prie skelbimų stulpų, apklijuotų vis tais 

pačiais plakarais ir šūkiais, smerkiančiais anglių vagis ir kitokius 
niekšus, tada vėl leisdavomės tolyn. Pro Moterų klinikos vartus 
išvydom gerai pažįstamą dekoraciją: už geležinkelio sankasos ir 
kuplių kaštonų kyšojo mūsų amžinosios gimnazijos frontonas 
Paskui gal pusvalandį stovėjom tramvajaus stotelėje „Reichsko- 
lonie“; drauge nuo lietaus čia glaustėsi trys ar keturi liaudies mo- 
kyklos berniūkščiai. Jie juokom kumščiavosi, stumdė vienas kitą 
nuo suolo; Malkė atsuko jiems nugarą, tik maža tai gelbėjo. Du 
priėjo su atverstais sąsiuviniais, vienas per kitą ėmė tratėti, o aš 
paklausiau: 

— Ką, pamokų šiandien nėr? 

— Nuo devynių, jei tik ten eisim. 

— Nagi, duokit, tik mikliai. 

Paskutiniuose abiejų sąsiuvinių lapuose, kairiajam kampucy- 
je, Malkė užrašė savo pavardę ir laipsnį. Berniukams šito nepaka- 
ko, norėjo, kad jis užrašytų dar ir tikslų pamuštų tankų skaičių. 
Malkė nusileido, rašė lyg pildytų pašto formuliarą: iš pradžių 
skaičius, paskui - žodžius. Tokias pat eilutes mano koteliu jam 
teko perrašyti dar į du sąsiuvinius. Jau norėjau paimti iš jo kotelį, 
kai vienam mokinukui parūpo: 

— Sakykit, o kur jūs juos nukepėt — prie Belgorodo ar prie 
Žitomiro? 

Tereikėjo Malkei linktelėti, ir visi būtų patenkinti. Bet jis pri- 
kimusiu balsu sukuždėjo: 

— Ne, berniukai, daugiausia Kovelio-Brodų-Brežanų ruože. 
Dar balandžio mėnesį, kai prie Bučačo gelbėjom Pirmąją tankų 


armiją. 

Man vėl teko atsukti kotelį. Vaikai norėjo viską turėti užra- 
šyta juodu ant balto, iš lietaus į pastogę prisišvilpė dar du savo 
draugužius. Vis to paties berniuko nugara tarnavo atrama. Jis 
muistėsi, norėjo išsprūsti ir pakišti savo sąsiuvinį, bet jam nelei- 
do, - kažkuris visuomet turi aukotis kitų labui. Vis labiau kever- 
zodamas, - jo veidą vėl išpylė prakaitas, - Malkė rašė „Kovelis“, 
„Brodai, Brežanai, Čerkasai ir Bučačas“. Išblyškusios lūpos klau- 
sinėjo: 

— Tai jūs buvot ir prie Krivoj Rogo? 

Visos burnos pražiotos. Visose trūksta dantų. Akys - senelio 
ar tėvo. Ausys — motinos giminės. Tik noselių šnervės visų vie- 
nodos. 

— O kurjus dabar siunčia? 

— Ką čia klausi, šito negalima sakyt. 

— Kertu lažybų - naujas puolimas? 

— Paklausk, paklausk, ar jis buvo pas fiurerį ? 

— Buvai, dėde? 

— Ką tu, nematai — čia ne „dėdė“, čia puskarininkis! 

— Gal turit čia savo nuotrauką? 

— Mes renkam tokias. 

— Ar dar ilgai jums atostogos? 

— Aha, ilgai dar? 

— Ar rytoj dar būsit čia? 

— O kada jūsų atostogos baigiasi? 

Kliūdamas už kuprinių, Malkė prasibrovė pro juos. Mano 
kotelis liko po stotelės stogu. Ilgas bėgimas po įstrižom lietaus 
čiurkšlėm. Koja kojon per balas, - lietus sujungia. Berniūkščiai 


atsiliko tik už sporto aikštyno. Pamiršę pamokas, jie dar ilgai 

šūkavo mums pavymui. Galbūt jie ir šiandien dar ruošiasi grą- 
žinti man kotelį. 

Tik už Naujosios Škotijos tarp daržų gavom kiek atsipūs- 
ti. Mano viduriai vartėsi, - kenčiau. Rodomuoju pirštu įžūliai 
bakstelėjau į jo prakeiktą gelžgalį, ir Malkė mikliai jį nusikabino 
nuo kaklo. Gelžgalis, kaip kitados atsuktuvas, dabar kadaravo 
ant batraiščio. Malkė norėjo duoti jį man, bet numojau ranka: 

— Ačiū, žemai lenkiuosi. 

Ber jis nesviedė jo į šlapius krūmus, prisiminė užpakalinę ki- 
šenę. 

Ką čia dabar padarius? Agrastai už tvorų dar buvo žali: Malkė 
plėšė juos saujom ir rijo. Pretekstas yra, bet kaip mintis paverst 
žodžiais? Jis sprogo uogas ir spjaudė odeles. 

— Luktelėk čia pusvalandį. Tau būtina pasiimti maisto, ant- 
raip luote ilgai neištempsi. 

Būtų Malkė pasakęs: „Tik žiūrėk, greit sugrįžk!“, būčiau din- 
gęs kaip į vandenį. Bet jis pilna burna, abi rankas prakišęs tarp 


tvoros statinių, tik linktelėjo, ir turėjau ištverti: lietus sujungia. 


Duris atidarė Malkės teta. Gerai, kad motinos nebuvo namie. 
Tiesą sakant, ką nors valgomo būčiau suradęs ir namie. Bet pa- 
galvojau: juk jis turi savo šeimą. Be to, ir smalsavau: ką gi sakys 
teta? Buvau nuviltas. Ji tarsi pasislėpė už savo prijuostės ir nič- 
nieko neklausinėjo. Pro praviras duris smelkėsi dantis šipinantis 
kvapas: Malkės virė rabarbarų košę. 

— Norim Joachimui surengt išleistuves. Gėrimų iki valiai, bet 


šit, jei įsigeisim užkąsti... 

Nerarusi nė žodžio, ji atnešė dvi kilogramines skardines kiau- 
lienos, davė ir peilį konservams atidaryti. Čia buvo kitas, - Mal- 
kė jį rado luote drauge su varlienos konservais. 

Kol tera, vis stabčiodama ir svarstydama, nešiojo produk- 
tus, - Malkių podėliai visuomet būdavo pilni, juk turėjo giminių 
kaime, tereikėjo imti, - aš mindžikavau koridoriuje ir žiūrinėjau 
aną nuotrauką, kur Malkės tėvas stovi su kūriku Labuda. Iš gar- 
vežio - nė dūmelio. 

Vėl pasirodžius su rezgine ir laikraščiais konservams vynioti, 
teta pasakė: 

— Kai valgysit kiaulieną, pirmučiausia ją pasišildykit. Spaus 
skrandį, sunkus maistas. 

Jeigu išeidamas būčiau paklausęs, ar buvo kas užėjęs, ar nesi- 
teiravo Joachimo Malkės, būčiau, aišku, gavęs neigiamą atsaky- 
mą. Bet aš nieko neklausinėjau, tik tarpdury pasakiau: 

— Joachimas siunčia jums geriausius sveikinimus, - nors nie- 


kam, net motinai, jokių linkėjimų Malkė nebuvo perdavęs. 


Kai vis tebelyjant pasirodžiau daržuose, pakabinau rezginę ant 
tvoros ir patryniau nutirpusius pirštus, jis ničnieko neklausinėjo. 
Vis dar triauškė apyžalius agrastus, ir aš, kaip ir teta, susirūpinau: 

- Žiūrėk, skrandį susigadinsi! 

Bet man tarus: „Eime!“, nuo varvančių krūmų jis dar prisi- 
skynė kelias saujas uogų, susipylė į kišenes ir visą kelią, - o mudu 
darėm nemažą lankstą, - spjaudė kietas agrastų odeles. Mudu 
jau stovėjom tramvajuj, kairėje pro lietaus uždangą pilkavo aero- 


uostas, o jis vis dar tebetriauškė tas uogas. 

Jis tiesiog siutino mane tais savo agrastais. O čia ir lyti nu- 
stojo. Pilkšvuma virto rūkuotu pienu, ir man kilo noras išlipti, 
palikti jį su agrastais vieną. Bet tepasakiau: 

- Jie jau du kartus buvo užėję į jūsų namus, klausinėjo tavęs. 
Kažkokie civiliai. 

— Šrai kaip? — Malkė tebespjaudė odeles ant gruoblėtų tram- 
vajaus grindų. - O motina? Ji ką nors įtaria? 

— Motinos nebuvo namie, tik teta. 

— Tikriausiai buvo išėjusi į krautuvę. 

— Vargu. 

- Tuomet pas Šilkes, kur daugiau, - ji ten padeda lyginti. 

— Deja, ir čia nepataikei. 

— Nori uogų? 

— Ją iškvietė į Hochštrysą. Beje, šito aš tau nenorėjau sakyti. 

Agrastus Malkė baigė tik prieš pat Brezeną. Bet, kai mes sku- 
bėjom lietaus išplaktu paplūdimiu, ieškodamas jų vis dar graibė- 
si po kišenes. O išgirdęs mūšą, išvydęs Baltijos jūrą, mūsų luotą 
tolumoj ir kelių geldų šešėlius reide, horizontui brūkštelėjus jam 
per akių lėliukes, Didysis Malkė pasakė: 

— Niekur aš neplauksiu. 

Aš buvau jau išsispyręs iš batų ir nusimovęs kelnes. 

— Na, tu tik nepradėk. 

— Dievaži, negaliu, man raižo vidurius. Kad juos kur galas, 
tuos agrastus. 

Plūdausi ir ieškojau, plūdausi, kol striukės kišenėje šiaip taip 
suradau markę ir truputį smulkių. Su tais pinigais nulėkiau į Bre- 
zeną ir iš senio Krefto dviem valandoms gavau valtį. Išsikaulinti 


nebuvo taip lengva, kaip čia aprašyti, nors Kreftas beveik nieko 

neklausinėjo ir net padėjo nustumti valtį nuo kranto. Atsiyręs iš- 
vydau - Malkė su visa uniforma raičiojasi po smėlį! Teko apspar- 
dyt, kad atsistotų ant kojų. Jis drebėjo, prakaitavo, abu kumščius 
spaudė prie duobutės po krūtine, bet aš ir šiandien netikiu tais 
pilvo raižymais, nors agrastai tikrai buvo žali, o jis nieko burnoje 
neturėjęs. 

— Greičiau varyk į kopas, girdi ? 

Palikdamas šliūžę, susirietęs jis nusvyruliavo ir dingo tarp 
kranto smilgų. Atsisukęs gal ir būčiau kur užmatęs jo pilotę, bet 
aš, nors jūra buvo tuštutėlė, žvelgiau į molą. Sugrįžo visas per- 
simainęs, bet valtį nustumti padėjo. Pasodinau jį gale, ant kelių 
užverčiau rezginę su konservais, į nagus įspraudžiau laikraštin 
suvyniotą konservų peilį. Kai už pirmosios, o paskui ir antrosios 
seklumos vanduo vėl ėmė tamsėti, tariau: 

— Galėtum ir tu kiek pairkluoti. 

Didysis Malkė nė nekrustelėjo, sėdėjo susigūžęs, tvirtai laikė 
sugniaužęs konservų peilį ir kiaurai mane žvelgė į tolumą. Mudu 
sėdėjom vienas prieš kitą. 

Nors niekad vėliau net įsėdęs nebuvau į irklinę valtį, mudu ir 
šiandien tebesėdim vienas priešais kitą, o jo pirštai nesąmonin- 
gai tebekruta. Jo kaklas plikas. Bet pilotė ten, kur jai ir dera būti. 
Uniformos raukšlėse - smėlis. Nebelyja, o nuo jo kaktos laša. 
Raumenys sustingę, akys išverstos. Į ką panaši jo nosis? Keliai 
dreba. Katės jūroj nėra, bet peliukė vis tiek slepiasi. 

O juk visai nešalta; tik kai prasiskiria debesys ir properšose 
švysteli saulė, vanduo kai kur pašiurpsta ir vos nesilieja per val- 
ties kraštus. 


— Sėsk už irklų, iškart sušilsi. 

Vietoj atsako iš valties galo pasigirsta tik dantų barškėjimas, 
o vėliau tarp periodiškų atodūsių ryškėja padrikų žodžių nuo- 
trupos: 

— „būtų kas anksčiau pasakęs... Dėl tokio nieko... o kalba 
iš tikrųjų buvo puikiai paruošta... būčiau trumpai papasakojęs 
apie taikytojo pareigas, toliau — specialiosios granatos, Maiba- 
cho motorai ir taip toliau... Ne tik apie save aš norėjau... ir apie 
tėvą norėjau, ir apie Labudą... keliais žodeliais būčiau paminėjęs 
tą geležinkelio katastrofą prie Diršau... ir kaip tik tėvui asme- 
niškai įsikišus... ir kad taikydamas aš tik apie tėvą... net lengviau 
pasidarydavo, kai jis... ačiū tau už žvakes... o, visų tyriausioji... 
apgaubta nepranokstamo švytėjimo... tik tavo užtarimas paky- 
lėjo mane... meilės pilnoji... malonės pilnoji... tikrai... jau pir- 
majam mūšy į šiaurę nuo Kursko, nušvitai tu man... ir kai kont- 
ratakavom prie Oriolo... o rugpjūtyje - prie Vorkslos... ir vėl 
tu, Švenčiausioji... Visi tik juokėsi, tik juokėsi, kai aš pasisakiau 
karo kapelionui... bet paskui mes tuojau jau ir išlyginom fron- 
tą... gaila, mane permetė į vidurinį ruožą... antraip jie taip grei- 
tai nebūtų prasiveržę prie Charkovo. Vėliau, jau prie Korosteno, 
ji vėl man apsireiškė... tuomet buvom penkiasdešimt devintojo 
korpuso žinioje... Ir nė karto neregėjau jos su kūdikiu, laikė tik 
fotografiją... Žinot, pone direktoriau, tai ta pati nuotrauka, kuri 
kabo koridoriuje šalia maišelio su batų šepečiais... Ir tą kūdikį 
nuotraukoje ji laiko ne ant rankų, - žemiau. Savo taikiklyje aš 
aiškiausiai mačiau garvežį... užtat ir taikiau tarp tėvo ir kūriko 
Labudos... Taikinys keturi šimtai! Tiesiu taikymu! Tu juk pars 
matei, Pilencai, aš visuomet trenkdavau tarp korpuso ir bokšte- 


lio. Gražiai ten viskas išlaksto! Ne, pone direktoriau, kalbėti ji 

nieko nekalbėjo. Jeigu jau visai atvirai: jai ir nedera su manimi 
kalbėtis. Įrodymai? Aš juk sakiau: ji laikė fotografiją. Čia jau 
kaip jūsų matematikoj. Kai jūs mums teigiate, kad lygiagrečios 
linijos susikerta begalybėje, tai čia atsiranda - privalot tai pri- 
pažinti - kažkas transcendentiška. Panašiai atsitiko ir užimant 
išeities pozicijas pre Kazatino. Trečiąją Kalėdų dieną, beje. Mes 
judėjom maršo greičiu — trisdešimt penki kilometrai per valan- 
dą, o ji pasirodė kairiau, viršum miškelio. Kairiu, kairiu, Pilen- 
cai, dar kartą kairiu, mus neša nuo luoto! 

Barškančiais dantim rėždamas savo padriką kalbą, paskui 
susivaldęs Malkė vis dėlto įstengė sekti mūsų kursą ir savo 
greitakalbe primesti tokį tempą, kad mano kaktą išmušė pra- 
kaitas, tuo tarpu jo odos poros apdžiūvo ir užsivėrė. Bet nė 
akimirką nebuvau tikras, kad virš artėjančio tiltelio jis matė 
vien žuvėdras. 

Jau beveik arplaukus jis savo galūgaly atsikvošėjo, - atsainiai 
mėsčiojo išvyniotą konservų peilį ir pilvo skausmais nebesiskun- 
dė. Pirmasis įšoko į luotą, o kai, prisirišęs valtį, įlipau ir aš, jo ran- 
kos graibėsi apie apykaklę — iš užpakalinės kišenės jis išsitraukė 
savo didį gelžgalį ir užsikabino ant kaklo. Trynėm rankas, - šyp- 
telėjo saulė, - mankštinom sąnarius: šeimininko žingsniu Malkė 
matavo denį, niūniavo litaniją, užvertęs galvą mojo žuvėdroms 
ir vaidino tokį smagų dėdulę, kuris, grįžęs po ilgų ir nuotykin- 
gų klajonių, o dovanų parvežęs patį save, trokšta šventės: „Ehėė, 
vaikučiai, o jūs nė kiek nepasikeitėt!“ 

Man į jo vaidinimą įsitraukti sekėsi sunkiau: 

— Siusk, siusk! Tas kvaiša Kreftas per pusantros valandos lie- 


pė parvaryt valtį. Iš pradžių davė tik valandai. 

Malkė tučtuojau perėjo į dalykišką toną: 

- Gerai! Keliauninkų gaišinti nevalia. Matai aną geldą šalia 
tankerio? Gan didelė grimzlė. Švedas, kertu lažybų. Tai šit, įsi- 
dėmėk: vos sutemsta, mudu prie jo priplaukiam. Šiandien par. 
Žiūrėk, būk čia ne vėliau devintos. Manau, galiu šito iš tavęs ti- 
kėtis, a? 

Aišku, esant tokiam matomumui, atpažinti, kuriai valstybei 
priklauso reide stovintis sausakrūvis, neįmanoma. Be perstojo 
plepėdamas Malkė pradėjo nusirenginėti. Pliauškė, kas tik ant 
seilės užėjo. Apie Tulą Pokrifkę: „Tu jau man patikėk - maita!“ 
Apie jo šventybę Guzevskį: „Sako, jis pardavė altoriaus palas ir 
kitas medžiagas, tiksliau paskyras joms. Ten jau lankėsi kont- 
rolierius iš ūkio valdybos: Paskui nei šį, nei tą apie savo tetulę: 
„Vieną dalyką vis dėlto reikia pripažinti: su mano tėvu ji visuo- 
met sutarė — dar kaime, kai jie abu buvo maži vaikai. Ir iškart 
sena istorija apie garvežį: „Beje, tau reikėtų dar kartą užbėgti į 
Ostercailę ir paimti tą fotografiją - nesvarbu, su rėmeliais ar be 
jų. Bet ne, tegul sau kabo. Bereikalingas balastas: 

Jis stovėjo raudonom gimnastikos kelnaitėm - mūsų gimna- 
zijos tradicijų dalimi. Rūpestingai pagal statutą sulankstė uni- 
formą ir paslėpė už naktouzo, savo numylėtoj vietoj. Tarsi prieš 
miegą pastatyti batai. Aš dar paklausiau: 

— Viską pasiėmei? Konservus? Nepamiršk peilio! 

Jis mėsčiojo ordiną iš kairės į dešinę, nesustodamas kažką 
tauškė gimnazistų žargonu, net prisiminė seną žaidimą: 

- Argentinos linijinio kreiserio „Moreno“ greitis? Vanden- 
talpa? Vaterlinijos šarvo storis? Nuleistas į vandenį? Moderni- 


zuotas? Kiek pabūklų turėjo „Vittorio Veneto“? 

Atakinėjau vangiai, bet džiaugiausi, kad atmintis dar išlaikė 
tokius niekus. 

— Abi dėžutes paimsi iškart? 

— Pažiūrėsim. 

— Nepamiršk konservų peilio, štai jis. 

— Tu kaip motina rūpiniesi. 

— Tavim dėtas, pasiskubinčiau. 

— Taip, taip, aha. Uch, įsivaizduoju, kaip ten dabar. Drėgmė 
ir visa kita. 

— Nežiemosi juk ten. 

— Svarbiausia, kad žibintuvėlis veiktų, spirito ten, kiek nori. 

— O šito daiktelio aš neišmesčiau. Kas žino, gal parduosi jį ten 
kaip suvenyrą. 

Jis vėl pradėjo mėsčioti ordiną iš vieno delno į kitą. Net- 
gi nužengęs nuo tiltelio ir mažais žingsniukais trypčiodamas 
aplink, - ieškojo liuko, - tęsė šį žaidimą, nors dešinę svėrė rez- 
ginė su konservais. Jo keliai sulinko. Trumpam išlindo saulė, 
ir jo galva su pašiurpusiu ežiuku, išlinkęs stuburas metė šešėlį 
į kairę. 

— Dabar jau pusė vienuolikos, o gal ir daugiau. 

— Ne taip jau ir šalta, kaip aš galvojau. 

— Po lietaus visada taip. 

— Vanduo septyniolika, oras - devyniolika, - taip man at- 
rodo. 

Netoli prieplaukos tamsavo žemsiurbė. Ji, rodos, dirbo, bet 
triukšmas atrodė netikras, - žemsiurbė stovėjo prieš vėją. Tarsi 
netikra buvo ir Malkės pelė, - patrepsėjęs ir pagaliau suradęs liu- 


ko angą, Malkė į mane daugiau nebeatsisuko. 

Dar ir šiandien mane tebekankina klausimas: ar jis pasakė dar 
ką prieš panerdamas? Esu beveik įsitikinęs tik tuo, kad grįžtelėjo 
per kairį petį ir blėstelėjo į tiltelį. Paskui atsitūpė į vandenį, rau- 
dona kaip vėliava gimnastikos kelnaičių medžiaga iškart patam- 
sėjo ir prarado savo raudonį; dešine patogiau suėmė rezginę; o 
kaipgi blynas? Ant kaklo jo nebuvo. Gal nepastebimai išmetė? 
Kokia žuvis atneš jį man? Ar jis pasakė dar ką nors, kai grįžtelėjo 
per petį? Bent žuvėdroms? Bent krantui ir geldoms reide? O gal 
prakeikė žvėris, sekančius jo pėdom? Rodos, aš neišgirdau tavo: 
„Na, tai iki vakaro!“ Jis pasinėrė - pirmučiausia panardino galvą; 
sunkių konservų traukiami gilyn, paskui pakaušį paniro lanku iš- 
riesta nugara ir sėdynė. Vienas baltas kulnas atsispyrė į tuštumą. 
Vanduo, kaip visada, supliuškeno virš liuko ir nurimo. 

Tada patraukiau koją nuo konservų peilio. Viršuj likom tik 
konservų peilis ir aš. Reikėjo iškart sėstis valtin, atsirišti ir nu- 
plaukti: „Kaip nors apsieisi ir be to peilio!“ - bet pasilikau, skai- 
čiavau sekundes, paskui jas skaičiavo žemsiurbė netoli plūduro; 
skaičiavau sekdamas jos krūpčiojimus: trisdešimt dvi, trisdešimt 
trys surūdijusios sekundės. Trisdešimt šešios, trisdešimt septy- 
nios - dumblinos. Keturiasdešimt viena, keturiasdešimt dvi — 
prastai suteptos sekundės, keturiasdešimt šešios, keturiasdešimt 
septynios, keturiasdešimt aštuonios sekundės, - žemsiurbė sam- 
čiais sėmė, pylė, siurbė, dirbo savo įprastą darbą, - gilino naująjį 
farvaterį ir padėjo skaičiuoti laiką: Malkė jau turėjo būti prie par 
savo tikslo — su konservais, bet be konservų peilio, su ordinu, 
kurio dvynys - vien saldus kartėlis, o gal ir be ordino; taip, dabar 
jis jau turėtų būti povandeninėje lenkų minų tralerio „Rybitwa“ 


radisto kabinoje. 


Nors mudu ir nesitarėm, kad pabelsi, pabelsti vis dėlto galėjai. 
Dar kartą, paskui dar kartą drauge su žemsiurbe atskaičiavau po 
trisdešimt sekundžių. Kaip ten sakoma? Mąstant blaivia galva... 
Taigi jau turėtų, turėtų būti ten... Mane klaidino žuvėdros. Tarp 
mūsų luoto ir skliauto jos išraižydavo it siuvėjo kirpinys sudėtin- 
gą skrydį. Bet kai be jokios aiškios priežasties jos staiga pasuko ir 
nuskrido, mane suėmė nerimas. Ir aš — iš pradžių kulnim, paskui 
Malkės batais - pradėjau tvatinti į denį. Gabalais lėkė rūdys, su- 
kalkėjęs žuvėdrų mėšlas trupėjo ir šokčiojo. Sugniaužęs konser- 
vų peilį, Pilencas būgnijo ir rėkė: 

— Ei, tu! Išnerk! Tu palikai konservų peilį! Konseeervųyų 
peeceilįjį!.. 

Po beviltiškų, paskui po ritmingų daužymų bei riksmų tyla. 
Morzės, deja, nemokėjau, daužiau tiesiog: viens, du, viens, du! 
Užkimau: 

— Kon-ser-vų-pei-lįjį! 

Nuo ano penktadienio suprantu, kas yra tyla — tyla įsivieš- 
patauja tada, kai nuskrenda žuvėdros. Nebūna didesnės tylos ir 
tada, kai metalinį žemsiurbės žlegesį nupučia vėjas. Neatsiliep- 
damas į mano keliamą triukšmą, kurčiausiai tylėjo pats Joachi- 


mas Malkė. 


Taigi nuirklavau į krantą. Prieš atsispirdamas nuo luoto, svie- 
džiau tą peilį į žemsiurbę, tik, aišku, nepataikiau. 

Taigi išmečiau peilį, užguliau irklus, grąžinau valtį senukui 
Kreftui, dar primokėjau penkiasdešimt ptenigų ir pasakiau: 


— Ko gero, pavakare vėl užsuksiu. 

Taigi išmečiau peilį: grąžinau valtį, primokėjau, pasakiau, 
kad gal dar ateisiu, sėdau į tramvajų ir nuvažiavau, kaip sakoma, 
namo. 

Taigi, po viso šito namo aš dar nėjau, užsukau į Ostercailę, 
paskambinau ir nieko neklausinėdamas paprašiau ano įrėminto 
garvežio - juk ir Malkei, ir žvejui Kreftui pasakiau: „Pavakare, 
ko gero... 

Taigi, kai parėjau namo su fotografija, motina kaip tik dengė 
pietų stalą. Su mumis pietavo kažkoks vagonų fabriko apsaugos 
vadukas. Žuvies pietums nebuvo, šalia lėkštės gulėjo man adre- 
suotas laiškas iš apskrities šaukimo punkto. 

Taigi, aš skaičiau, skaičiau ir skaičiau įsakymą, kad esu šau- 
kiamas į armiją. Mano motina prapliupo žliumbti, o ponas iš 
apsaugos sutriko. 

— Betgi tai tik sekmadienio vakare, - pasakiau ir nekreipda- 
mas dėmesio į poną svečią: - Ar nežinai, kur tėčio binoklis? 

Taigi, su tuo binokliu ir fotografija sekmadienio priešpietę, 
o ne tą patį vakarą, kaip buvo sutarta, susirengiau į Brezeną, - 
vėl lynojo, virš jūros tvyrojo miglelė. Pušim apžėlusiose kopose 
susiradau iškiliausią vietą, — tai buvo aikštelė prieš paminklą kri- 
tusiems kariams. Užkopiau ant aukščiausiojo pjedestalo laipte- 
lio, - virš manęs kilo obeliskas su aplytu auksiniu rutuliu; gal 
pusvalandį, o gal dar ilgiau neatitraukiau binoklio nuo akių. Tik 
kai viskas pradėjo plaukti, nuleidau jį ir pažvelgiau į erškėčių 
brūzgynus. 

Taigi, luote niekas nė krust. Aiškiai įžiūrėjau kareiviškų batų 
porą. Tiesa, virš tiltelio rūdžių vėl sukaliojosi žuvėdros, tūpėsi, 


teršė denį ir batus; bet argi žuvėdros - jau įrodymas? Reide — 


172 


tos pačios geldos, kaip ir aną dieną. Ber jokio švedo ten nebuvo, 
apskritai nebuvo nė vieno neutralo. Žemsiurbė vos pasistūmė- 
jusi į šoną. Oras, rodos, žadėjo taisytis. Aš vėl nuvažiavau, kaip 
sakoma, namo. Mano motina padėjo man susikrauti „odinį“ la- 
gaminą. 

Taigi, aš ir kroviausi: tą fotografiją išėmiau iš rėmelių ir, ka- 
dangi tu neprieštaravai, paguldžiau ant paties dugno. Ant tavo 
tėvo, ant kūriko Labudos, ant garvežio be dūmų sukroviau balti- 
nius, visokius niekus ir dienoraštį, kuris vėliau drauge su fotogra- 


fhijom bei laiškais dingo prie Kotbuso. 


Kas man padės sukurti gerą pabaigą? Juk tai, kas prasidė- 
jo kate ir pele, kankina mane ir po šiai dienai, vos tik kur prie 
meldyno išvystu narą. O jei ir vengiu gamtos, šitą guvų paukštį 
išvystu mokslo populiarinimo filmuose. Arba štai - kino kroni- 
koje stebiu dienos aktualijas: iš Reino keliami nuskendę laivai, 
vyksta povandeniniai darbai Hamburgo uoste, - prie Hovalto 
statyklos ruošiamasi išsprogdinti bunkerius, kur sukrautos mi- 
nos. Užsidėję švytinčius, truputėlį jau aplamdytus šalmus, vyrai 
neria po vandeniu, paskui vėl iškyla, į juos tiesiasi rankos, atsuka 
naro šalmą. Bet mirgančiam ekrane niekad nemačiau, kad išniręs 
cigaretę užsirūkytų Didysis Malkė. Rūko ten vis kiti ir kiti. 

Kai į mūsų miestą atvažiuoja cirkas, aš visuomet papildau jo 
kasą. Pažįstu jau beveik visus cirkininkus, ne kartą esu kalbėjęs 
su tuo ar kitu klounu, kalbėjęs intymiai, pasivedėjęs kur už cirko 
vagonėlio, bet šie ponai dažniausiai visai neturi humoro jausmo 


ir sakosi niekad nė iš tolo negirdėję apie kažkokį jų kolegą Malkę. 

Gal dar pridurti, kad penkiasdešimt devintųjų rudenį aš nu- 
vykau į Rėgensburgą, kur vyko likusių gyvų Riterio kryžiaus ka- 
valierių susitikimas? Į salę manęs neįleido. Viduje tai užgrodavo, 
tai vėl nutildavo bundesvero orkestras. Tokios pertraukėlės metu 
aš ir paprašiau apsaugai vadovavusio leitenanto, kad jis nuo pa- 
kylos paskelbtų: „Puskarininkis Malkė kviečiamas į vestibiulį!“ 


Bet išnirti tu nepanorėjai. 

